നിയന്ത്രണം നഷ്ടപ്പെട്ട് ഭൂമിയ്ക്ക് മുകളിൽ കറങ്ങി നടന്ന ചൈനീസ് ബഹിരാകാശ നിലയം ടിയാൻഗോങ് 1 ഭൂമിയിൽ പതിച്ചു . തിങ്കളാഴ്ച്ച പുലർച്ചെ 3 മണിയോടെ ശാന്തസമുദ്രത്തിന് മുകളിലൂടെ ബഹിരാകാശനിലയം ഭൂമിയിലേക്ക് പ്രവേശിക്കുകയും കത്തിതീരുകയും ചെയ്തുവെന്നാണ് ബഹിരാകാശനിരീക്ഷകർ പറയുന്നത് . ഇന്നലെ ഉച്ചയ്ക്ക് ഭൂമിയിൽ 170 കിമീ മാത്രം ഉയരത്തിൽ സഞ്ചരിച്ചു കൊണ്ടിരുന്ന ഉപഗ്രഹം ഏപ്പോൾ , എവിടെ പതിക്കും എന്നതിനെ ചൊല്ലി ശാസ്ത്രലോകം ആശങ്കയിലായിരുന്നു . ബ്രസീലിയൻ നഗരമായ സാവോ പോളോയിൽ ഉപഗ്രഹം പതിക്കുമെന്ന് ഇന്നലെ അർധരാത്രിയോടെ ചൈനീസ് സ്പേസ് ഏജൻസി പ്രവചിച്ചതും വലിയ ആശങ്ക സൃഷ്ടിച്ചിരുന്നു . എന്നാൽ ഉപഗ്രഹം കരയിലല്ല കടലിൽ തന്നെയാവും പതിക്കുക എന്നായിരുന്നു യൂറോപ്യൻ യൂണിയന്റെ പ്രവചനം . ഒടുവിൽ അത് ശരിവച്ചു കൊണ്ട് ടിയാൻഗോങ് ശാന്തസമുദ്രത്തിൽ പതിക്കുകയും ചെയ്തു . ഉപഗ്രഹത്തിന്റെ ഭൂരിഭാഗം ഭാഗങ്ങളും അന്തരീക്ഷത്തിലെത്തും മുൻപേ കത്തിതീരുമെങ്കിലും എന്തെങ്കിലും അവശിഷ്ടങ്ങൾ താഴെ വീണിരിക്കാൻ സാധ്യതയുണ്ടോ എന്ന അന്വേഷണത്തിലാണിപ്പോൾ ശാസ്ത്രലോകവും മേഖലയിലെ രാജ്യങ്ങളും . 2011 - ലാണ് ചൈന ടിയാൻഗോങ്ങ് എന്ന് പേരുള്ള ബഹിരാകാശനിലയം വിക്ഷേപിച്ചത് . ചൈനീസ് ബഹിരാകാശയാത്രികാർക്ക് താമസിക്കാനും നിരീക്ഷണപരീക്ഷണങ്ങൾ നടത്താനുമുള്ള ഇടമായാണ് ടിയാൻഗോങ്ങിലൂടെ ചൈന ലക്ഷ്യമിട്ടത് .


അമ്മയിൽ ജനാധിപത്യമുണ്ടെന്നും നടിമാരിൽ രണ്ട് പേരുടെ രാജി ലഭിച്ചില്ലെന്നുമടക്കമുള്ള അമ്മ പ്രസിഡൻറ് മോഹൻലാലിൻറെ വാദങ്ങളെ തള്ളി നടി പത്മപ്രിയ . അമ്മയിൽ ജനാധിപത്യമില്ല . നാല് പേരിൽ രമ്യയ്ക്കും ഭാവനയ്ക്കും പുറമേ റിമ കല്ലിങ്കലും ഗീതു മോഹൻദാസും രാജിക്കത്ത് നൽകിയിട്ടുണ്ട് . ഇ മെയിലായാണ് രാജി സമർപ്പിച്ചത് . രാജിക്കത്ത് കിട്ടിയില്ലെന്ന് പറഞ്ഞത് എന്തുകൊണ്ടെന്ന് അറിയില്ലെന്നും പത്മപ്രിയ ഏഷ്യാനെറ്റ് ന്യൂസിനോട് പ്രതികരിച്ചു . അമ്മ ഭാരവാഹിത്വത്തിലേക്കുള്ള തെരഞ്ഞെടുപ്പിൽ മത്സരിക്കാൻ പാർവ്വതി സന്നദ്ധത അറിയിച്ചിരുന്നു . അമ്മ സെക്രട്ടറിയെയാണ് സന്നദ്ധത അറിയിച്ചത് . എന്നാൽ സെക്രട്ടറി പാർവ്വതിയെ പിന്തിരിപ്പിക്കുകയായിരുന്നു . ഭാരവാഹികളെ മുൻകൂട്ടി നിശ്ചയിച്ച ശേഷമാണ് ജനറൽ ബോഡി ചേർന്നതെന്നും പത്മപ്രിയ വ്യക്തമാക്കി . അമ്മയിൽ ജനാധിപത്യമുണ്ടെന്നും ആർക്കും മത്സരിക്കാമെന്നും പാർവ്വതി എന്തുകൊണ്ട് അത് സന്നദ്ധത അറിയിച്ചില്ലെന്നുമായിരുന്നു വാർത്താ സമ്മേളനത്തിൽ മാധ്യമപ്രവർത്തകരുടെ ചോദ്യങ്ങളോട് മോഹൻലാൽ പ്രതികരിച്ചത് . ഇപ്പോഴും ഭാരവാഹിത്വത്തിലേക്ക് പാർവ്വതി വരാൻ തയ്യാറായാൽ സന്തോഷമാണെന്നും മോഹൻലാൽ പറഞ്ഞിരുന്നു . ഈ വാക്കുകൾ സത്യമല്ലെന്നാണ് പത്മപ്രിയ ഏഷ്യാനെറ്റ് ന്യൂസിനോട് പറഞ്ഞത് . ദിലീപിനെ തിരിച്ചെടുക്കുന് കാര്യം അജണ്ടയിൽ ഉണ്ടായിരുന്നില്ല . അമ്മ സംഘടനയുടെ ഷോയിൽ സ്ത്രീകളെ അപമാനിക്കുന്ന തരത്തിൽ സ്കിറ്റ് സംഘടിപ്പിച്ചതിനെ കുറിച്ച് ചോദിച്ചപ്പോൾ ബ്ലാക്ക് ഹ്യൂമറാണെന്നായിരുന്നു മോഹൻലാലിൻറെ മറുപടി . എന്നാൽ സ്കിറ്റിനെ തമാശയായി കാണാനാകില്ലെന്നും പത്മപ്രിയ തുറന്നടിച്ചു .


ബിഗ് ബോസ് മലയാളം സീസൺ ഒന്നിൽ ഈയാഴ്ചത്തെ എലിമിനേഷൻ ലിസ്റ്റിൽ നിന്ന് ഒരാളെ ഒഴിവാക്കി . അനൂപ് ചന്ദ്രനാണ് ലിസ്റ്റിൽ നിന്നും ഒഴിവാക്കപ്പെട്ടത് . ശ്വേതാ മേനോൻറെ അഭിപ്രായപ്രകാരം ഇക്കാര്യത്തിൽ ബിഗ് ബോസ് തീരുമാനം എടുക്കുകയായിരുന്നു . വിവാഹബന്ധം വേർപെടുത്തിയതടക്കമുള്ള തൻറെ വ്യക്തിപരമായ കാര്യങ്ങളെക്കുറിച്ച് അനൂപ് മോശമായി സംസാരിച്ചുവെന്നും എന്നാൽ അനൂപിനോട് ക്ഷമിക്കുകയാണെന്നും ശ്വേത കൺഫെഷൻ റൂമിൽ ബിഗ് ബോസിനോട് പറഞ്ഞു . ബിഗ് ബോസിൻറെ ചോദ്യത്തോട് പൊട്ടിക്കരഞ്ഞുകൊണ്ടാണ് ശ്വേത സംസാരിച്ചത് . തുടർന്നാണ് അനൂപിനെ ബിഗ് ബോസ് എലിമിനേഷൻ ലിസ്റ്റിൽ നിന്ന് ഒഴിവാക്കാൻ തീരുമാനിച്ചത് . ഇതേത്തുടർന്ന് ഇനി എലിമിനേഷനുള്ള നോമിനേഷൻ ലിസ്റ്റിൽ രണ്ടുപേരാണ് അവശേഷിക്കുന്നത് . അരിസ്റ്റോ സുരേഷും പേളി മാണിയുമാണ് അത് . ഇവരിൽ ആരാണ് ബിഗ് ബോസ് ഹൌസിൽ നിന്ന് പുറത്താവുന്നതെന്ന് പിന്നാലെ അറിയാം .


വിരാട് കൊഹ്ലിയെ മൂന്ന് ഫോർമാറ്റുകളിലും ക്യാപ്റ്റനാക്കണമെന്ന് ഇന്ത്യൻ ടീമിന്റെ മുൻ ഡയറക്ടർ രവി ശാസ്ത്രി . 2019 ലോകകപ്പ് മുൻനിർത്തി കൊഹ്ലിയെ ഏകദിന ക്യാപ്റ്റനാക്കാൻ ഏറ്റവും അനുയോജ്യ സമയമായമാണിത് . ധോണിയെ കളിക്കാരനെന്ന നിലയിൽ ടീമിൽ നിലനിർത്തണമെന്നും രവി ശാസ്ത്രി അഭിപ്രായപ്പെട്ടു . ഞാനാണ് സെലക്ഷൻ കമ്മിറ്റി ചെയർമാനെങ്കിൽ കൊഹ്ലിയെ മൂന്ന് ഫോർമാറ്റിലും ക്യാപ്റ്റനാക്കുമായിരുന്നു . 2019വരെ ഇന്ത്യ വലിയ ടൂർണമെന്റുകളിലൊന്നും കളിക്കുന്നില്ല . അതുകൊണ്ടുതന്നെ ഇതാണ് കൊഹ്ലിയെ ക്യാപ്റ്റനാക്കാനുള്ള ഉചിതമായ സമയം . എന്നാൽ കളിക്കാരനെന്ന നിലയിൽ ധോണിക്ക് ഇനിയും ഏറെ സംഭാവന ചെയ്യാനാകുമെന്നും ശാസ്ത്രി പറഞ്ഞു . ക്യാപ്റ്റന്റെ അധിക ഉത്തരവാദിത്തമില്ലാതെ ധോണിക്ക് കളി ആസ്വദിച്ച് കളിക്കാനുള്ള സമയമാണിത് . എന്നാൽ അത് ധോണി എത്രമാത്രം ആഗ്രഹിക്കുന്നു എന്നതിനെ ആശ്രയിച്ചിരിക്കും തീരുമാനം . കൊഹ്ലിയെ ക്യാപ്റ്റനായി വളർത്തിയെടുക്കുകയായിരുന്നുവെന്നും ശാസ്ത്രി പറഞ്ഞു . ഇക്കാര്യത്തിൽ ഓസ്ട്രേലിയൻ മാതൃക ഇന്ത്യയും പിന്തുടരുകയായിരുന്നു . മാർക് ടെയ്ലർ മികച്ച ക്യാപ്റ്റനായിരുന്ന കാലത്ത് തന്നെയാണ് സ്റ്റീവ് വോയെ ക്യാപ്റ്റനായി ഓസീസ് വളർത്തിയെടുത്തത് . വോ തുടരുമ്പോൾ റിക്കി പോണ്ടിംഗിനെയും പിന്നീട് മിക്കൈൽ ക്ലാർക്കിനെയും ഇത്തരത്തിൽ വളർത്തിയെടുത്തു . ഇപ്പോഴിതാ സ്മിത്തിനെയും . ഇതേ മാതൃക ഇന്ത്യയും പിന്തുടരണമെന്നും ശാസ്ത്രി പറഞ്ഞു .


അമിതമായ അളവിൽ കീടനാശിനി കണ്ടെത്തിയതിനെത്തുടർന്ന് ഇന്ത്യയിൽ നിന്ന് അയച്ച ചെയ്ത ആറായിരം കിലോ പച്ചമുളക് സൌദി തിരിച്ചയച്ചു . ഇന്ത്യൻ മുളകിന് സൌദി കാർഷിക മന്ത്രാലയം നിരോധനം ഏർപ്പെടുത്തിയിരുന്നു . പച്ചമുളകിന് പുറമെ രാജ്യത്ത് നിന്ന് കയറ്റി അയച്ച പച്ചക്കറികളും സൌദി അധികൃതർ നിരീക്ഷിയ്ക്കുകയാണ് . ഇന്ത്യയിൽ നിന്നും വൻതോതിൽ പച്ചക്കറികളും മുളകും ഇറക്കുമതി ചെയ്യുന്ന രാജ്യമാണ് സൌദി . അതിനാൽ തന്നെ മുളക് ഉൾപ്പടെയുള്ളവയ്ക്ക് നിരോധനം ഏർപ്പെടുത്തിയ സൌദിയുടെ നടപടി ഇന്ത്യൻ കാർഷിക വിപണിയ്ക്ക് തിരിച്ചടിയാവുകയാണ് . നിരോധനം നീക്കാൻ ഇന്ത്യൻ അധികൃതർ ശ്രമം ആരംഭിച്ചിട്ടുണ്ട് . ഇന്ത്യൻ എംബസി സൌദി വാണിജ്യ മന്ത്രി ഡോ തൌഫീഖ് അൽറബീയയുമായി ചർച്ചകൾ നടത്തിയതായി റിപ്പോർട്ടുണ്ട് . വിദേശ പിപണിയിൽ ഇന്ത്യൻ മുളകിന് നല്ല ഡിമാന്റാണുള്ളത് . ഇന്ത്യയ് വിദേശ നാണ്യം നേടിത്തരുന്നതിൽ മുൻപന്തിയിലാണ് മുളക് . കീടനാശിനിയുടെ സാന്നിദ്ധ്യം കണ്ടെത്തിയതിനെത്തുടർന്ന് ഇന്ത്യൻ മാമ്പഴം യൂറോപ്യൻ യൂണിയൻ നിരോധിച്ചിരുന്നു .


സ ഞ്ജ യ് ലീ ല ബ ൻ സാ ലി ചി ത്രം പത്മാവതിയെ ചൊ ല്ലി യു ള്ള വി വാ ദ ങ്ങ ൾ തുടരുമ്പോൾ ചി ത്രം റി ലീ സി ലെ ത്തു ന്ന ന വം ബ ർ ഒ ന്നി ന് ക ർ ണി സേ ന ഭാ ര ത് ബ ന്ദി ന് ആ ഹ്വാ നം ചെ യ്തു . സം ഘ ട നാ ക ൺ വീ ന ർ ലോ കേ ന്ദ്ര സിം ഗ് ക ൽ വി യാ ണ് ഈ ആ ഹ്വാ നം ന ട ത്തി യ ത് . തി യ റ്റ റു ക ൾ ക ത്തി ക്കു ന്ന ത് ക ഴി യു മെ ങ്കി ൽ ത ട യാ നും ക ർ ണി സേ ന നേ താ വ് വെ ല്ലു വി ളി ക്കു ന്നു . ചി ത്ര ത്തി ലെ കേ ന്ദ്ര ക ഥാ പാ ത്ര മാ യ റാണി പത്മാവതിയെ അവതരിപ്പിക്കുന്ന ദീ പി ക പ ദു ക്കോ ണി ൻറെ വ സ്ത്ര ധാ ര ണ ത്തെ യും നേ താ വ് പ രി ഹ സി ച്ചു . അ ർ ധ ന ഗ്ന മാ യി നൃ ത്തം ചെ യ്യു ന്ന ദീ പി ക എ ങ്ങ നെ യാ ണ് ഇ ന്ത്യ ൻ വ നി ത യെ പ്ര തി നി ധീ ക രി ക്കു ന്ന തെ ന്നും ക ൽ വി ചോ ദി ച്ചു . പത്മാവതി പ്രദർശിപ്പിക്കുന്ന തീയറ്ററുകൾ കത്തിക്കുമെന്ന് ബി . ജെ . പി എം . എൽ . എ രാജാസിംഗ് നേരത്തെ പറഞ്ഞിരുന്നു . ഗുജറാത്ത് തെരഞ്ഞെടുപ്പുമായി ബന്ധപ്പെട്ട് പത്മാവതിയുടെ റിലീസ് തടയണമെന്നും ബി . ജെ . പി നേതാക്കൾ ആവശ്യപ്പെട്ടിരുന്നു . പി വൈസ്പ്രസിഡൻറ് ഐ . കെ ജഡേജ പറഞ്ഞു . രജപുത്ര സംസ്കാരത്തെ മോശമായി ചിത്രീകരിച്ചെന്ന് ആരോപിച്ച് രാജ്പുത് കർണിസേന രണ്ടുതവണ ഷൂട്ടിംഗ് സെറ്റ് ആക്രമിച്ചിരുന്നു . ആദ്യം രാജസ്ഥാനിൽ വച്ച് സംവിധായകൻ ബൻസാലിയെ ആക്രമിക്കുകയും സെറ്റ് അഗ്നിക്കിരയാക്കുകയും ചെയ്തിരുന്നു . പിന്നീട് കോലാപ്പൂരിൽ 50,000 ചതുരശ്രയടി വിസ്തൃതിയിൽ ഒരുക്കിയിരുന്ന സെറ്റും പൂർണ്ണമായി നശിപ്പിച്ചിരുന്നു . കൂടാതെ ഗുജറാത്തിലെ സൂറത്തിൽ ഒരുക്കിയ പത്മാവതിയുടെ രംഗോലി കലാരൂപം ഒരുകൂട്ടം സാമൂഹ്യവിരുദ്ധർ നശിപ്പിക്കുകയും ചെയ്തിരുന്നു . ജയ് ശ്രീറാം വിളികളുമായി എത്തിയ നൂറോളം വരുന്ന അക്രമിസംഘമാണ് രംഗോലി നശിപ്പിച്ചത് . ദീപിക പദുക്കോൺ , രൺവീർ സിംഗ് , ഷാഹിദ് കപൂർ തുടങ്ങിയവരാണ് ചിത്രത്തിലെ അഭിനേതാക്കൾ . അലാവുദ്ദീൻ ഖിൽജിക്ക് ചിറ്റോർ രാജകുമാരിയായ പദ്മാവതിയോട് തോന്നുന്ന പ്രണയമാണ് ചിത്രത്തിൻറെ ഇതിവൃത്തം .


കേരള ഒളിമ്പിക് അസോസിയേഷൻ തെരഞ്ഞെടുപ്പിൽ രാഷ്ട്രീയ ഇടപെടൽ ഉണ്ടായെന്ന ആരോപണം തള്ളി സ്പോർട്സ് കൌൺസിൽ പ്രസിഡന്റ് ടി പി ദാസൻ . അഡ്ഹോക്ക് കമ്മിറ്റിയുടെ വാദങ്ങൾ തെറ്റാണെന്നും സത്യം തിരിച്ചറിയാൻ ഇന്ത്യൻ ഒളിമ്പിക് അസോസിയേഷൻ നേരിട്ട് അന്വേഷണം നടത്തണമെന്നും ടിപി ദാസൻ ഏഷ്യാനെറ്റ് ന്യൂസിനോട് പറഞ്ഞു . രാഷ്ട്രീയ ഇടപെടൽ ഉണ്ടായെന്ന ആരോപണത്തെ തുടർന്ന് ഇന്നലെ നടത്താനിരുന്ന തെരഞ്ഞെടുപ്പ് ഇന്ത്യൻ ഒളിമ്പിക് അസോസിയേഷൻ മാറ്റി വച്ചിരുന്നു . സ്പോർട്സ് കൌൺസിൽ പ്രസിഡന്റ് തന്നെ അസോസിയേഷന് കീഴിലെ ശക്തരായ സംഘടനകളുടെ യോഗം വിളിച്ചുചേർത്ത് പാനൽ അവതരിപ്പിച്ചത് സമവായശ്രമത്തിന്റെ ഭാഗമായിട്ടായിരുന്നുവെന്നും ടിപി ദാസൻ പറഞ്ഞു . നിലവിലെ അഡ്ഹോക്ക് കമ്മിറ്റി അംഗം സ്ഥാനാർത്ഥിയാകുന്ന എതിർ പാനലിന്റെ പരാജയ ഫലമാണ് ഇത്തരം ആരോപണങ്ങൾക്ക് പിന്നിലെന്നും 29 സംഘടനകളുള്ള അസോസിയേഷനിൽ 23 പേരുടെ പിന്തുണയും വി . സുനിൽ കുമാറിന്റെ പാനലിന് ഉണ്ടെന്നും ടിപി ദാസൻ അവകാശപെടുന്നു . എന്നാൽ ഇന്ത്യൻ ഒളിമ്പിക് അസോസിയേഷനെ അഡ്ഹോക്ക് കമ്മിറ്റി തെറ്റിദ്ധരിപ്പിച്ചുവെന്നും ഇക്കാര്യത്തിലെ വസ്തുത മനസിലാക്കാൻ ഐഒഎ നേരിട്ട് അന്വേഷണം നടത്തണമെന്നും ടിപി ദാസൻ ആവശ്യപ്പെട്ടു . തെരഞ്ഞെടുപ്പ് മാറ്റി വച്ചുവെന്ന ഹൈക്കോടതി ഉത്തരവിന്റെ പകർപ്പ് ഹാജരാക്കാൻ ഇലക്ഷൻ കമ്മീഷണർ തയ്യാറാകാത്തതിന് പിന്നിൽ ദുരുദ്ധേശമുണ്ടെന്നും ടിപി ദാസൻ ആരോപിച്ചു . മുപ്പതിനുള്ളിൽ തന്നെ തെരഞ്ഞെടുപ്പ് നടത്തണമെന്ന ഹൈക്കോടതി ഉത്തരവ് നടപ്പിലാക്കാൻ ഇലക്ഷൻ കമ്മീഷണർ തയ്യാറാകണമെന്നും അദ്ദേഹം ആവശ്യപ്പെട്ടു . ഇത് സംബന്ധിച്ച് സുനിൽ കുമാർ വിഭാഗത്തിന്റെ ഹർജി ഇന്ന് ഹൈക്കോടതി പരിഗണിക്കുന്നുണ്ട് .


ഡോമിനോസ് പിസയ്ക്ക് സ്വന്തം നാടായ അമേരിയ്ക്ക കഴിഞ്ഞാൽ ഏറ്റവും അധികം ഉപഭോക്താക്കളുള്ളത് ഏത് രാജ്യത്താണെന്ന് അറിയാമോ ? വല്ല യൂറോപ്യൻ രാജ്യങ്ങളുമാണെന്ന് കരുതിയോ ? എങ്കിൽ നിങ്ങൾക്ക് തെറ്റി . അമേരിയ്ക്ക കഴിഞ്ഞാൽ ഡോമിനോസിന് ഏറ്റവും അധികം ഉപഭോക്താക്കളുള്ളത് ഇന്ത്യയിലാണ് . ലക്ഷക്കണക്കിന് പിസയാണ് രാജ്യത്ത് വിറ്റുപോകുന്നത് . ഇന്ത്യക്കാരുടെ പിസ പ്രേമത്തിന്റെ കണക്കുകൾ കേട്ടാൽ മൂക്കത്ത് വിരൽ വച്ച് പോകും . ചുരുങ്ങിയ നാളുകൾക്കുള്ളിലാണ് ഇന്ത്യക്കാർ പിസ രുചിയ്ക്ക് അടിമപ്പെട്ടത് . ഡോമിനോസിന്റെ ഇന്ത്യയിലെ ഫ്രാഞ്ചൈസി ജൂബിലന്റ് ഫുഡ് വർക്സിനാണ് . പ്രതിദിനം രാജ്യത്ത് നാല് ലക്ഷം പിസകളാണ് വിൽക്കുന്നത് . വർഷത്തിൽ 12 കോടിയിൽ അധികം . രാജ്യത്ത് മക്ഡൊണാൾഡ്സ് വിൽക്കുന്ന ബർഗറിനെക്കാൾ രണ്ടിരട്ടിയാണിത് . ഇന്ത്യയിൽ മാത്രമാണ് മക്ഡൊണാൾഡ്സിനെക്കാൾ ഡോമിനോസിന് മേൽക്കൈ നേടാനായത് എന്ന പ്രത്യേകതയും നിലനിൽക്കുന്നു . നവംബർ 29 വരെയുള്ള കണക്കുകൾ പരിശോധിയ്ക്കുകയാണെങ്കിൽ രാജ്യത്തെ 173 നഗരങ്ങളിലായി 818 റസ്റ്റോറന്റുകളാണ് ഡോമിനോസ് പിസയ്ക്കുള്ളത് . ഇന്ത്യയിൽ ഇനിയും വറനാനുള്ള സാഹചര്യമാണ് നിലനിൽക്കുന്നതെന്ന് ഡോമിനോസ് ഇന്ത്യ ചീഫ് എക്സിക്യൂട്ടീവ് അജയ് കൌൾ പറയുന്നു . എന്തെയാലും ഇന്ത്യക്കാരുടെ പിസ പ്രിയം രാജ്യത്ത് ഇത്തരം സംരംഭങ്ങൾ തുടങ്ങുന്നവർക്ക് പ്രചോദനമാവുകയാണ് .


നടൻ കൃഷ്ണകുമാറിന്റെ മകൾ അഹാന കൃഷ്ണകുമാർ ഞാൻ സ്റ്റീവ് ലോപ്പസ് എന്ന സിനിമയിലൂടെയാണ് നായികയായത് . ഫർഹാന്റെ നായികയായി വെള്ളിത്തിരയിലെത്തിയ അർഹാന കൃഷ്ണകുമാർ ഒരിടവേളയ്ക്കു ശേഷം വീണ്ടും വെള്ളിത്തിരയിലേക്ക് എത്തുകയാണ് . ഇത്തവണ നിവിൻ പോളിയുടെ നായികയായിട്ടാണ് അർഹാന കൃഷ്ണകുമാർ അഭിനയിക്കുന്നത് . പ്രേമം ഫെയിം അൽത്താഫ് ആണ് സിനിമ സംവിധാനം ചെയ്യുന്നത് . സിനിമയെ കുറിച്ചുള്ള കൂടുതൽ വിവരങ്ങൾ പുറത്തുവിട്ടിട്ടില്ല . അതേസമയം നിവിൻ പോളി നായകനാകുന്ന പുതിയ സിനിമ കായംകുളം കൊച്ചുണ്ണിയാണ് . റോഷൻ ആൻഡ്രൂസ് ആണ് ചിത്രം സംവിധാനം ചെയ്യുന്നത് . ബോബി - സഞ്ജയ് ആണ് ചിത്രത്തിന്റെ തിരക്കഥ ഒരുക്കുന്നത് .


കമ്പനിയ്ക്ക് നാണക്കേടുണ്ടാക്കിയ സാംസംഗ് ഗാലക്സി നോട്ട് 7 സ്മാർട്ട്ഫോൺ മുൻകൂർ ആയി ബുക്ക് ചെയ്ത ഇന്ത്യൻ ഉപഭോക്താക്കൾക്ക് സാംസംഗിന്റെ പുതിയ ഓഫർ . ഗാലക്സി നോട്ട് 7ന് പകരം മറ്റൊരു സ്മാർട്ട്ഫോൺ നൽകാമെന്നാണ് കമ്പനി മുന്നോട്ടുവയ്ക്കുന്ന ഓഫർ . ഗാലക്സി ശ്രേണിയിലെ എസ്7നോ എസ് 7 എഡ്ജോ പകരം നൽകാമെന്നും കമ്പനി പറയുന്നു . ഗ്യാലക്സി നോട്ട് 7 പൊട്ടിത്തെറിക്കുന്ന സംഭവങ്ങൾ വ്യാപകമായി റിപ്പോർട്ട് ചെയ്തതോടെ ഉപഭോക്താക്കൾക്കുണ്ടായ ആശങ്ക അകറ്റാൻ ആകർഷകമായ ഓഫറുകളും സാംസംഗ് അവതരിപ്പിച്ചിട്ടുണ്ട് . സാംസംഗിന്റെ ഗിയർ വെർച്ച്വൽ റിയാലിറ്റി ഹെഡ്സെറ്റും വയർലെസ് ഹെഡ്ഫോണുമാണ് പകരം നൽകുന്ന സ്മാർട്ട്ഫോണിനൊപ്പം സൌജന്യമായി നൽകുക . ഒരു വർഷത്തിനുള്ളിൽ സ്മാർട്ട്ഫോണിന് സംഭവിക്കുന്ന തകരാറുകൾക്ക് സൌജന്യ സ്ക്രീൻ റീപ്ലേസുമെന്റും കമ്പനി വാഗ്ദാനം ചെയ്യുന്നു . ഓഫർ ലഭിക്കാൻ ഗ്യാലക്സി നോട്ട് 7 ബുക്ക് ചെയ്ത ഓൺലൈൻ വെബ്ബ്സൈറ്റുമായി ബന്ധപ്പെടണമെന്നും കമ്പനി ഓർമ്മിപ്പിക്കുന്നു . എന്നാൽ ഓഫർ സ്വീകരിക്കാൻ തയ്യാറല്ലാത്തവർക്ക് നോട്ട് 7നായി മുൻകൂർ നൽകിയ മുഴുവൻ പണവും തിരിച്ചു നൽകുമെന്നും കമ്പനി അറിയിച്ചു . നോട്ട് 7 പിൻവലിച്ചത് മൂലം ഇന്ത്യൻ വിപണിയിൽ സാംസങ്ങിന് ഉണ്ടായേക്കാവുന്ന തിരിച്ചടി സംബന്ധിച്ച വാർത്തകൾ കമ്പനി ആദ്യമേ തള്ളിക്കളഞ്ഞിരുന്നു . ലോകത്ത് അതിവേഗം വളർന്നു കൊണ്ടിരിക്കുന്ന സ്മാർട്ട്ഫോൺ വിപണിയാണ് ഇന്ത്യയിലേത് . രാജ്യത്തെ സ്മാർട്ട് ഫോൺ വിപണിയുടെ 25 ശതമാനവും സാംസംഗ് കൈവശപ്പെടുത്തിക്കഴിഞ്ഞതാണ് . ബാറ്ററി പൊട്ടിത്തെറിക്കുന്നുവെന്ന പരാതികൾ വ്യാപകമായതോടെയാണ് ഗ്യാലക്സി നോട്ട് 7 ഉത്പാദനം അവസാനിപ്പിക്കാനും വിപണിയിൽ നിന്നും പിൻവലിക്കാനും സാംസങ് നിർബന്ധിതരായത് . പിൻവലിച്ച ഒരു ബാച്ച് ഫോണുകൾക്ക് പകരം പുതിയ ഫോണുകൾ നൽകിയെങ്കിലും പരാതികൾ അവസാനിക്കാത്തത് കമ്പനിയെ സമ്മർദ്ദത്തിലാക്കിയിരുന്നു .


ഇന്ന് സ്മാർട്ട് ഫോൺ രംഗത്തെ ഏറ്റവും വലിയ ചർച്ചയാണ് ഫുൾ സ്ക്രീൻ നോച്ച് ഡിസ്പ്ലേ . എന്നാൽ പത്തായിരത്തിൽ താഴെ ഫോൺ ബഡ്ജറ്റുമായി എത്തുന്ന സാധാരണക്കാരന് ഈ സ്മാർട്ട്ഫോൺ അനുഭവം ലഭിക്കുമോ . ലഭിക്കും അതാണ് റിയൽ മീ സി1 നൽകുന്ന ഉറപ്പ് . 8000 രൂപ സെഗ്മെൻറിൽ 6.2 ഇഞ്ച് സൂപ്പർ ലാർജ് സ്ക്രീൻ ഈ ഫോണിൽ ലഭിക്കും . ആൻഡ്രോയ്ഡ് ഓറീയോ ആണ് ഫോണിൻറെ ഒപ്പറേറ്റിംഗ് സിസ്റ്റം . ഫോണിൻറെ രണ്ട് പതിപ്പുകളാണ് ലഭിക്കുന്നത് 2 ജിബി റാം / 16 ജിബി ഇൻറേണൽ മെമ്മറിയും , 3ജിബി റാം / 32 ജിബി ഇൻറേണൽ മെമ്മറിയും ആണ് പതിപ്പുകളുടെ ദേദങ്ങൾ . ഇരു മോഡലുകളുടെയും മെമ്മറി ശേഷി 256 ജിബിയായി വർദ്ധിപ്പിക്കാം . ഡിസൈൻ ഫോണിൻറെ ഡിസൈനിൽ കോംപാക്ടായി ക്രമീകരിച്ച ഇയർ പീസ് , മുൻ ക്യാമറ ലൈറ്റ് സെൻസർ , ഒപ്പം ബെസിൽ ലെസ് മോഡലിൻറെ നാരോ ബെസ് 2.05 എംഎം മാത്രമാണ് . ഡിസ്പ്ലേ അനുപാതം 19:9 ആണ് . സ്ക്രീൻ ബോഡി അനുപാതം 88.8 ശതമാനം ആണ് . 720x1520 ആണ് സ്ക്രീൻ റെസല്യൂഷൻ . ഇതിന് ഒപ്പം തന്നെ സ്ക്രീന് സംരക്ഷണം നൽകുന്നത് മൂന്നാം ജനറേഷൻ ഗോറില്ല ഗ്ലാസ് ആണ് ഉള്ളത് . ഇത് നാറ്റീവ് ഡാമേജ് , സ്ക്രാച്ച് പ്രതിരോധമാണ് . ഇതിന് പുറമേ റിയൽ മീ സി1 ൻറെ സ്ക്രീൻ 12 ലയർ നാനോ സ്കെയിൽ ഷീറ്റ് ലാമിനേറ്റ് ആണ് . 2 . 5 ഡി നാനോ സ്കെയിൽ കോംപോസിറ്റ് മെറ്റീരിയലാണ് ഇത് . ഇത് കൂടുതൽ കട്ടി ഫോൺ സ്ക്രീന് നൽകും . ഇലക്ട്രോപ്ലെറ്റഡായ ലയർ സി1 സ്ക്രീൻ കൂടുതൽ സ്മൂത്തായി പ്രവർത്തിക്കും . ബാറ്ററിയും പ്രോസസ്സറും എപ്പോഴും ആൻഡ്രോയ്ഡ് ഫോണുകളുടെ ബാറ്ററി ഉപയോക്താവിന് തലവേദനയാകാറുണ്ട് . അതിന് പരിഹാരമായി മെഗാബാറ്ററിയാണ് സി1 ൽ അവതരിപ്പിക്കുന്നത് . 4230എംഎഎച്ചാണ് മെഗാബാറ്ററിയുടെ ശേഷി . ഈ ഫോൺ വാഗ്ദാനം ചെയ്യുന്ന ടോക് ടൈം 44 മണിക്കൂറാണ് . 18 മണിക്കൂറാണ് മ്യൂസിക്ക് , വൈഫൈ പ്ലേബാക്ക് . 10 മണിക്കൂറാണ് ഗെയിംമിംഗ് ടൈം ലഭിക്കുക . അതായത് പവർ ബാങ്ക് ഉപയോഗം ഇത്രയും സമയത്തിനുള്ളിൽ വേണ്ടി വരില്ലെന്നാണ് റിയൽ മീ സി1 നൽകുന്ന ഉറപ്പ് . ഒപ്പം തന്നെ റിയൽ മീയുടെ ടുകോർ പവർ സേവിംഗ് സംവിധാനം ഉപയോഗിച്ച് പാശ്ചാത്തലത്തിൽ ആവശ്യമില്ലാത്ത ആപ്പുകളെ നിയന്ത്രിച്ച് ബാറ്ററി ആയുസ് വർദ്ധിപ്പിക്കാനും സാധിക്കും . ഇതിനെ പൊതുവിൽ ക്യൂക്ക് ആപ്പ് ഫ്രീസിംഗ് എന്ന് വിശേഷിപ്പിക്കാം . റിയൽ മീ സി1 ൻറെ പരീക്ഷണ ഘട്ടത്തിൽ ഈ സാങ്കേതികതയിലൂടെ ബാറ്ററി ആയുസ് 5 മുതൽ 10 ശതമാനം വരെ ലാഭിക്കാൻ സാധിച്ചുവെന്നാണ് അവകാശവാദം . ഫോണിൻറെ പ്രോസസ്സറിലേക്ക് വന്നാൽ ഏറ്റവും കുറഞ്ഞ ബഡ്ജറ്റിൽ ലഭിക്കുന്ന സ്നാപ്ഡ്രാഗൺ 450 പ്രോസ്സർ ഉള്ള ഫോൺ ആണ് ഇത് . അതിനാൽ തന്നെ ഇന്നത്തെ യുവാക്കളുടെ ഹരമായ പബ് ജി പോലുള്ള ഗെയിമുകൾ ഈ ഫോണിൽ സ്മൂത്തായി കളിക്കാം . ആ സി1 ക്യാമറ ഇരട്ട ക്യാമറ സെൻസറോടെ എത്തുന്ന ഫോൺ ആണ് റിയൽ മീ സി1 . പിന്നിലെ റിയർ ക്യാമറ സെൻസറുകൾ 13എംപിയും 2 എംപിയുമാണ് . ഇവ ഒന്നിച്ച് പ്രവർത്തിപ്പിക്കാൻ സാധിക്കുന്ന സോഫ്റ്റ്വെയർ അൽഗോരിതവും സി1ന് ഉണ്ട് . ഈ സംവിധാനം ഉപയോഗിച്ച് ഒരു ചിത്രം എടുക്കുമ്പോൾ കണ്ടൻറ് കൂടുതൽ ക്ലിയറിലും , ബാക്ഗ്രൌണ്ട് ബ്ലറർ ചെയ്തും കാണിക്കാൻ സാധിക്കും . മുന്നിലെ ക്യാമറ 5എംപിയാണ് . ആർട്ടിഫിഷൽ ഇൻറലിജൻസ് അധിഷ്ഠിത ക്യാമറയാണ് . 296 പൊയൻറ് റെക്കഗനേഷനാണ് ഈ ക്യാമറയ്ക്ക് ഉള്ളത് . അതിനാൽ തന്നെ ഈ ക്യാമറയ്ക്ക് ജെൻഡർ , വയസ് , സ്കിൻ മുതൽ സ്കിൻ ടൈപ്പ് എന്നിവ തിരിച്ചറിയാൻ സാധിക്കും . റിയൽ മീയെക്കുറിച്ച്


നോട്ട് നിരോധന സമയത്ത് സംശയകരമായ സാഹചര്യത്തിൽ വൻ തുകകൾ ബാങ്ക് അക്കൌണ്ടുകളിൽ നിക്ഷേപിച്ചവരെ പിടികൂടാൻ ആദായ നികുതി വകുപ്പ് നീക്കങ്ങൾ തുടങ്ങി . രാജ്യത്തെ വിവിധ ബാങ്കുകളിലായുള്ള 5.56 ലക്ഷം അക്കൌണ്ടുകളാണ് ഇത്തരത്തിൽ സൂക്ഷമമായി പരിശോധിക്കുന്നത് . സംശയത്തിന്റെ നിഴലിലുള്ളവരിൽ പലർക്കും ഇ - മെയിൽ , എസ് . എം . എസ് എന്നിവ വഴി അറിയിപ്പ് നൽകിയിട്ടുണ്ട് . വരുമാനവും ബാങ്കിൽ നിക്ഷേപിച്ച പണവും ഉൾപ്പെടെയുള്ളവയുടെ വിശദമായ വിവരം ഓൺലൈനായി അറിയിക്കാനാണ് ആവശ്യപ്പെട്ടിരുന്നത് . കള്ളപ്പണം കണ്ടെത്താനുള്ള ആദ്യഘട്ട അന്വേഷണങ്ങളിൽ ബാങ്ക് അക്കൌണ്ട് വിവരങ്ങൾ കൈമാറാത്ത 1.04 ലക്ഷം പേരെക്കുറിച്ചും ഇതിന് പുറമെ അന്വേഷണം നടത്തി വരികയാണ് . സംശയാസ്പദമായ 17.92 ലക്ഷം അക്കൌണ്ടുകളാണ് ആദ്യഘട്ട പരിശോധനയിൽ കണ്ടെത്തിയത് . ഇതിൽ 60,000 പേരെക്കുറിച്ച് രണ്ടാം ഘട്ടത്തിൽ വിശദമായ അന്വേഷണം നടത്തും . ഇതിൽ 1,300 അക്കൌണ്ടുകളിൽ വലിയ ക്രമക്കേട് നടന്നിട്ടുണ്ടെന്ന് സംശയിക്കുന്നുണ്ട് . 2016 നവംബർ ഒൻപത് മുതൽ 2017 ഫെബ്രുവരി 28 വരെയുള്ള കാലഘട്ടത്തിൽ കണക്കിൽ പെടാത്ത ഏകദേശം 9,334 കോടി രൂപ കണ്ടെത്തിയെന്നാണ് കേന്ദ്ര പ്രത്യക്ഷ നികുതി ബോർഡ് കണ്ടെത്തിയിരിക്കുന്നത് . തിരിച്ചറിഞ്ഞ അക്കൌണ്ടുകളെപ്പറ്റിയുള്ള വിവരങ്ങൾ ആദായ നികുതി വകുപ്പിന്റെ ഇ - ഫയലിങ് പോർട്ടലിൽ ലഭ്യമാണ് .


ഐഎസ്എല്ലിലേക്ക് പുതിയ ടീമുകളെ പ്രഖ്യാപിച്ചപ്പോൾ കേരള ബ്ലാസ്റ്റേർസിന് ആശങ്ക . ബാസ്റ്റർസിൻറെ സൂപ്പർ താരങ്ങളെ മറ്റ് ടീമുകൾ റാഞ്ചുമോയെന്നതാണ് ബ്ലാസ്റ്റേഴ്സ് ആരാധകരെ ആശങ്കപ്പെടുത്തുന്ന ഘടകം . ബംഗളൂരു ടീമിന്റെ വരവ് ഈ താരങ്ങളെ കൂടി ബ്ലാസ്റ്റേഴ്സിന് നഷ്ടപ്പെടുന്നതിന് ഇടയാക്കുമോയെന്നാണ് ആരാധകർ ആശങ്കപ്പെടുന്നത് . ഐഎസ്എല്ലിലെ മുഴുവൻ ടീമുകളിലേയും കളിക്കാരെ ഡ്രാഫ്റ്റ് സംവിധാനത്തിലൂടെ വീണ്ടും ലേലം നടത്താനാണ് അധികൃതർ തീരുമാനിച്ചിരിക്കുന്നത് . ഒരോ ടീമിനും തങ്ങളുടെ പഴയ രണ്ടു താരങ്ങളെ മാത്രം നിലനിർത്താനായേക്കാം . ബാക്കിയുള്ള കളിക്കാരെ ഡ്രാഫ്റ്റിനായി വിട്ടുകൊടുക്കേണ്ടി വരും . അങ്ങനെയായാലും കേരള ബ്ലാസ്റ്റേഴ്സിനു ഈ മൂന്നു താരങ്ങളേയും നിലനിർത്താൻ കഴിയില്ല . കാരണം സികെ വിനീതും റിനോ ആൻറോയും ബംഗളൂരു എഫ്സിയുമായാണ് കരാർ . ജിങ്കനുമായുളള ബ്ലാസ്റ്റേഴ്സിൻറെ കരാർ ഈ വർഷത്തോടെ അവസാനിക്കുകയും ചെയ്തു . ഇതോടെയാണ് ആരോൺ ഹ്യൂസിനെ പോലുളള വിദേശ താരങ്ങൾക്ക് പുറമെ ഇന്ത്യൻ സൂപ്പർ താരങ്ങളേയും ബ്ലാസ്റ്റേഴ്സിന് നഷ്ടപ്പെടുന്ന നില വരുന്നത് . ഇന്ത്യൻ സൂപ്പർ ലീഗിൽ കഴിഞ്ഞ ദിവസമാണ് പുതുതായി രണ്ട് ടീമുകളെ കൂടി പ്രഖ്യാപിച്ചത് . ഐ ലീഗ് ക്ലബ്ബായ ബംഗളൂരു എഫ്സിയുടെ ഉടമകളായ ജിൻഡാൽ സൌത്ത് വെസ്റ്റിന്റെ ( ജെഎസ്ഡബ്ള്യു ) ടീമും , ടാറ്റാ സ്റ്റീലിന്റെ ജംഷഡ്പുർ ആസ്ഥാനമായുള്ള ടീമുമാണ് ഐഎസ്എൽ നാലാം സീസണിൽ പുതിയതായി ചേരുക . ഇതോടെ ഐഎസ്എൽ കളിക്കുന്ന ടീമുകളുടെ എണ്ണം പത്താകും . ഐഎസ്എല്ലിൻറെ ഔദ്യോഗിക ട്വിറ്ററിലൂടെയാണ് പുതിയ ടീമുകളെ ഐഎസ്എൽ പ്രഖ്യാപിച്ചത് . അത്ലറ്റിക്കോ ഡി കൊൽക്കത്ത , ചെന്നൈയിൻ എഫ്സി , ഡൽഹി ഡൈനാമോസ് എഫ്സി , എഫ്സ ഗോവ , എഫ്സി പുണെ സിറ്റി , കേരളാ ബ്ലാസ്റ്റേഴ്സ് എഫ്സി , നോർത്ത് ഈസ്റ്റ് യുണൈറ്റഡ് എഫ്സി , മുംബൈ സിറ്റി എഫ്സി എന്നിവയാണ് നിലവിൽ ഐഎസ്എലിന്റെ ഭാഗമായിട്ടുള്ള ടീമുകൾ . നാലാം സീസൺ മുതൽ മൂന്നു ടീമുകൾ കൂടി ഐഎസ്എല്ലിന്റെ ഭാഗമാകുമെന്നാണു സംഘാടകർ ഏതാനും ആഴ്ചകൾക്കു മുൻപ് പ്രഖ്യാപിച്ചത് . അണ്ടർ 17 ലോകകപ്പിന് ശേഷമാണ് ഇത്തവണ ഐഎസ്എൽ നടക്കുക .


ഫേസ്ബുക്ക് ബോർഡ് ചെയർമാൻ സ്ഥാനത്ത് നിന്നും രാജിവയ്ക്കാൻ മാർക്ക് സുക്കർബർഗിനോട് നിക്ഷേപകർ ആവശ്യപ്പെട്ടതായി റിപ്പോർട്ട് . തങ്ങളുടെ എതിരാളികൾക്കെതിരെ പ്രവർത്തനം നടത്താൻ ഫേസ്ബുക്ക് ഒരു പിആർ ഏജൻസിയെ വാടകയ്ക്ക് എടുത്തു എന്ന റിപ്പോർട്ട് ന്യൂയോർക്ക് ടൈംസ് പുറത്ത് വിട്ടതിന് പിന്നാലെയാണ് ഈ ആവശ്യം ഉയർന്നത് എന്നാണ് റിപ്പോർട്ട് . ശനിയാഴ്ച ഇത് സംബന്ധിച്ച് ഗാർഡിയൻ പത്രവും റിപ്പോർട്ട് പുറത്തുവിട്ടിട്ടുണ്ട് . ഇത് പ്രകാരം ഫേസ്ബുക്കിലെ പ്രമുഖ നിക്ഷേപകരിൽ ഒരാളായ ജോനാസ് ക്രോൺ പുതിയ റിപ്പോർട്ടിൻറെ അടിസ്ഥാനത്തിൽ മാർക്ക് ഫേസ്ബുക്ക് ബോർഡ് ചെയർമാൻ സ്ഥാനം ഒഴിയണം എന്നാണ് പറയുന്നത് . നിക്ഷേപസ്ഥാപനമായ ട്രില്ല്യം അസറ്റിൻറെ മേധാവിയാണ് ജോനാസ് . ഫേസ്ബുക്ക് ഒരു പ്രത്യേക ചട്ടക്കൂടിലാണ് എന്ന നിലയിലാണ് പ്രവർത്തിക്കുന്നത് , അത് അങ്ങനെയാകരുത് . ഇത് ഒരു കമ്പനിയാണ് , അതിനാൽ തന്നെ ചെയറും , സിഇഒയും തമ്മിൽ ഒരു മാറ്റം ആവശ്യമാണ് ജോനാസ് ക്രോൺ പറയുന്നു . അതേ സമയം ന്യൂയോർക്ക് ടൈംസിൻറെ റിപ്പോർട്ട് പ്രകാരം തങ്ങളുടെ എതിരാളികളെയും വിമർശകരെയും ഒതുക്കാൻ വാഷിംങ്ടൺ ആസ്ഥാനമാക്കിയുള്ള ഡിഫനെർസ് പബ്ലിക്ക് അഫയേർസ് സ്ഥാപനത്തെ വാടകയ്ക്ക് എടുത്തത് എന്നാണ് പറയുന്നത് . എന്നാൽ ഇത് തൻറെ അറിവോടെ അല്ലെന്നാണ് മാർക്ക് സുക്കർബർഗ് പറയുന്നത് . ഈ ലേഖനം താൻ വായിച്ചെന്നും . അതിന് ശേഷം നടത്തിയ അന്വേഷണത്തിൽ ഈ കമ്പനിയുമായി ഒരു ബന്ധവും ഇല്ലെന്നാണ് അറിഞ്ഞതെന്നും സുക്കർബർഗ് പറയുന്നു .


സോഷ്യൽ മീഡിയ ഉപയോഗിക്കുന്ന അർദ്ധസൈനികർക്ക് വൻ മുന്നറിയിപ്പുമായി സൈന്യം . ഫേസ്ബുക്ക് , ട്വിറ്റർ തുടങ്ങിയ സോഷ്യൽ മീഡിയ സൈറ്റുകൾ ഉപയോഗിക്കുന്ന സൈനികർക്കാണ് സൈനിക വൃത്തങ്ങൾ മുന്നറിയിപ്പ് നൽകുന്നത് . , സ്ത്രീകളായ ഗവേഷകർ , ടൂറിസ്റ്റുകൾ എന്നപേരിൽ വരുന്ന സൌഹൃദാഭ്യർഥനകൾ സ്വീകരിക്കുന്നതിനു മുൻപ് സൂക്ഷിക്കണമെന്ന് മുന്നറിയിപ്പ് . മൂന്നുവർഷത്തിനിടയിൽ ചില അക്കൌണ്ടുകൾ ഉപയോഗിക്കുന്നത് പാകിസ്താൻ , ചൈന എന്നിവിടങ്ങളിൽനിന്നാണെന്ന സംശയത്തിലാണവർ . രഹസ്യസ്വഭാവമുള്ള സൈനികവിവരങ്ങൾ അറിയുന്നതിനുവേണ്ടിയാണെന്ന് സൈന്യം പറയുന്നു . ജോലിസംബന്ധിച്ച വിവരങ്ങൾ പോസ്റ്റ് ചെയ്യുന്നവർ , യൂണിഫോം ധരിച്ച ചിത്രങ്ങളിടുന്ന സൈനികർ എന്നിവരെ കേന്ദ്രീകരിച്ചാണ് ഇത്തരത്തിൽ ഫ്രണ്ട് റിക്വസ്റ്റുകൾ അയക്കുന്നത് . അപരിചിതരുടെ ഇത്തരം അഭ്യർഥനകൾ സ്വീകരിക്കരുതെന്നും ഔദ്യോഗിക വിവരങ്ങൾ പ്രൊഫൈലിൽ നൽകരുതെന്നും സൈനികർക്കുള്ള മാർഗനിർദേശങ്ങളിൽ പറയുന്നുണ്ട് ' - ഒരു ഐ . ടി . ബി . പി . ഉദ്യോഗസ്ഥൻ പറഞ്ഞു . പ്രധാനമേഖലകളിൽ നിയമിച്ചിരിക്കുന്ന സൈനികരുടെ ശക്തി , അവരുടെ നീക്കം , ആയുധങ്ങൾ എന്നിവയെക്കുറിച്ചറിയാനാണ് ഇത്തരം വ്യാജ അക്കൌണ്ടുകളിൽനിന്ന് സൌഹൃദാഭ്യർഥന വരുന്നത് . അർധസൈനികരിൽ സാമൂഹികമാധ്യമങ്ങൾ ഉപയോഗിക്കുന്നവരുടെയും യൂണിഫോമുകൾ ധരിച്ച ചിത്രങ്ങൾ പോസ്റ്റ് ചെയ്യുന്നവരുടെയും എണ്ണം കൂടിയിട്ടുണ്ടെന്നും ഇത് ഇത്തരം ചാരന്മാർക്ക് എളുപ്പവഴിയാണ് തുറന്നിടുന്നത് എന്നുമാണ് റിപ്പോർട്ട് . സ്ത്രീയെന്നുനടിച്ച് സാമൂഹികമാധ്യമത്തിലൂടെ അടുപ്പംകാട്ടിയ രണ്ട് പാക് ഏജന്റുമാർക്ക് രഹസ്യസ്വഭാവമുള്ള വിവരം ചോർത്തിയതിന് ഈവർഷമാദ്യം ഒരു വ്യോമസേനാ ഉദ്യോഗസ്ഥനെ അറസ്റ്റുചെയ്ത സംഭവം വിവാദമായിരുന്നു .


ഇന്ത്യയിൽ തന്നെ ഏറ്റവും കൂടുതൽ ആളുകൾ ഉപയോഗിക്കുന്ന വെബ് സൈറ്റുകളിൽ ഒന്നായ ഐആർസിടിസി ഹാക്ക് ചെയ്യപ്പെട്ടു . ഏതാണ്ട് ഒരു കോടിപ്പേരുടെ വിവരങ്ങളും അക്കൌണ്ടുകളും ചോർന്നതായി ഭയപ്പെടുന്നുവെന്ന് ടൈംസ് ഓഫ് ഇന്ത്യ റിപ്പോർട്ട് ചെയ്യുന്നു . ഇന്ത്യയിലെ തന്നെ ഏറ്റവും വലിയ ഇ - കോമേഴ്സ് സൈറ്റാണ് ഐആർസിടിസി . ലക്ഷകണക്കിന് പണിമിടപാടുകളാണ് ഈ സൈറ്റിലൂടെ നടക്കുന്നത് . അതിനാൽ തന്നെ പണമിടപാടുകളുടെയും , ക്രഡിറ്റ് കാർഡുകളുടെയും വിവരം ചോർന്നിട്ടുണ്ടോ എന്ന കാര്യം സംശയിക്കുന്നുണ്ട് . ചിലപ്പോൾ ചോർന്ന വിവരങ്ങൾ ദുരുപയോഗപ്പെടാൻ സാധ്യതയുണ്ടെന്നാണ് ഐആർസിടിസി അധികൃതർ ടൈംസ് ഓഫ് ഇന്ത്യയോട് പറഞ്ഞു . ഹാക്കിങ്ങിൻറെ നഷ്ടം എത്രത്തോളം എന്നത് കണക്കാകുകയാണ് എന്നാണ് ഐആർസിടിസി അധികൃതർ പറയുന്നത് . എന്നാൽ ന്യൂസ് 18ന് നൽകിയ വിശദീകരണത്തിൽ ഐആർസിടിസി പിആർഒ സന്ദീപ് ദത്ത് ഹാക്കിങ്ങ് വിവരം നിഷേധിച്ചിട്ടുണ്ട് . ഐആർസിടിസിയിൽ നിന്നും ലഭിച്ച വിവരങ്ങൾ ഇൻറർനെറ്റിൽ പ്രത്യക്ഷപ്പെട്ടതുകൊണ്ട് അതിൽ അന്വേഷണം നടക്കുകയാണ് എന്നാണ് ഇദ്ദേഹം വിശദീകരിക്കുന്നത് . തങ്ങളുടെ ഉപയോക്ത സേവനങ്ങളെ ലക്ഷ്യമാക്കിയാണ് ഈ ഹാക്കിങ്ങ് എന്ന് സംശയിക്കുന്നതായി ഐആർസിടിസി അധികൃതർ പറഞ്ഞു . മഹാരാഷ്ട്ര പോലീസ് സംഭവത്തിൽ കേസ് എടുത്തിട്ടുണ്ട് . ഇന്ത്യ കണ്ട ഏറ്റവും വലിയ ഹാക്കിംഗ് ആയിരിക്കാം നടന്നത് എന്നാണ് ടെക് ലോകവും വിലയിരുത്തുന്നത് .


വിലയേറിയ വസ്തുക്കൾ ശേഖരിച്ച് വക്കുന്നവരെ ലക്ഷ്യമിട്ട് ഓസ്ട്രേലിയ പുറത്തിറക്കിയിരിക്കുന്നത് കോടികൾ വിലമതിക്കുന്ന സ്വർണനാണയങ്ങൾ . രണ്ട് കിലോയോളം ഭാരമുള്ള ഈ നിധിയ്ക്ക് നൽകിയിരിക്കുന്ന പേര് ഡിസ്കവറിയെന്നാണ് . ലക്ഷങ്ങൾ വില വരുന്ന നാല് പിങ്ക് രത്നങ്ങളാണ് ഡിസ്കവറി എന്ന നാണയത്തിൽ പതിപ്പിച്ചിട്ടുള്ളത് . 24 . 8 ലക്ഷം ഓസ്ട്രേലിയൻ ഡോളറാണ് ( ഏകദേശം 12.74 കോടി രൂപ ) ഈ നാണയത്തിന്റെ മൂല്യം . ഓസ്ട്രേലിയയിലെ തന്നെ ആർഗയിൽ ഖനിയിൽ നിന്ന് ഖനനം ചെയ്തെടുത്ത 1.02 എമറാൾഡ് കട്ടുള്ള പിങ്ക് ഡയമണ്ടുകളാണ് ഈ സ്വർണ നാണയത്തിലുള്ളത് . രണ്ട് കിലയോളം ഭാരം വരുന്ന നാണയം പണികഴിപ്പിച്ചിരിക്കുന്ന്ത് 99.9 ശതമാനം സ്വർണ്ണത്തിലാണ് . പായ്കപ്പൽ , പശ്ചിമ ഓസ്ട്രേലിയയിൽ കാണപ്പെടുന്ന ബോവ് മരങ്ങൾ എന്നിവ മുദ്രണം ചെയ്തിരിക്കുന്ന നാണയം നിർമ്മിച്ചിരിക്കുന്നത് പെർത്ത് മിന്റ് എന്ന കമ്പനിയാണ് . രത്നങ്ങൾ പതിപ്പിച്ചിട്ടുള്ള ഈ നാണയം ഓസ്ട്രേലിയയിൽ ഉണ്ടാക്കിയിട്ടുള്ളതിൽ വെച്ച് ഏറ്റവും വിലപിടിപ്പുള്ള നാണയങ്ങളിൽ ഒന്നാണ് . വിലകൂടിയ ആഡംബര വസ്തുക്കൾക്ക് ആവശ്യക്കാർ വർധിച്ചു വരുന്ന സാഹചര്യം മുന്നിൽ കണ്ടാണ് നാണയം നിർമിച്ചിരിക്കുന്നതെന്ന് പെർത്ത് മിന്റ് ചീഫ് എക്സിക്യൂട്ടീവ് റിച്ചാർഡ് ഹയ്സ് പറയുന്നു . അതിസമ്പന്നന്മാരെ മാത്രം ലക്ഷ്യമിട്ടാണ് ഏറ്റവും വിലപിടിപ്പുള്ള ഈ നാണയം പുറത്തിറക്കിയത് . ഏഷ്യയിൽ നിന്നോ മിഡിൽ ഈസ്റ്റിൽ നിന്നോ ഇതിന് ആവശ്യക്കാരെത്തുമെന്നാണ് കമ്പനി കരുതുന്നു . ഇതിന് മുമ്പ് 2013ൽ ഹോളി ഡോളർ എന്ന പേരിൽ ഇറങ്ങിയ നാണയമായിരുന്നു ഏറ്റവും വിലയേറിയത് . 495000 ഓസ്ട്രലിയൻ ഡോളർ ( ഏകദേശം 2.54 കോടി രൂപ ) ആയിരുന്നു അതിന്റെ മൂല്യം .


കണ്ടന്റ് മാർക്കറ്റിങ് പരസ്യങ്ങളുമായി ദേശിപേൾ വരുന്നു . പരമ്പരാഗത ബാനർ , ബട്ടൺ പരസ്യങ്ങൾക്കു പകരം ഉത്പന്നങ്ങളെ കുറിച്ചുള്ള ടെക്സ്റ്റുകളും മറ്റു പോർട്ടലുകളിലെ മികച്ച സ്റ്റോറികളും പ്രമോട്ട് ചെയ്യുകയെന്ന രീതിയാണിത് . പണത്തോടൊപ്പം സ്വന്തം സൈറ്റിൽ യൂസർമാരുടെ എൻഗേജിങ് ടൈം കൂടുമെന്നതിനാൽ ഇത്തരം പരസ്യങ്ങൾക്കു വൻ സ്വീകാര്യതയാണ് ലഭിച്ചു കൊണ്ടിരിക്കുന്നത് . പ്രാദേശിക ഭാഷകൾക്ക് ഗൂഗിൾ ആഡ്സെൻസ് അന്യമായതോടെ ഇന്ത്യയിലെ ഒട്ടുമിക്ക സൈറ്റുകളുടെയും വരുമാനം നേരിട്ടുള്ള പരസ്യങ്ങളിൽ മാത്രമായി ഒതുങ്ങി . വിപണിയിലെ മത്സരങ്ങളും മാർക്കറ്റിങിലെ പോരായ്മകളും നല്ല യൂസർമാരുള്ള പല വെബ്സൈറ്റുകളെയും ശ്വാസം മുട്ടിച്ചു കൊണ്ടിരിക്കുകയാണ് . നേരിട്ടുള്ള പരസ്യങ്ങൾ കിട്ടാനുള്ള സാധ്യത വളരെ കുറവായതിനാൽ അവസരം മുതലാക്കി പല തട്ടിപ്പു സംഘങ്ങളും ഇപ്പോൾ സജീവമാണ് . ഇത്തരക്കാർ നൽകുന്ന നാലാം കിട ' പോൺ പരസ്യങ്ങളിലൂടെ ' പല വെബ്സൈറ്റുകളും ഗൂഗിളിന്റെ സ്പാം ലിസ്റ്റിൽ ഇടം പിടിക്കുകയാണ് ചെയ്തത് . ഇത്തരക്കാർക്ക് ദേശിപേൾ കണ്ടന്റ് മാർക്കറ്റിങ് മികച്ച ഒരു ഉത്തരമായിരിക്കുമെന്ന കാര്യത്തിൽ സംശയമില്ല . എങ്ങനെ അഫിലിയേറ്റ് ആകാം ? http : / / www . desipearl . com / sign - up / എന്ന ഫോം പൂരിപ്പിക്കുകയാണ് ആദ്യം വേണ്ടത് . ഇതിൽ നൽകുന്ന പ്രൈമറി വെബ്സൈറ്റിന്റെ ട്രാഫിക്കും ഉള്ളടക്കവും പരിശോധിച്ചതിനുശേഷം മാത്രമേ അഫിലിയേറ്റായി അംഗീകാരം ലഭിക്കൂ . ഒരു തവണ അഫിലിയേറ്റായി അംഗീകരിച്ചു കഴിഞ്ഞാൽ എത്ര വെബ്് സൈറ്റുവേണമെങ്കിലും ആഡ് ചെയ്യാൻ സാധിക്കും . പക്ഷേ , ഓരോന്നിനും അംഗീകാരം വേണം . വേണ്ടത്ര ട്രാഫിക്കില്ലെങ്കിൽ സൈറ്റിനെ തള്ളും . എത്ര പണം ലഭിക്കും ? ഓരോ സൈറ്റിനും ലഭിക്കുന്ന പണം വ്യത്യസ്തമായിരിക്കും . യൂസേഴ്സിന്റെ എണ്ണം , സന്ദർശകർ വരുന്ന രാജ്യം എന്നിവ പരിഗണിച്ചാണ് ഒരോ ക്ലിക്കിനുമുള്ള പണം നിശ്ചയിക്കുന്നത് . ഒരു ഐപിയിൽ നിന്നും എത്ര ക്ലിക് വന്നാലും ഒരൊറ്റ നമ്പറായി മാത്രമേ പരിഗണിയ്ക്കൂ . കൃത്രിമമായി ട്രാഫിക്കുണ്ടാക്കുന്നുവെന്ന് ബോധ്യമായാൽ വെബ്സൈറ്റ് ബ്ലോക് ചെയ്യും . എന്തൊക്കെ രേഖകൾ വേണം ? അഫിലിയേറ്റിനായി നൽകുന്ന പ്രൈമറി വെബ്സൈറ്റിന്റെ പരിപൂർണ നിയന്ത്രണം അപേക്ഷകന് ഉണ്ടായിരിക്കണം . സർക്കാറിന്റെ നികുതി നിർദ്ദേശങ്ങൾക്ക് വിധേയമായിട്ടായിരിക്കും പണം നൽകുന്നത് . ടിഡിഎസ് കട്ട് ചെയ്യുന്നതിനാൽ അപേക്ഷകരുടെ പാൻകാർഡ് , ബാങ്ക് എക്കൌണ്ട് വിവരങ്ങൾ നിർബന്ധമായും സമർപ്പിക്കണം . കൂടുതൽ വിവരങ്ങൾക്ക് info @ desipearl . com എന്ന വിലാസത്തിൽ ബന്ധപ്പെടുക . ഇമെയിൽ അയയ്ക്കുന്പോൾ വെബ്സൈറ്റിൻറെ പേര് മൊബൈൽ നന്പർ എന്നിവ രേഖപ്പെടുത്താൻ മറക്കരുത് . ഇതുമായി ബന്ധപ്പെട്ട സംശയങ്ങൾക്ക് 9886557750 എന്ന നന്പറിലും ബന്ധപ്പെടാവുന്നതാണ് .


ഹാക്കർമാർക്ക് ആളുകളുടെ ചിന്തകൾ നിരീക്ഷിച്ച് പാസ്സ്വേർഡ് , പിൻ എന്നിവയെല്ലാം കണ്ടുപിടിക്കാൻ പറ്റുമെന്ന് പഠനം . ബ്രെയിൻവേവുകൾ തിരിച്ചറിയാൻ പറ്റുന്ന ഹെഡ്സെറ്റുകൾ ഉപയോഗിക്കുമ്പോൾ കൂടുതൽ ശ്രദ്ധ ചെലുത്തേണ്ടത് ഇതുകൊണ്ടുതന്നെ അത്യാവശ്യമാണ് എന്ന് പഠനം നടത്തിയ ശാസ്ത്രജ്ഞർ പറയുന്നു . ബർമിംഗ്ഹാമിലെ യൂണിവേഴ്സിറ്റി ഒഫ് അലബാമയിലെ ഗവേഷകരാണ് ഇതുസംബന്ധിച്ച പഠനം നടത്തിയത് . ഇലക്ട്രോഎൻസഫാലോഗ്രാഫ് ഹെഡ്സെറ്റുകൾ ഉപയോഗിക്കുമ്പോൾ ഉപഭോക്താക്കൾക്ക് റോബോട്ടിക് കളിപ്പാട്ടങ്ങളും വീഡിയോ ഗെയിമുകളും മനസുകൊണ്ട് നിയന്ത്രിക്കാൻ സാധിക്കും . ഇങ്ങനെയുള്ള ഹെഡ്സെറ്റ് ഉപയോഗിക്കുന്നതിനിടയിൽ ബാങ്ക് അക്കൌണ്ട് ലോഗിൻ ചെയ്തു എന്നിരിക്കട്ടെ . ഹെഡ്സെറ്റിൽ പ്രോഗ്രാം ചെയ്തിരിക്കുന്ന ഏതെങ്കിലും അപകടകാരിയായ സോഫ്റ്റ്വെയറിന് മനസ്സിൽ ചിന്തിച്ച പാസ്സ്വേർഡ് ചോർത്തിയെടുക്കാൻ വരെ പറ്റുമത്രേ . ഇത്തരത്തിലുള്ള ഉപകരണങ്ങൾ വന്നതോടെ ഉപഭോക്താക്കൾക്ക് മുന്നിൽ നിരവധി സാദ്ധ്യതകൾ തെളിഞ്ഞുകിട്ടി . പക്ഷേ അതേസമയം തന്നെ ഇവ നിരവധി സുരക്ഷാപ്രശ്നങ്ങളും ഉയർത്തുന്നുണ്ടെന്നു ഗവേഷകസംഘത്തിലെ ഇന്ത്യക്കാരനായ ശാസ്ത്രജ്ഞൻ നിതേഷ് സക്സേന പറഞ്ഞു . ഇത്തരത്തിലുള്ള ഹെഡ്സെറ്റുകൾ ഇപ്പോൾ ഓൺലൈനിൽ ലഭ്യമാണ് . മതിയായ ട്രെയിനിംഗ് നൽകിയ മാൽവെയറുകൾ ഉപയോഗിക്കുമ്പോൾ ഹാക്കർക്ക് കൂടുതൽ കൃത്യമായി പാസ്സ്വേർഡ് , പിൻ എന്നിവ ചോർത്തിയെടുക്കാനാവും . ഇതോടെ നാലക്കമുള്ള പിൻ കൃത്യമായി ഊഹിച്ചെടുക്കുന്നതിൽ പതിനായിരത്തിൽ ഒന്ന് തെരഞ്ഞെടുക്കുന്ന സ്ഥാനത്ത് ഇരുപതിൽ ഒന്ന് തെരഞ്ഞെടുക്കുന്ന തരത്തിലുള്ള അൽഗരിതം ഇവർ വികസിപ്പിച്ചെടുത്തിട്ടുണ്ട് . നിലവിൽ തലച്ചോറിലെ സിഗ്നലുകൾ വായിച്ചെടുക്കുന്ന ഇത്തരത്തിലുള്ള ഉപകരണങ്ങൾ അധികം സാധാരണമല്ല . എന്നാൽ ഇവ എല്ലാവരും ഉപയോഗിക്കാൻ പോകുന്ന ഒരു കാലമാണ് വരാൻ പോകുന്നത് . അത്തരമൊരു സാഹചര്യത്തിൽ ഇങ്ങനെയുള്ള റിസ്കുകളെക്കുറിച്ച് എല്ലാവരും ബോധവാന്മാരാവേണ്ടത് വളരെ അത്യാവശ്യമാണ് . ക്ലിനിക്കൽ ഗ്രേഡിലുള്ള ഹെഡ്സെറ്റാണ് പരീക്ഷണത്തിനായി ഉപയോഗിച്ചത് . അപകടകാരിയായ ഒരു സോഫ്റ്റ്വെയർ പ്രോഗ്രാമിന് എത്ര എളുപ്പത്തിൽ ഉപഭോക്താവിന്റെ തലച്ചോറിനുള്ളിൽ നിന്നും വിവരങ്ങൾ ചോർത്തിയെടുക്കാൻ പറ്റുമെന്നാണ് ഈ ടീം തെളിയിച്ചത് . ടൈപ്പ് ചെയ്യുമ്പോൾ കൈകൾ , കണ്ണുകൾ , തലച്ചോറിന്റെ മസിലുകളുടെ ചലനം തുടങ്ങിയവയെല്ലാം ശ്രദ്ധിച്ച് അവ രേഖപ്പെടുത്താൻ ഇത്തരം ഹെഡ്സെറ്റുകൾക്ക് കഴിയും . ഇത്തരം ഹെഡ്സെറ്റുകൾ ധരിപ്പിച്ച പന്ത്രണ്ടുപേരെ ഉപയോഗിച്ചായിരുന്നു പഠനം നടത്തിയത് .


ആദ്യം സ്വയം നന്നാകണം , പിന്നെ കുടുംബം പിന്നെ നാട് . രാഷ്ട്രീയം തലക്ക് പിടിച്ച മക്കളായ കോട്ടപ്പള്ളി പ്രകാശനും പ്രഭാകരനും , അച്ഛൻ രാഘവൻ നായർ നൽകുന്ന സന്ദേശം . സിനിമ വരച്ചിട്ട രാഷ്ട്രീയ സാമൂഹ്യ ചുറ്റുപാടിന് കാൽ നൂറ്റാണ്ടിനപ്പുറവും കാര്യമായ മാറ്റങ്ങളില്ല . അതുകൊണ്ട് തന്നെ സിനിമയും സിനിമയുടെ സന്ദേശവും ഇന്നും പ്രസക്തമാകുന്നു . ട്രോളായും കോമഡി ക്ലിപ്പുകളായും രാഷ്ട്രീയ ആക്ഷേപഹാസ്യ പരിപാടികളിലെ എക്കാലത്തെയും മികച്ച ഡയലോഗുകളായും സന്ദേശം എന്നും മലയാളിക്ക് മുന്നിലേക്കെത്തുന്നു . ശ്രീനിവാസൻ സത്യൻ അന്തിക്കാട് ടീമിന്റെ എക്കാലത്തെയും മികച്ച ഹിറ്റ് . ശ്രീനിവാസനും ജയറാമും തിലകനും ശങ്കരാടിയും സിദ്ധിഖും ഇന്നസെന്റും മാമുക്കോയയും ഒടുവിൽ ഉണ്ണികൃഷ്ണനുമെല്ലാം അനശ്വരമാക്കിയ കഥാപാത്രങ്ങൾ . സിനിമ പറഞ്ഞതിനെക്കാൾ രാഷ്ട്രീയത്തിലെ കള്ളക്കളികളും അഴിമതികളും പെരുകുമ്പോഴാണ് കാൽ നൂറ്റാണ്ടിലേക്കെത്തുന്ന സന്ദേശത്തിന്റെ പ്രസക്തി . സന്ദേശത്തിന്റെ രണ്ടാം ഭാഗത്തെ കുറിച്ച് ചോദിക്കുമ്പോഴൊക്കെ ശ്രീനിവാസനും സത്യൻ അന്തികാടും വിശദീകരിച്ചത് ഇങ്ങിനെ . വിപ്ലവപ്പാർട്ടിയും അഹിംസാപ്പാർട്ടിയും 25 വർഷം മുമ്പ് ചിന്തിച്ചത് എങ്ങനെയോ അതിലിപ്പോഴും മാറ്റമില്ല . രാഷ്ട്രീയക്കാർ മാറിയാലല്ലേ സന്ദേശം മാറ്റേണ്ടതുള്ളു ?


സണ്ണി ലിയോണിൻറെയും ഡാനിയേൽ വെബ്ബറും ചേർന്ന് പെൺകുഞ്ഞിനെ ദത്തെടുത്ത് നേരത്തെ വാർത്തകളിൽ ഇടം പിടിച്ചിരുന്നു . ഈ കൊച്ചു കുഞ്ഞ് നിഷ വെബ്ബറിന് പിന്നാലെ എപ്പോഴും ക്യാമറ കണ്ണുകൾ വിടാതെ പിന്തുടരുന്നുണ്ടായിരുന്നു . എന്നാൽ കുഞ്ഞിൻറെ കാര്യത്തിൽ അതീവ ശ്രദ്ധാലുവാണ് ഇരുവരും . തൻറെ മകളുടെ ഫോട്ടോയെടുത്ത ഫോട്ടോഗ്രാഫറോട് സണ്ണി അനിഷ്ടം കാണിച്ചതും വാർത്തയായിരുന്നു . ഇപ്പോൾ തൻറെ സുന്ദരി കുഞ്ഞിന് ശിശുദിന ആശംസകൾ നേർന്നുകൊണ്ട് നിഷയുമായുള്ള ചിത്രം പിതാവ് ഡാനിയേൽ വെിബ്ബർ പങ്കുവച്ചിരിക്കുകയാണ് . ജീവിതത്തിൽ എല്ലാം നേടിക്കഴിഞ്ഞുവെന്നാണ് ഞങ്ങൾ കരുതിയിരുന്നത് . അങ്ങനെയാണ് ആ ഞായറാഴ്ച അവൾ ഞങ്ങളുടെ ജീവിതത്തിലേക്ക് കടന്നു വന്നത് . നീയില്ലാത്ത ഒരു ദിവസത്തെ കുറിച്ച് പോലും ആലോചിക്കാൻ വയ്യെന്നും വെബ്ബർ പറയുന്നു . ശിശുദിനാശംസകൾ നിഷ കൌർ എന്നാണ് ഡാനിയേൽ ചിത്രത്തിന് താഴെ കുറിച്ചത് .


എച്ച്എംഡി ഗ്ലോബലിൻറെ നോക്കിയ ഫോൺ പരമ്പരയിലെ പുതിയ മിഡ് റേഞ്ച് ഫോൺ രംഗത്ത് ഇറങ്ങി . നോക്കിയ എക്സ് 6 ൻറെ പുതിയ മോഡലാണ് ചൈനീസ് വിപണിയിൽ ഇറങ്ങിയത് . ഇന്ത്യൻ രൂപ 17,000 രൂപയ്ക്ക് അടുത്താണ് ഈ ഫോണിന് വില വരുക . നോക്കിയ എക്സ്6 പോളാർ വൈറ്റാണ് ഈ ഫോൺ . ഒരു വേരിയൻറ് മാത്രമേ ഈ മോഡലിന് ഉള്ളൂ . ഇതിൻറെ റാം ശേഷി 6 ജിബിയും , ഇൻറേണൽ മെമ്മറി 6ജിബിയുമാണ് . ഈ മോഡലിൻറെ തന്നെ ഡാർക്ക് ബ്ലൂ , സ്റ്റെറി ബ്ലാക്ക് മോഡലുകൾ നേരത്തെ ചൈനീസ് വിപണിയിൽ എത്തിയിരുന്നു . ഇവയ്ക്ക് 6ജിബി പതിപ്പിന് പുറമേ 4 ജിബി പതിപ്പുകളും ലഭിക്കും . ഈ എക്സ് 6 പോളാർ വൈറ്റ് ഇന്ത്യയിൽ എത്തുമോ എന്നാണ് റിപ്പോർട്ട് . നോക്കിയ എക്സ് 6,5.8 ഇഞ്ച് ഫുൾ എച്ച്ഡി പ്ലസ് ഡിസ്പ്ലേയാണ് ഫോണിനുള്ളത് . ഫോണിൻറെ സ്ക്രീൻ അനുപാതം 19:9 ആണ് . 1080x2280 പിക്സലാണ് ഫോണിൻറെ റെസല്യൂഷൻ . 2 . 5 ഡി കർവ്ഡ് ഗ്ലാസ് സംരക്ഷണം സ്ക്രീന് ലഭിക്കും . ഒക്ടാകോർ ക്യൂവൽകോം സ്നാപ്ജഡ്രാഗൺ 636 ആണ് ഫോണിൻറെ പ്രോസസ്സർ . അഡ്രിനോ 509 ഗ്രാഫിക് പ്രോസ്സർ യൂണിറ്റാണ് ഫോണിനുള്ളത് .


ഓസ്ട്രേലിയക്കും ന്യുസീലൻഡിനുമെതിരായ ഏകദിന പരമ്പരകളിൽ ഇന്ത്യ ഫാസ്റ്റ് ബൌളർ ജസ്പ്രീത് ബുംറയെ കളിപ്പിച്ചേക്കില്ല . അടുത്ത വർഷത്തെ ഏകദിന ലോകപ്പിനായി ബുംറയെ കരുതിവയ്ക്കാനാണ് തീരുമാനം . പരമ്പരയിലെ നിർണായക മത്സരങ്ങളിൽ മാത്രം കളിപ്പിക്കുന്ന കാര്യവും ടീം മാനേജ്മെൻറിൻറെ പരിഗണനയിലുണ്ട് . ലോകകപ്പിന് മുൻപ് ഇന്ത്യ 13 ഏകദിനങ്ങളിലാണ് കളിക്കുക . മെൽബൺ ടെസ്റ്റിൽ ബുംറയുടെ മികവിലായിരുന്നു ഇന്ത്യയുടെ ജയം . രണ്ട് ഇന്നിംഗ്സിലുമായി 86 റൺസിന് ഒൻപത് വിക്കറ്റാണ് ബുംറ വീഴ്ത്തിയത് . ഈ വർഷം ഒൻപത് ടെസ്റ്റിൽ നിന്ന് 48 വിക്കറ്റും സ്വന്തമാക്കി . ഒരു കലണ്ടർ വർഷം ദക്ഷിണാഫ്രിക്ക , ഇംഗ്ലണ്ട് , ഓസ്ട്രേലിയ എന്നിവിടങ്ങളിൽ അഞ്ച് വിക്കറ്റ് നേട്ടം സ്വന്തമാക്കുന്ന ആദ്യ ഏഷ്യൻ താരമെന്ന റെക്കോർഡും ബുംറ സ്വന്തമാക്കിയിരുന്നു .


കൊച്ചി പനമ്പള്ളി നഗറിൽ മമ്മൂട്ടിയും കുഞ്ചനും അയൽവാസികളാണ് . പുതുതായിറങ്ങുന്ന ശ്രദ്ധേയ സിനിമകളുടെ പ്രത്യേക പ്രദർശനങ്ങൾ മമ്മൂട്ടിയുടെ വീട്ടിലെ സ്വകാര്യ തീയേറ്ററിൽ നടക്കാറുണ്ട് . അങ്ങനെയാണ് പുലിമുരുകനും അവിടെ പ്രദർശിപ്പിക്കുന്നത് . മമ്മൂട്ടിക്കൊപ്പം കുഞ്ചനും കുടുംബവും ഒരുമിച്ചിരുന്നാണ് പുലിമുരുകൻ കണ്ടത് . ആ ആനുഭവത്തെക്കുറിച്ച് കുഞ്ചൻ ഓൺലൈൻ മാധ്യമമായ സൌത്ത് ലൈവിനോട് പറഞ്ഞത് ഇങ്ങനെ . മമ്മൂട്ടിക്കൊപ്പം പുലിമുരുകൻ കണ്ടിട്ട് രണ്ടോ മൂന്നോ ആഴ്ചകളായെന്നും കുഞ്ചൻ പറയുന്നു . ' പുലിമുരുകൻ ' ഇറങ്ങി വലിയ വാർത്തകൾ സൃഷ്ടിച്ചപ്പോൾത്തന്നെ മമ്മൂക്ക പടം കണ്ടു , ഒപ്പം ഞാനും . ' കുഞ്ചൻ കൂട്ടിച്ചേർക്കുന്നു .


പ്രവാസികൾക്ക് ഇന്ത്യയിലേക്ക് ശബ്ദാധിഷ്ഠിത സേവനത്തിലൂടെ പണമയക്കാൻ കഴിയുന്ന സേവനം ഐ . സി . ഐ . സി . ഐ ബാങ്ക് അവതരിപ്പിച്ചു . ആപ്പിൾ ഐഫോണോ , ഐപാഡോ ഉപയോഗിക്കുന്നവർക്ക് ലളിതമായ വോയ്സ് കമാൻഡിലൂടെ പണയക്കാൻ പുതിയ സംവിധാനത്തിലൂടെ സാധിക്കും . ആപ്പിൾ സിറി ശബ്ദ സംവിധാനം ഉപയോഗിച്ച് നിർദേശം നൽകിയാൽ പണം ട്രാൻസ്ഫർ ചെയ്യാനുള്ള സംവിധാനത്തിന്റെ ലോഗിൻ പേജിലെത്തും . അവിടെ പ്രവാസികൾക്ക് നാട്ടിലേക്ക് പണം അയയ്ക്കാൻ ഫോണെടുത്ത് കാര്യം പറഞ്ഞാൽ മതി . രണ്ടു തിരിച്ചറിയൽ നടപടികൾ പൂർത്തിയാക്കിയ ശേഷം പണം അയക്കാം . ഐ . സി . ഐ . സി . ഐ ബാങ്കിൽ എൻ . ആർ . ഐ അക്കൌണ്ടുള്ളവർക്ക് രാജ്യത്തെ ഏത് ബാങ്കിലെ മറ്റ് അക്കൌണ്ടുകളിലേക്കും പണം അയക്കാൻ കഴിയും . തികഞ്ഞ സുരക്ഷിതത്വത്തോടെയാണ് ഇടപാടുകളെന്ന് ബാങ്ക് അറിയിച്ചു . രാജ്യത്ത് തന്നെ ആദ്യമായാണ് ഇത്തരമൊരു സംവിധാനം ഏതെങ്കിലും ഒരു ബാങ്ക് അവതരിപ്പിക്കുന്നത് . ഇതോടെ പണം അയക്കാൻ അഞ്ച് ഘട്ടങ്ങളിലൂടെ നടന്ന ഇടപാടുകൾക്ക് പകരം കേവലം ചില വാക്കുകൾ മതിയാവും .


ഇന്ത്യാ - ന്യൂസിലൻഡ് ടി20 മത്സരം നടക്കുന്ന കാര്യവട്ടം ഗ്രീൻഫീൽഡ് സ്റ്റേഡിയത്തിൽ മഴയ്ക്ക് നേരിയ ശമനം . മഴ പൂർണമായും മാറിയിട്ടില്ലെങ്കിലും കോച്ച് രവി ശാസ്ത്രിയുടെ നേതൃത്വത്തിലുള്ള ഇന്ത്യൻ ടീം ഗ്രൌണ്ടിലിറങ്ങി . രവി ശാസ്ത്രി , വിരാട് കോലി , ദിനേശ് കാർത്തിക്ക് , മനീഷ് പാണ്ഡെ എന്നിവരടക്കം ഗ്രൌണ്ടിലിറങ്ങി ഫുട്ബോൾ പരിശീലനത്തിൽ ഏർപ്പെട്ടു . മഴ ശമിച്ചെങ്കിലും ഇതുവരെ ടോസ് ചെയ്യാനായിട്ടില്ല . ഇടവിട്ട് നേരിയ ചാറ്റൽ മഴ തുടരുന്നത് ഗ്രൌണ്ട് ഉണക്കുന്നതിന് തടസമായി നിൽക്കുകയാണ് . മഴ പൂർണമായും മാറിയാൽ മാത്രമെ ടോസ് ചെയ്യാനായി ഇരു ടീം ക്യാപ്റ്റൻമാരും ഗ്രൌണ്ടിലിറങ്ങുകയുള്ളു . നിലവിലെ സാഹചര്യത്തിൽ എട്ടരയ്ക്ക് എങ്കിലും ടോസ് ചെയ്താൽ 9 മണിക്ക് മത്സരം തുടങ്ങാനാകും . അങ്ങനെ വന്നാൽ പത്തോവർ വീതമുള്ള മത്സരമായിരിക്കും കളിക്കുക . എന്നാൽ വീണ്ടും മഴ എത്തിയാൽ കണക്കുക്കൂട്ടൽ പിഴയ്ക്കും . മഴ തുടരുന്നുണ്ടെങ്കിലും ആരാധകർ ഇപ്പോഴും ആവേശത്തോടെ ഗ്യാലറിയിൽ മത്സരത്തിനായി കാത്തിരിപ്പിലാണ് .


മെൽബൺ ടെസ്റ്റിൽ ഓസ്ട്രേലിയയെ ഫോളോഓൺ ചെയ്യിപ്പിക്കാതെ വീണ്ടും ബാറ്റിങ്ങിനിറങ്ങിയ ഇന്ത്യക്ക് ബാറ്റിങ് തകർച്ച . മൂന്നാം ദിനം കളിനിർത്തുമ്പോൾ ഇന്ത്യക്ക് അഞ്ച് വിക്കറ്റുകൾ നഷ്ടമായി . 54 റൺസ് മാത്രമാണ് സ്കോർബോർഡിലുള്ളത് . നാല് വിക്കറ്റ് വീഴ്ത്തിയ പാറ്റ് കമ്മിൻസാണ് ഇന്ത്യയുടെ കൂട്ടത്തകർച്ചയ്ക്ക് വഴിവച്ചത് . തകർന്നെങ്കിലും ഇന്ത്യക്ക് ഇപ്പോൾ 346 റൺസ് ലീഡുണ്ട് . ഓപ്പണർ മായങ്ക് അഗർവാൾ ( 28 ) , ഋഷഭ് പന്ത് ( 6 ) എന്നിവരാണ് ക്രീസിൽ . കമ്മിൻസിന് പുറമെ ഹേസൽവുഡ് ഓസീസിനായി ഒരു വിക്കറ്റ് വീഴ്ത്തി . നേരത്തെ ഇന്ത്യ 292 റൺസിന്റെ ഒന്നാം ഇന്നിങ്സ് ലീഡ് നേടിയിരുന്നു . ഇന്ത്യയുടെ ഒന്നാം ഇന്നിങ്സ് സ്കോറായ 443നെതിരെ ഓസീസ് 151 റൺസിന് പുറത്താവുകയായിരുന്നു . ജസ്പ്രീത് ബുംറയുടെ ആറ് വിക്കറ്റുകളാണ് ഓസീസിനെ തകർത്തത് . വൻ തകർച്ചയാണ് ഇന്ത്യ രണ്ടാം ഇന്നിങ്സിൽ നേരിട്ടത് . ഓപ്പണർമാർ തുടക്കത്തിൽ 28 റൺസ് കൂട്ടിച്ചേർത്തു . എന്നാൽ അടുത്ത് നാല് റൺസ് കൂട്ടിച്ചേർക്കുന്നതിനിടെ ഇന്ത്യക്ക് നാല് വിക്കറ്റുകൾ നഷ്ടമായി . ഹനുമ വിഹാരി ( 13 ) , ചേതേശ്വർ പൂജാര ( 0 ) , വിരാട് കോലി ( 0 ) , അജിൻക്യ രഹാനെ ( 1 ) എന്നിവരുടെ വിക്കറ്റുകളാണ് ഇന്ത്യക്ക് നാല് റൺസെടുക്കുന്നതിനിടെ നഷ്ടമായത് . പാറ്റ് കമ്മിൻസാണ് നാലും വിക്കറ്റും വീഴ്ത്തിയത് . രോഹിത് ശർമ ( 5 ) പിടിച്ചു നിൽക്കാൻ ശ്രമിച്ചെങ്കിലും ഹേസൽവുഡിന്റെ പന്ത് കട്ട് ഷോട്ടിന് ശ്രമിക്കുന്നതിനിടെ ടിം പെയ്നിന് ക്യാച്ച് നൽകി മടങ്ങി . നേരത്തെ , വിഹാരിയെ കമ്മിൻസ് സ്ലിപ്പിൽ ഖവാജയുടെ കൈകളിലെത്തിച്ചപ്പോൾ കോലിയും പൂജാരയും സമാനമായ ഷോട്ടുകളിൽ ഷോർട്ട് ഫൈൻ ലെഗ്ഗിൽ ഹാരിസിന് ക്യാച്ച് നൽകി മടങ്ങി . രഹാനെ കമ്മിൻസിന്റെ പന്തിൽ ടിം പെയ്നിന് പിടികൊടുത്തു . നേരത്തെ , ഒന്നാം ഇന്നിങ്സിൽ 292 റൺസ് ലീഡ് നേടിയിരുന്നു . ഓസീസ് ഒന്നാം ഇന്നിങ്സ് ഫോളോഓൺ വഴങ്ങിയെങ്കിലും ഇന്ത്യൻ ക്യാപ്റ്റൻ വിരാട് കോലി വീണ്ടും ബാറ്റ് ചെയ്യാൻ തീരുമാനിക്കുകയായിരുന്നു . ആറ് വിക്കറ്റ് നേടിയ ജസ്പ്രീത് ബുംറയുടെ പ്രകടനമാണ് ഇന്ത്യക്ക് ലീഡ് സമ്മാനിച്ചത് . 22 റൺസ് വീതം നേടിയ മാർകസ് ഹാരിസും ടിം പെയ്നുമാണ് ഓസീസിന്റെ ടോപ് സ്കോറർമാർ . മൂന്നാം ദിവസം ആദ്യ സെസഷനിൽ തന്നെ ഓസീസിന് നാല് വിക്കറ്റ് നഷ്ടമായിരുന്നു . വിക്കറ്റ് നഷ്ടമില്ലാതെ എട്ട് എന്ന നിലയിൽ മൂന്നാം ദിനം ബാറ്റിങ് ആരംഭിച്ച ഓസീസിന് സ്കോർ 24ൽ എത്തിനിൽക്കെ ഫിഞ്ചിനെ നഷ്ടമായി . ഇശാന്ത് ശർമയെ ലെഗ് സൈഡിൽ ഫ്ളിക്ക് ചെയ്യാനുള്ള ശ്രമം ഷോർട്ട് മിഡ് വിക്കറ്റിൽ മായങ്ക് അഗർവാളിന്റെ കൈകളിലെത്തിച്ചു . സ്കോർ ബോർഡിൽ 12 റൺസ് കൂടി കൂട്ടിച്ചേർക്കുന്നതിനിടെ സഹഓപ്പണർ ഹാരിസും മടങ്ങി . ബുംറയെ ഹുക്ക് ചെയ്ത ഹാരിസിന് പിഴച്ചു . ബൌണ്ടറി ലൈനിൽ ഇശാന്ത് ശർമയ്ക്ക് ക്യാച്ച് നൽകുകയായിരുന്നു . പിന്നാലെ ഖവാജ ജഡേജയ്ക്ക് വിക്കറ്റ് നൽകി . ജഡേജയുടെ പന്ത് പ്രതിരോധിക്കാനുള്ള ശ്രമം ബാറ്റിൽ ഷോർട്ട് ലെഗിൽ മായങ്കിന്റെ കൈകളിലേക്ക് . ലഞ്ചിന് തൊട്ട് മുമ്പ് നല്ല രീതിയിൽ കളിച്ചിക്കൊണ്ടിരിക്കുകയായിരുന്ന മാർഷിനെയും ഓസീസിന് നഷ്ടമായി . ബുംറയുടെ ഒരു സ്ലോവറിൽ മാർഷ് വിക്കറ്റിന് മുന്നിൽ കുടുങ്ങി . ഇതോടെ ലഞ്ചിന് പിരിയുകയായിരുന്നു . ലഞ്ചിന് ശേഷം തുടക്കത്തിൽ തന്നെ ബുംറ ആദ്യ പ്രഹരമേൽപ്പിച്ചു . ബുംറയുടെ ഒരു പേസി യോർക്കറിൽ ട്രാവിസ് ഹെഡിന്റെ ( 20 ) വിക്കറ്റ് തെറിച്ചു . പീറ്റർ ഹാൻഡ്സ്കോംബിന് പകരമെത്തിയ മിച്ചൽ മാർഷിനും പിടിച്ചു നിൽക്കാൻ സാധിച്ചു . ജഡേജയുടെ പന്തിൽ സ്ലിപ്പിൽ ക്യാച്ച് നൽകി മടങ്ങുകയായിരുന്നു മിച്ചൽ മാർഷ് . എട്ട് റൺ മാത്രമായിരുന്നു ഓൾറൌണ്ടറുടെ സമ്പാദ്യം . പാറ്റ് കമ്മിൻസാണ് മാർഷിന് പകരം ക്രീസിലെത്തിയത് . 47 പന്തുകൾ താരം ചെറുത്തുനിന്നെങ്കിലും മുഹമ്മദ് ഷമിക്ക് കീഴടങ്ങി . 17 റൺ മാത്രമെടുത്ത കമ്മിൻസ് ഷമിയുടെ പന്തിൽ വിക്കറ്റ് തെറിച്ച് മടങ്ങി . ക്യാപ്റ്റൻ ടിം പെയ്നിനെ മടക്കി അയച്ച് ബുംറ വിക്കറ്റ് നേട്ടം നാലാക്കി ഉയർത്തി . പിന്നീടെല്ലാം ചടങ്ങ് മാത്രമായിരുന്നു . നഥാൻ ലിയോൺ ( 0 ) , ജോഷ് ഹേസൽവുഡ് ( 0 ) എന്നിവർ അതിവേഗം കീഴടങ്ങി . ബുംറയുടെ മൂന്നാം അഞ്ച് വിക്കറ്റ് പ്രകടനമാണിത് . നേരത്തെ ദക്ഷിണാഫ്രിക്ക , ഇംഗ്ലണ്ട് പര്യടനങ്ങളിലും ബുംറ അഞ്ച് വിക്കറ്റ് പ്രകടനം നടത്തിയിരുന്നു . നേരത്തെ , ഇന്ത്യ ഒന്നാം ഇന്നിങ്സ് ഏഴിന് 443ന് എന്ന നിലയിൽ ഡിക്ലയർ ചെയ്തു . ചേതേശ്വർ പൂജാര ( 106 ) , വിരാട് കോലി ( 82 ) , മായങ്ക് അഗർവാൾ ( 76 ) , രോഹിത് ശർമ ( 63 * ) എന്നിവരുടെ ഇന്നിങ്സാണ് ഇന്ത്യക്ക് തുണയായത് . ഓസീസിന് വേണ്ടി പാറ്റ് കമ്മിൻസ് മൂന്നും മിച്ചൽ സ്റ്റാർക്ക് രണ്ടും വിക്കറ്റ് വീഴ്ത്തി . 215ന് രണ്ട് എന്ന നിലയിൽ ഇന്ന് ബാറ്റിങ് ആരംഭിച്ച ഇന്ത്യ ഇന്ന് 228 റൺസാണ് കൂട്ടിച്ചേർത്തത് . നേരത്തെ , ചേതേശ്വർ പൂജാര ( 106 ) , വിരാട് കോലി ( 82 ) , മായങ്ക് അഗർവാൾ ( 76 ) , രോഹിത് ശർമ ( 63 ) എന്നിവരുടെ അർധ സെഞ്ചുറിയാണ് ഇന്ത്യക്ക് കൂറ്റൻ ലീഡ് സമ്മാനിച്ചത് . 319 പന്തിൽ 10 ഫോർ ഉൾപ്പെടുന്നതാണ് പൂജാരയുടെ ഇന്നിങ്സ് . സെഞ്ചുറി നേട്ടത്തോടെ മുൻ ഇന്ത്യൻ ക്യാപ്റ്റൻ സൌരവ് ഗാംഗുലിയെ പിന്തള്ളാനും പൂജാരജയ്ക്ക് സാധിച്ചു . 16 സെഞ്ചുറികളാണ് ഗാംഗുലിയുടെ പേരിലുള്ളത് . പരമ്പരയിൽ രണ്ടാം തവണയാണ് പൂജാര സെഞ്ചുറി നേടുന്നത് . കോലി - പൂജാര സഖ്യം 160 റൺസാണ് ഒന്നാം കൂട്ടിച്ചേർത്തത് .


യൂബർ മോഡലിൽ ആംബുലൻസ് സംവിധാനം ഏർപ്പെടുത്തും . ഏറ്റവും അടുത്തുള്ള അനുയോജ്യ ചികിത്സാകേന്ദ്രത്തിൽ എത്തിക്കുന്നതിനുള്ള സംവിധാനമുണ്ടാകുകമെന്നും ധനമന്ത്രി ഡോ . തോമസ് ഐസക് പറഞ്ഞു . തമിഴ്നാട് സ്വദേശി , മുരുകൻ പണമില്ലാത്തതുകൊണ്ട് അപകട ചികിത്സ ലഭിക്കാതെ മരണമടഞ്ഞത് കേരളത്തിന് അപമാനമാണെന്ന് നമ്മൾ കണ്ടു . ഇത് ആവർത്തിക്കാതിരിക്കാനുള്ള ബദൽ സംവിധാനം 2018 - 19ൽ നടപ്പിൽ വരും . അപകടസ്ഥാനത്ത് നിന്ന് പ്രത്യേക മൊബൈൽ ആപ്പിൽ സന്ദേശം നൽകിയാൽ ഏറ്റവും അടുത്ത ആംബുലൻസ് എത്തിച്ചേർന്ന് ഏറ്റവും അടുത്തുള്ള അനുയോജ്യ ചികിത്സാകേന്ദ്രത്തിൽ എത്തിക്കുന്നതിനുള്ള സംവിധാനമുണ്ടാക്കും . സ്വകാര്യ ആശുപത്രികളടക്കം സൌജന്യ അടിയന്തര ചികിത്സ ലഭ്യമാക്കേണ്ടതാണ് . ഇൻഷ്വറൻസ് വഴി അവർക്ക് പിന്നീട് പണം ലഭ്യമാക്കുന്നതാണ് . ഇതിനാവശ്യമായ പണം റോഡ് സേഫ്ടി ഫണ്ടിൽ നിന്നാണ് കണ്ടെത്തുക - ഡോ . തോമസ് ഐസക് പറഞ്ഞു . പൊതു ആരോഗ്യ സർവ്വീസസിന് 1685.70 കോടി രൂപയാണ് പദ്ധതിയിൽ വകയിരുത്തുന്നത് . പ്രധാന ആശുപത്രികളിൽ കാത്ത് ലാബുകൾ , ഐസിയു , ഡയാലിസിസ് യൂണിറ്റ് , ബ്ലഡ് ബാങ്ക് , ദന്തൽ യൂണിറ്റ് , എമർജൻസി കെയർ സെന്ററുകൾ , സൂപ്പർ സ്പെഷ്യാലിറ്റി സൌകര്യങ്ങൾ , മെറ്റേണിറ്റി യൂണിറ്റുകൾ എന്നിവ സ്ഥാപിക്കുന്നതിന് 69 കോടി രൂപ വകയിരുത്തുന്നു . മാനസികാരോഗ്യ പരിപാലനത്തിന് 17 കോടി രൂപ വകയിരുത്തുന്നു . പ്രാഥമികാരോഗ്യ കേന്ദ്രങ്ങൾ കുടുംബക്ഷേമ ആശുപത്രികളാക്കി ഉയർത്തുന്നതിന് 23 കോടി രൂപയും ആശുപത്രികൾ രോഗി സൌഹൃദമാക്കുന്നതിന് 15 കോടി രൂപയും വകയിരുത്തുന്നു . നാഷണൽ ഹെൽത്ത് മിഷനിൽ നിന്ന് 2018 - 19ൽ 837 കോടി രൂപ പ്രതീക്ഷിക്കുന്നു . സംസ്ഥാനവിഹിതമായ 335 കോടി രൂപ വകയിരുത്തിയിട്ടുണ്ട് - ഡോ . തോമസ് ഐസക് പറഞ്ഞു .


സാംസങ് 20 - 20 കാർണിവൽ നടത്തി ആമസോൺ . ഐപിഎൽ പ്രമാണിച്ച് ഗ്യാലക്സി എ8 പ്ലസ് . ഗാലക്സി എ8 പ്രൈം , ഗാലക്സി ഓൺ പ്രോ , ഗാലക്സി നോട്ട് 8 ഉൾപ്പെടെയുള്ള സ്മാർട്ട്ഫോണുകൾ വൻ വിലക്കുറവിൽ ലഭിക്കും . ഏപ്രിൽ 18 മുതൽ 21 വരെയാണ് ഈ ഓഫർ കാലാവധി . 34 , 990 രൂപ വിലയുള്ള സാംസങ് ഗാലക്സി എ8 പ്ലസ് 29,990 രൂപയ്ക്ക് ലഭിക്കും . ഗാലക്സി ഓൺ7 പ്രൈം ( 32ജിബി ) ന്റെ വില 12,990 രൂപയിൽ നിന്നും 9,990 രൂപയിലേക്കെത്തി . ഇതിന്റെ 64 ജിബി പതിപ്പിന്റെ വില 14,990 ൽ നിന്ന് 12,990 രൂപയിലെത്തി . ഗാലക്സി നോട്ട് 8ന് 6790 രൂപ വിലക്കിഴിവിൽ 67,900 രൂപയ്ക്ക് ലഭിക്കും . ഇതിന് 74,690 രൂപയായിരുന്നു പഴയ വില . കൂടാതെ ഗാലക്സി ജെ7 പ്രൈം 2 , ജെ7 പ്രോ , ജെ7 മാക്സ് , ജെ7 ഡ്യുവോ , ടാബ് എ തുടങ്ങിയ സ്മാർട്ഫോണുകളും സാംസങ് 20 - 20 കാർണിവലിൽ മികച്ച വിലക്കുറവിൽ വിൽപനയ്ക്കെത്തുന്നുണ്ട് . ഐപിഎല്ലിൽ മുംബൈ ഇന്ത്യൻസിൻറെ പ്രധാന സ്പോൺസറായ സാംസങ്ങ് , ദിവസേന 20 ഭാഗ്യശാലികൾക്ക് മുംബൈ ഇന്ത്യൻസിന്റെ ഔദ്യോഗിക ജേഴ്സിയും സമ്മാനമായി നൽകും .


ബോളിവുഡ് നടൻ സൽമാൻ ഖാനെ വധിക്കാൻ പദ്ധതി ആസൂത്രണം ചെയ്തിരുന്നതായി ഹരിയാനയിൽ പിടിയിലായ ഭീകരസംഘാംഗത്തിൻറെ വെളിപ്പെടുത്തിൽ . ഹരിയാന സ്പെഷൽ ടാസ്ക് ഫോഴ്സ് ( എസ്ടിഎഫ് ) പിടിയിലായ ഭീകരസംഘാംഗം സമ്പത്ത് നെഹ്റയാണ് ഞെട്ടിക്കുന്ന വെളിപ്പെടുത്തൽ നടത്തിയത് . സൽമാനെ കൊലപ്പെടുത്തി വിദേശത്തേക്ക് കടക്കാനായിരുന്ന പദ്ധതിയെന്ന് സമ്പത്ത് വെളിപ്പെടുത്തി . സമ്പത്ത് നെഹ്റയുടെ വെളിപ്പെടുത്തൽ ഹരിയാന പൊലീസാണ് പുറത്തുവിട്ടത് . സൽമാനെ വധിക്കുമെന്ന് നേരത്തെ അധോലോക ബന്ധമുള്ള ലോറൻസ് ബിഷ്നോയി എന്നയാൾ ഭീഷണി മുഴക്കിയിരുന്നു . 2018 തുടക്കത്തിലായിരുന്നു ഭീഷണി . ഇയാളുടെ സംഘത്തിലെ പ്രധാനിയാണ് പൊലീസ് കസ്റ്റഡിയിലുള്ള സമ്പത്ത് നെഹറ . മാൻവേട്ടക്കേസുമായി ബന്ധപ്പെട്ടുണ്ടായ വൈരാഗ്യത്തിൻറെ പുറത്താണ് സൽമാനെ കൊല്ലുമെന്ന് ഭീഷണി ഉണ്ടായിരുന്നത് . ഇതിനായി സൽമാൻറെ യാത്രകളടക്കം നിരീക്ഷിച്ചു വരികയായിരുന്നുവെന്നാണ് വെളിപ്പെടുത്തൽ . സൽമാന്റെ നീക്കങ്ങൾ മനസിലാക്കുന്നതിനായി മുംബൈയിലും നെഹ്റ എത്തിയിരുന്നു . ഈ മാസം ആറിനാണ് നെഹ്റയെ ഹൈദരാബാദിൽ നിന്ന് പൊലീസ് അറസ്റ്റു ചെയ്തത് . സൽമാനെ നെഹ്റ നിരന്തരം പിന്തുടർന്നിരുന്നുവെന്നും ചിത്രങ്ങൾ പകർത്തിയതായും പൊലീസ് പറയുന്നു . രാജസ്ഥാൻ സ്വദേശിയാണ് സമ്പത്ത് നെഹ്റ ഷാർപ്പ് ഷൂട്ടറാണ് . ചണ്ഡിഗഡ് പോലീസിൽ നിന്ന് വിരമിച്ച അസിസ്റ്റന്റ് സബ് ഇൻസ്പെകട്റുടെ മകനാണ് നെഹ്റ .


ചരിത്രത്തിലാദ്യമായി ഡോളറിനെതിരെ രൂപയുടെ മൂല്യം 74 രൂപ കടന്നു . രൂപയുടെ മൂല്യം സംരക്ഷിക്കുന്നതിനായി റിസർവ്വ് ബാങ്ക് കൈക്കൊണ്ട നടപടികൾ ഒന്നും ഫലവത്തായില്ലെന്ന് സൂചിപ്പിക്കുന്നതാണ് ഇത് . രൂപ വീണ്ടും തകർന്നടിഞ്ഞു ; 73 കടന്നു , ഗൾഫ് കറൻസികൾ 20ന് മുകളിൽ ! ! നിക്ഷേപകർ രാജ്യംവിടുന്നു കഴിഞ്ഞ കുറേ ദിവസങ്ങളായി രൂപയുടെ മൂല്യം ഇടിഞ്ഞുകൊണ്ടേയിരിക്കുകയാണ് . അന്താരാഷ്ട്ര വിപണിയിൽ അസംസ്കൃത എണ്ണ വിലയിലുണ്ടാകുന്ന വർദ്ധനയും ഇതിന് കാരണം ആണ് . എണ്ണ വിപണി ഡോളറിനെ ആശ്രയിച്ചിരിക്കുന്നതിനാൽ ആളുകൾ ഡോളർ വാങ്ങിക്കൂട്ടുന്നതാണ് രൂപയുടെ മൂല്യം ഇടിയാനുള്ള കാരണം . രൂപയുടെ മൂല്യം പിടിച്ചുനിർത്തുക എന്ന ലക്ഷ്യത്തോടെ ആയിരുന്നു റിസർവ്വ് ബാങ്ക് വായ്പാ നയം പ്രഖ്യാപിച്ചത് . റിപ്പോ നിരക്കിൽ മാറ്റം വരുത്താതെയുള്ള നീക്കം ആയിരുന്നു ഇത് . 6 . 5 ശതമാനം ആണ് ഇപ്പോഴത്തെ റിപ്പോ നിരക്ക് . ഇത് 0.25 ശതമാനം ഉയർത്തിയേക്കും എന്ന് റിപ്പോർട്ടുകൾ ഉണ്ടായിരുന്നെങ്കിലും അത്തരം ഒരു നടപടിക്ക് റിസർവ്വ് ബാങ്ക് മുതിർന്നില്ല . രൂപയുടെ തകർച്ച ഇന്ത്യയ്ക്ക് നഷ്ടമല്ല ; സമ്പദ് വ്യവസ്ഥ മുന്നോട്ട് തന്നെ കഴിഞ്ഞ ജൂലായ് മാസത്തെ അപേക്ഷിച്ച് പണപ്പെരുപ്പത്തിന്റെ തോത് ഓഗസ്റ്റിൽ കുറഞ്ഞു എന്നതാണ് പ്രതീക്ഷ നൽകുന്ന ഒന്ന് . ഇന്ധനവിലയിൽ വൻ വർദ്ധനയുണ്ടായിട്ടും ഓഗസ്റ്റിലെ പണപ്പെരുപ്പ തോത് 3.69 ശതമാനം മാത്രം ആയിരുന്നു . ജൂലായിൽ ഇത് 4.17 ശതമാനം വരെ എത്തിയിരുന്നു .


ആഭ്യന്തര ക്രിക്കറ്റിൽ വരവറിയിച്ച് ഇതിഹാതാരം സച്ചിൻ ടെൻഡുക്കറുടെ മകൻ അർജ്ജുൻ ടെൻഡുൽക്കർ . 19 വയസിൽ തഴെയുള്ളവർക്കായുള്ള കുച്ച്ബെഹാർ ട്രോഫിയിൽ മുംബൈക്കായി അഞ്ചു വിക്കറ്റ് വീഴ്ത്തിയാണ് അർജ്ജുൻ മികവു കാട്ടിയത് . മധ്യപ്രദേശിനെതിരെ ആയിരുന്നു അർജ്ജുന്റെ അഞ്ചു വിക്കറ്റ് നേട്ടം . ആദ്യ ഇന്നിംഗ്സിൽ അർജ്ജുൻ ഒരു വിക്കറ്റെടുത്തിരുന്നു . മത്സരത്തിൽ ഒന്നാം ഇന്നിംഗ്സ് ലീഡിന്റെ കരുത്തിൽ മുംബൈ മൂന്ന് പോയന്റ് നേടി . രണ്ടാം ഇന്നിംഗ്സിൽ മധ്യപ്രദേശ് മുൻനിരയെ തകർത്തത് ഇടം കൈയൻ മീഡിയം പേസറായ അർജ്ജുനായിരുന്നു . മധ്യപ്രദേശിന്റെ ആദ്യ നാലു ബാറ്റ്സ്മാൻമാരെയും അർജ്ജുൻ വീഴ്ത്തി . വാലറ്റക്കാരന്റെ വിക്കറ്റ് കൂടി നേടിയാണ് അർജ്ജുൻ അഞ്ചു വിക്കറ്റ് നേട്ടം ആഘോഷിച്ചത് . നേരത്തെ ന്യസിലൻഡിനെതിരായ പരമ്പരയ്ക്ക് മുമ്പ് ഇന്ത്യൻ നായകൻ വിരാട് കോലി അടക്കമുള്ള താരങ്ങൾക്ക് നെറ്റ്സിൽ പന്തെറിഞ്ഞുകൊടുക്കാൻ അർജ്ജുൻ എത്തിയിരുന്നു .


കുടുംബ പ്രേക്ഷകരുടെ ഇഷ്ടതാരമാണ് ജയറാം . കുടുംബ ചിത്രങ്ങളിലൂടെ മലയാള സിനിമയ്ക്ക് സൂപ്പർഹിറ്റുകൾ സമ്മാനിച്ച താരത്തിൻറെ അടുത്തിറങ്ങിയ ചിത്രങ്ങൾ വലിയ പ്രകടനം തീയറ്ററിൽ നടത്തിയിട്ടില്ല . രമേഷ് പിഷാരടി സംവിധാനം ചെയ്ത പഞ്ചവർണതത്ത എന്ന ചിത്രത്തിൽ കിടിലം മേക്കോവറിലാണ് ജയറാം എത്തിയത് . പക്ഷെ വലിയ ചലനമൊന്നും തീയറ്ററിലുണ്ടാക്കിയില്ല . ജയറാമിനെക്കുറിച്ച് മഹേഷ് ഗോപാൽ എന്നൊരാൾ എഴുതിയ കുറിപ്പ് ആണ് ഇപ്പോൾ സമൂഹമാധ്യമങ്ങളിൽ വൈറലാവുകയാണ് . എന്താണ് ജയറാമിന്റെ കരിയറിന് സംഭവിച്ചതെന്ന് വിലയിരുത്തുകയാണ് മഹേഷ് . ജയറാം ഈ കുറിപ്പ് ഫെയ്സ്ബുക്കിൽ ഷെയർ ചെയ്തു . അലമാര എന്ന ചിത്രത്തിൻറെ കഥകൃത്ത് കൂടിയായ മനീഷിൻറെ സിനിമ കുറിപ്പുകൾ മുൻപും ഫേസ്ബുക്കിൽ വൈറലായിട്ടുണ്ട് . മഹേഷിന്റെ കുറിപ്പ് : ആവശ്യത്തിനും അനാവശ്യത്തിനും പരിഹാസങ്ങളെയ്യുന്ന ഒരു സമൂഹത്തിൽ , ആവശ്യത്തിലേറെ വിമർശനങ്ങൾ നേരിടേണ്ടി വന്ന നടനാണ് ജയറാം . സമീപകാലത്തെ കുറേയേറെ ചിത്രങ്ങൾ അതിന് കാരണമായിട്ടുണ്ടെങ്കിലും ജയറാം എന്ന നടനെ അത്ര വേഗമൊന്നും എഴുതിത്തള്ളാൻ കഴിയില്ല . ജയറാം എന്ന നടൻ എങ്ങനെ ഉയർന്നു വന്നുവെന്നും എന്തായിരുന്നു അദ്ദേഹത്തിന്റെ തിരിച്ചടികൾക്ക് കാരണമെന്നും വസ്തുനിഷ്ഠമായി വിലയിരുത്തുകയാണ് ഇവിടെ . നായകനായി വന്ന് , മുപ്പതു വർഷങ്ങളായി നായകനായി തന്നെ നിലനിൽക്കുന്ന ഈ നടന്റെ കരിയറിലെ ഉയർച്ച താഴ്ചകൾക്ക് കാരണങ്ങൾ അനവധിയാണ് . അഭിനയിച്ച ആദ്യ ചിത്രത്തിൽ തന്നെ ഒരു നടനെന്ന നിലയിൽ പ്രേക്ഷക മനസ്സിൽ വ്യക്തമായൊരു സ്ഥാനമുണ്ടാക്കാൻ ജയറാമിനു കഴിഞ്ഞു . അപരനെന്ന ചിത്രത്തിന്റെ വിജയത്തിൽ വലിയൊരു പങ്ക് ക്ലൈമാക്സിലെ നിഗൂഡമായ ആ ഒരു ചിരിയിലാണെന്നിരിക്കേ , ആ രംഗം അതീവ സൂക്ഷ്മതയോടെ പ്രേക്ഷകരിലെത്തിക്കാൻ അദ്ദേഹത്തിനായി . തഴക്കം വന്ന കഥാപാത്രങ്ങളിലൂടെ ജയറാമിനോളം വേഗത്തിൽ establish ആയ മറ്റൊരു നടൻ മലയാള സിനിമാ ചരിത്രത്തിലുണ്ടായിട്ടുണ്ടാവില്ല . അപരൻ , മൂന്നാംപക്കം , പൊന്മുട്ടയിടുന്ന താറാവ് , ജാതകം , വർണ്ണം , ചാണക്യൻ , പെരുവണ്ണാപുരത്തെ വിശേഷങ്ങൾ , മഴവിൽക്കാവടി , പ്രാദേശിക വാർത്തകൾ , കാലാൾപട , ഇന്നലെ , ചക്കിക്കൊത്ത ചങ്കരൻ തുടങ്ങിയ ചിത്രങ്ങൾ ജയറാം പ്രേക്ഷകർക്കു മുന്നിലെത്തിച്ചത് തന്റെ കരിയറിലെ ആദ്യ മൂന്നു വർഷങ്ങൾക്കുള്ളിലാണ് . ഇതിൽ തന്നെ അപരനും , മൂന്നാംപക്കവും , വർണ്ണവും , ചാണക്യനും , പെരുവണ്ണാപുരത്തെ വിശേഷങ്ങളും , മഴവിൽ കാവടിയും , ഇന്നലെയുമൊക്കെ സൂപ്പർ ഹിറ്റുകളായിരുന്നു . ഇത്ര ചുരുങ്ങിയ വർഷങ്ങൾക്കിടയിൽ തന്നെ നേടിയെടുത്ത പ്രേക്ഷക പ്രീതി കാത്തു സൂക്ഷിക്കുന്ന തരത്തിലായിരുന്നു അദ്ദേഹത്തിന്റെ തുടർന്നുള്ള ജൈത്രയാത്ര . തൂവൽസ്പർശം , തലയണമന്ത്രം , വചനം , ശുഭയാത്ര , പാവക്കൂത്ത് , നന്മ നിറഞ്ഞവൻ ശ്രീനിവാസൻ , നഗരങ്ങളിൽ ചെന്നു രാപ്പാർക്കാം , മാലയോഗം , കുറുപ്പിന്റെ കണക്കു പുസ്തകം , സന്ദേശം , പൂക്കാലം വരവായി , മുഖചിത്രം . കൂടിക്കാഴ്ച , കിലുക്കാംപെട്ടി , കേളി , കൺകെട്ട് , കടിഞ്ഞൂൽ കല്യാണം , ജോർജ്ജ് കുട്ടി C / O ജോർജ്ജുകുട്ടി , എഴുന്നള്ളത്ത് , എന്നും നന്മകൾ , ഫസ്റ്റ് ബെൽ , തുടങ്ങിയ ചിത്രങ്ങളിലൊക്കെയും തീർത്തും വ്യത്യസ്തവും ശക്തവുമായ കഥാപാത്രങ്ങളായിരുന്നു . കഥാപാത്രങ്ങളുടെ വലിപ്പച്ചെറുപ്പം നോക്കാതെ തന്നെ അത്തരം കഥാപാത്രങ്ങളെ ശ്രദ്ധേയമാക്കാൻ ജയറാമിന് കഴിഞ്ഞിരുന്നു . തലയണമന്ത്രത്തിലെ മോഹനനിലും , ശുഭയാത്രയിലെ വിഷ്ണുവിലും , പൂക്കാലം വരവായിയിലെ ബസ് ഡ്രൈവർ നന്ദനിലും ഒക്കെ നമുക്ക് കാണാൻ കഴിയുന്നത് നമുക്കൊക്കെ പരിചിതമായ സാധാരണക്കാരന്റെ ജീവിതം തന്നെയാണ് . ജയറാമിനെ ഇത്രയധികം ജനകീയനാക്കിയത് അദ്ദേഹത്തിന്റെ ഈ സാധാരണക്കാരൻ ഇമേജായിരുന്നു . ഈ ചിത്രങ്ങൾക്കിടയിൽ തന്നെ രണ്ടാം വരവ് എന്ന ഒരു ചിത്രത്തിലൂടെ ആക്ഷൻ ഹീറോ എന്ന നിലയിലേക്ക് ഒന്ന് ചുവട് മാറാൻ ശ്രമിച്ചുവെങ്കിലും അത് വിജയിച്ചില്ല . ഇക്കാലയളവിലൊക്കെ ചില സംവിധായകരുടെയും എഴുത്തുകാരുടെയും ചിത്രങ്ങളിലെ സ്ഥിരം സാന്നിധ്യമായിരുന്നത് അദ്ദേഹത്തിന്റെ വിജയ യാത്രയിൽ നിർണായകമായി . ഇതിനിടയിൽ ധ്രുവം , അദ്വൈതം തുടങ്ങിയ സൂപ്പർതാര ചിത്രങ്ങളിൽ സഹകരിക്കാനും തന്റെ കഥാപാത്രങ്ങൾ ശ്രദ്ധേയമാക്കുവാനും അദ്ദേഹത്തിന് സാധിച്ചു . ആയുഷ്കാലം , പൈതൃകം , ഒരു കടങ്കഥ പോലെ , ബന്ധുക്കൾ ശത്രുക്കൾ , കാവടിയാട്ടം , സുദിനം , വധു ഡോക്ടറാണ് , കുസൃതികാറ്റ് , മിന്നാമിനുങ്ങിനും മിന്നുകെട്ട് തുടങ്ങിയ ചെറു ബഡ്ജറ്റ് ചിത്രങ്ങളിലൂടെയൊക്കെ മിനിമം ഗ്യാരണ്ടി നടനായി നിലയുറപ്പിക്കുവാൻ അദ്ദേഹത്തിന് കഴിഞ്ഞിരുന്നു . ഈ കാലയളവിൽ , സത്യൻ അന്തിക്കാട് , കമൽ , വിജി തമ്പി തുടങ്ങിയ സംവിധായകരുടെയൊക്കെ പ്രൈമറി ചോയിസ് ആയി ജയറാം മാറിയിരുന്നു . ഇക്കൂട്ടത്തിലേക്ക് രാജസേനൻ എന്ന സംവിധായകൻ കൂടി കടന്നു വന്നതോടെ ജയറാം എന്ന നടന്റെ കരിയർ മറ്റൊരു ലെവലിലേക്ക് ഉയർത്തപ്പെട്ടു . കുടുംബപ്രേക്ഷകർക്ക് പ്രിയങ്കരനായ നടനായതുകൊണ്ട് തന്നെ , വലിയ ഒരു ഇനിഷ്യൽ പുൾ ഒന്നും ആദ്യകാലങ്ങളിൽ ജയറാം ചിത്രങ്ങൾക്ക് ലഭിച്ചിരുന്നില്ല . എന്നിരുന്നാലും ഒട്ടുമിക്ക ചിത്രങ്ങളും സ്റ്റെഡി കളക്ഷനിൽ തന്നെ ആഴ്ചകളോളം പ്രദർശിപ്പിച്ചിരുന്നു . എന്നാൽ ജയറാം രാജസേനൻ കൂട്ടുകെട്ട് ഉണ്ടായതോടെ ഈ ഒരു നിലയിൽ മാറ്റം സംഭവിച്ചു . ഇവരുടെ ആദ്യ ചിത്രമായ കടിഞ്ഞൂൽ കല്യാണത്തിനും , തുടർന്നു വന്ന വിജയ ചിത്രമായ അയലത്തെ അദ്ദേഹത്തിനും ശേഷം , മേലെ പറമ്പിൽ ആൺവീട് മുതൽ ജയറാം ചിത്രങ്ങൾക്ക് മികച്ച ഇനിഷ്യൽ കളക്ഷനും ലഭിക്കുവാൻ തുടങ്ങി . സിഐഡി ഉണ്ണികൃഷ്ണൻ , അനിയൻ ബാവ ചേട്ടൻ ബാവ , ആദ്യത്തെ കണ്മണി , ദില്ലിവാല രാജകുമാരൻ , കഥാനായകൻ , ദി കാർ തുടങ്ങിയ ചിത്രങ്ങളൊക്കെ തന്നെയും തീയറ്ററുകൾ പൂരപ്പറമ്പാക്കിയ ചിത്രങ്ങളായിരുന്നു… ( ദി കാർ എന്ന ചിത്രത്തിന് പക്ഷേ കളക്ഷൻ നിലനിർത്താനായില്ല . . ) ഇതിനോടൊപ്പവും , തുടർന്നും റിലീസായ പുതുക്കോട്ടയിലെ പുതുമണവാളൻ , തൂവൽ കൊട്ടാരം , അരമന വീടും അഞ്ഞൂറേക്കറും , സൂപ്പർമാൻ , കൃഷ്ണഗുഡിയിൽ ഒരു പ്രണയകാലത്ത് , കാരുണ്യം , കിലുകിൽപമ്പരം , ഇരട്ടക്കുട്ടികളുടെ അച്ഛൻ , കളിവീട് തുടങ്ങിയ ചിത്രങ്ങളൊക്കെയും വിജയം നേടിയവയായിരുന്നു . ഈ കാലയളവിൽ വന്ന ചിത്രങ്ങളിലൊക്കെ കൂടുതൽ കരുത്തുറ്റ കഥാപാത്രങ്ങൾക്ക് ജീവൻ നൽകാൻ പ്രാപ്തിയുള്ള ഒരു ജയറാമിനെ പ്രേക്ഷകന് കാണാൻ സാധിച്ചു . കാരുണ്യത്തിലെ സതീശനൊക്കെ അതിന്റെ ഏറ്റവും നല്ല ഉദാഹരണമാണ് . സമ്മർ ഇൻ ബത്ലഹേം എന്ന മൾട്ടിസ്റ്റാർ ചിത്രത്തിൽ ഏറ്റവുമധികം കയ്യടി വാങ്ങാൻ ജയറാം എന്ന നടന് സാധിച്ചത് തന്റെ തനതായ ശൈലിയിലൂടെ തന്നെയാണ് . വിജയങ്ങൾ വീണ്ടും തുടർന്നുകൊണ്ടേയിരുന്നു . കൊട്ടാരം വീട്ടിലെ അപ്പൂട്ടൻ , കൈക്കുടന്ന നിലാവ് , ഫ്രണ്ട്സ് , വീണ്ടും ചില വീട്ടു കാര്യങ്ങൾ ഞങ്ങൾ സന്തുഷ്ടരാണ് , പട്ടാഭിഷേകം തുടങ്ങിയ ചിത്രങ്ങളൊക്കെയും സൂപ്പർഹിറ്റുകളായിരുന്നു . ഇതിനിടയിൽ സ്നേഹം , ചിത്രശലഭം , തുടങ്ങിയ ചിത്രങ്ങളിലെ അഭിനയവും ശ്രദ്ധേയമായി . ഈയൊരു പോയിന്റിനു ശേഷമാണ് തുടർച്ചയായ വിജയങ്ങൾ എന്ന പതിവ് മെല്ലെ കുറഞ്ഞു തുടങ്ങിയത് . തുടർന്നങ്ങോട്ടുള്ള അദ്ദേഹത്തിന്റെ കരിയർ വിജയ പരാജയങ്ങളാൽ സമ്മിശ്രമായിരുന്നു . ഏറെ പ്രതീക്ഷയോടെ റിലീസായ സ്വയംവര പന്തൽ എന്ന ചിത്രം വലിയൊരു വിജയമൊന്നുമായില്ല . എന്നിരുന്നാലും ആ ചിത്രത്തിലെ പ്രകടനത്തിന് അദ്ദേഹത്തിന് മികച്ച രണ്ടാമത്തെ നടനുള്ള സംസ്ഥാന അവാർഡ് ലഭിക്കുകയുണ്ടായി . അതിലും അർഹിച്ചിരുന്ന സമയത്തൊന്നും ലഭിക്കാതിരുന്ന അവാർഡ് ഇത്തരത്തിൽ ലഭിച്ചു എന്ന കരുതുന്നതാവും ഉചിതം . തൂവൽ കൊട്ടാരം എന്ന ചിത്രത്തിലെ പ്രകടനത്തിന് സംസ്ഥാന അവാർഡ് നഷ്ടമായത് എന്തോ സാങ്കേതിക കാരണം പറഞ്ഞു കൊണ്ടായിരുന്നു . സ്വയംവര പന്തലിന് പിന്നാലെ പുറത്തിറങ്ങിയ നാടൻപെണ്ണും നാട്ടുപ്രമാണിയും , മില്ലേനിയം സ്റ്റാർസ് , വക്കാലത്ത് നാരായണൻകുട്ടി , ഷാർജ ടു ഷാർജ , ഉത്തമൻ , തീർത്ഥാടനം തുടങ്ങിയ ചിത്രങ്ങൾ ഒന്നും തന്നെ പ്രതീക്ഷിച്ച വലിയ വിജയങ്ങൾ ആയില്ല . നാടൻ പെണ്ണും നാട്ടുപ്രമാണിയും എന്ന ചിത്രത്തിലെ കഥാപാത്രം അന്നോളം കാണാത്ത ഒരു ശൈലിയിൽ ജയറാം മികവുറ്റതാക്കി എങ്കിലും തിരക്കഥയിലെ കരുത്തില്ലായ്മ വിജയത്തെ ബാധിച്ചു . ഇതു തന്നെയാണ് വക്കാലത്ത് നാരായണൻകുട്ടി എന്ന ചിത്രത്തിനും സംഭവിച്ചത് . റിലീസിങ്ങിലെ കാലതാമസമാണ് ഉത്തമൻ എന്ന ചിത്രത്തിന്റെ വിജയത്തിന് തടസ്സമായത് . തീർത്ഥാടനം എന്ന ചിത്രത്തിൽ എംടിയുടെ കഥാപാത്രത്തെ ജയറാം മികച്ച രീതിയിൽ അവതരിപ്പിച്ചുവെങ്കിലും സംവിധാനത്തിലും , മേക്കപ്പിലും മറ്റും സംഭവിച്ച ചില പാളിച്ചകൾ തിരിച്ചടിയായി . തുടർന്നുവന്ന വൺ മാൻ ഷോ എന്ന ചിത്രം വീണ്ടും വലിയൊരു വിജയം നൽകി എങ്കിലും ശേഷമെന്ന ഓഫ് ബീറ്റ് ചിത്രവും മലയാളിമാമന് വണക്കം എന്ന ചിത്രവും ബോക്സ് ഓഫീസിൽ വലിയ ചലനം ഒന്നും സൃഷ്ടിച്ചില്ല . ശേഷം എന്ന ചിത്രത്തിലെ ലോനപ്പൻ എന്ന കഥാപാത്രം ജയറാമിന്റെ കരിയറിലെ തന്നെ എറ്റവും മികച്ച കഥാപാത്രമായി കണക്കാക്കാം . തുടർച്ചയായി ചിത്രങ്ങൾ ചെയ്തു വന്ന പല കൂട്ടുകെട്ടുകളും പലവിധ കാരണങ്ങളാൽ ക്ഷയിച്ചു തുടങ്ങിയതും മിനിമം ഗ്യാരണ്ടി നടൻ എന്ന വിശേഷണം നഷ്ടപ്പെടാൻ കാരണമായി . തന്റെ കരിയറിൽ പതിവില്ലാത്ത ഗ്യാപ്പിട്ട് പുറത്തു വന്ന യാത്രക്കാരുടെ ശ്രദ്ധയ്ക്ക് , എന്റെ വീട് അപ്പുവിനെയും , മനസ്സിനക്കരെ , മയിലാട്ടം തുടങ്ങിയ ചിത്രങ്ങളൊക്കെയും വിജയങ്ങളായി . അതിനുശേഷം , 2004 ഡിസംബറിൽ പുറത്തിറങ്ങിയ അമൃതം എന്ന ചിത്രത്തോടെയാണ് ജയറാമിനെ കരിയർ മറ്റൊരു ദിശയിലേക്ക് വഴുതി മാറുന്നത് . സാമാന്യം നല്ല രീതിയിൽ അവതരിപ്പിക്കപ്പെട്ട ചിത്രമായിട്ടും ബോക്സോഫീസിൽ ചിത്രം പരാജയമായി . ചിത്രം റിലീസ് ചെയ്ത രണ്ടാം നാൾ വീശിയടിച്ച സുനാമിയിൽ കേരളം വിറങ്ങലിച്ചു പോയത് അന്ന് തീയറ്ററിൽ പ്രദർശിപ്പിച്ചിരുന്ന ചിത്രങ്ങളുടെ കളക്ഷനെ നല്ല രീതിയിൽ ബാധിച്ചിരുന്നു . അമൃതത്തിന്റെ പരാജയത്തിന്റെ ഒരു പ്രധാന കാരണം ഇതായിരുന്നു . തുടർന്നുവന്ന ഫിംഗർ പ്രിന്റ്് എന്ന ചിത്രത്തിനും വളരെ നല്ല ഇനിഷ്യൽ ലഭിച്ചുവെങ്കിലും പ്രതികൂല അഭിപ്രായം നേടിയ ചിത്രം പരാജയമായി . അടുത്തതായി പുറത്തുവന്ന ആലിസ് ഇൻ വണ്ടർലാൻഡ് എന്ന ചിത്രവും വിജയം ആകാതെ പോയതോടെ തന്റെ കരിയറിൽ പതിവില്ലാത്ത ഒരു പ്രതിസന്ധി അദ്ദേഹം നേരിട്ടു . റിലീസിംഗിൽ കാലതാമസം നേരിട്ട പൌരൻ , സർക്കാർ ദാദ തുടങ്ങിയ ചിത്രങ്ങൾ കൂടി പരാജയമായതോടെ പ്രതിസന്ധി രൂക്ഷമായി . വലിയൊരു ഇടവേളയ്ക്കു ശേഷം കടന്നു വന്ന ജയറാം രാജസേനൻ ചിത്രമായ മധുചന്ദ്രലേഖ , ഈ കൂട്ടുകെട്ടിന്റെ തിരിച്ചുവരവ് ചിത്രം എന്ന നിലയിൽ സാമാന്യം നല്ല കളക്ഷൻ നേടിയെങ്കിലും അഭിപ്രായത്തിന്റെ കാര്യത്തിൽ പിന്നിൽ പോയി . തുടർന്നു വന്ന ആനച്ചന്തവും , കനകസിംഹാസനവും , അഞ്ചിലൊരാൾ അർജ്ജുനനും , സൂര്യനും , മാജിക് ലാമ്പും , നോവലും ഒക്കെ കണ്ടത് നിലവാരത്തിലെ വമ്പൻ തകർച്ചയായിരുന്നു . അതു കൊണ്ട് തന്നെ ഈ ചിത്രങ്ങളൊക്കെയും വലിയ പരാജയങ്ങളായി മാറുകയും ചെയ്തു . ഇത്രയും ചിത്രങ്ങളുടെ പരാജയങ്ങളാണ് ജയറാം എന്ന നടനെ പ്രേക്ഷകർക്കിടയിൽ നിന്ന് അകറ്റിയത് . മലയാളത്തിലെ ഡിജിറ്റൽ യുഗത്തിന് തുടക്കം കുറിച്ചത് ജയറാം നായകനായ മൂന്നാമതൊരാൾ എന്ന ചിത്രത്തിലൂടെയായിരുന്നു . ഡിജിറ്റൽ സാങ്കേതികവിദ്യ വന്നാൽ , വൈഡ് റിലീസ് സാധ്യമാകും എന്ന കാരണത്താൽ തീയറ്ററുകാരുടെ ഒരു അപ്രഖ്യാപിത വിലക്ക് ഈ ചിത്രത്തിനെതിരേ ഉണ്ടായിരുന്നു . അതു കൊണ്ടു തന്നെ , കളക്ഷൻ പിടിച്ചു കയറാനുള്ള സമയം പോലും ലഭിക്കും മുൻപേ ഈ ചിത്രം തീയറ്ററുകളിൽ നിന്നും നീക്കം ചെയ്യപ്പെട്ടു . അദ്ദേഹത്തിന്റെ പ്രതിസന്ധി കാലത്തെ ചിത്രങ്ങളൊന്ന് പരിശോധിച്ചാൽ അവയിലൊന്നും സത്യൻ അന്തിക്കാടിന്റെയോ , കമലിന്റെയോ , രഞ്ജിത്തിന്റെയോ , വിജി തമ്പിയുടേയോ , ശ്രീനിവാസന്റെയോ , ലോഹിതദാസിന്റെയോ ഒന്നും ഒരു ചിത്രം പോലും കാണാനാവില്ല . ഇതു തന്നെയായിരുന്നു യഥാർത്ഥ പ്രതിസന്ധി . ഈ പ്രതിസന്ധികൾക്കെല്ലാം ഒടുവിൽ , 2008 ഓഗസ്റ്റ് മാസം എട്ടാം തീയതി വെറുതേ ഒരു ഭാര്യ റിലീസായി…ജയറാമിന്റെ ഒരു നല്ല കുടുംബചിത്രത്തിനു വേണ്ടി കാത്തിരുന്ന പ്രേക്ഷകർ ഈ ചിത്രത്തെ ഇരുകൈയും നീട്ടി സ്വീകരിച്ചു . ജയിച്ചു നിന്ന കാലത്ത് നിരന്തരം സിനിമകൾ ചെയ്ത കൂട്ടുകെട്ടുകൾ , ഒരു വീഴ്ച വന്നപ്പോൾ മാറി നിന്നിട്ടും ജയറാം തിരിച്ചു വന്നു ; അവരുടെയൊന്നും സഹായമില്ലാതെ . കേരളത്തിലെ തീയറ്ററുകളിൽ നൂറ്റി അൻപതു ദിവസം പ്രദർശിപ്പിച്ചു വെറുതേ ഒരു ഭാര്യ . വിജയങ്ങൾ വീണ്ടും ജയറാമിന്റെ വഴിക്കു വരാൻ തുടങ്ങി . കാലങ്ങൾക്കു ശേഷം വന്ന സത്യൻ ജയറാം ചിത്രമായ ഭാഗ്യദേവത മികച്ച വിജയം നേടി . എങ്കിലും , വൈകി വന്ന ചില ചിത്രങ്ങളുടെയൊക്കെ പരാജയം ചെറിയ തിരിച്ചടിയായി . വിന്ററൊക്കെ നല്ല പടമായിരുന്നെങ്കിലും , റിലീസിങ്ങിലെ കാലതാമസവും , പബ്ലിസിറ്റിയുടെ അഭാവവും മൂലം പരാജയമായി . തുടർന്നു വന്ന രഹസ്യ പോലീസും , സീതാ കല്യാണവും , My Big Father ഉം എല്ലാം , വീണ്ടും നിലവാരത്തകർച്ചയുടെ ഉദാഹരണങ്ങളായി . ഇടയ്ക്കു വന്ന കാണാകൺമണിയും സമ്മിശ്ര പ്രതികരണമാണ് ഉണർത്തിയത് . എന്നാൽ , ഹാപ്പി ഹസ്ബന്റ്സ് , കഥ തുടരുന്നു , മേക്കപ്പ്മാൻ , സീനിയേർസ് , സ്വപ്ന സഞ്ചാരി തുടങ്ങിയ ചിത്രങ്ങളിലൂടെ വിജയങ്ങൾ തുടരാൻ ജയറാമിനു സാധിച്ചു . എന്നാൽ പിന്നീട് ഇന്നോളം വന്ന ചിത്രങ്ങളിൽ notable എന്നു പറയാവുന്നത് നടനും ബാഗ്മതിയും പഞ്ചവർണ്ണതത്തയും മാത്രമാണ് . കണ്ണൻ താമരക്കുളം എന്ന സംവിധായകനോടൊത്ത് പുറത്തിറക്കിയ ആടുപുലിയാട്ടം , അച്ചായൻസ് തുടങ്ങിയ ചിത്രങ്ങളിലൂടെ വാണിജ്യ വിജയം നേടിയെടുക്കാനും ജയറാമിനായി . ജയറാം എന്ന നടന്റെ കരിയറിൽ ഏറ്റവും നിർണ്ണായകമായി മാറിയ ഘടകങ്ങൾ താഴെ പറയുന്നവയാണ് 1 . ഭരതൻ , പത്മരാജൻ , ലോഹിതദാസ് , തുടങ്ങിയ കലാകാരൻമാരുടെ വിയോഗമാണ് 2 . സത്യൻ അന്തിക്കാട് , ശ്രീനിവാസൻ , വിജി തമ്പി , രഞ്ജിത്ത് തുടങ്ങിയവർ തങ്ങളുടെ ശൈലി മാറ്റിയതും ചിത്രങ്ങളുടെ എണ്ണം കുറച്ചതും . ( അതിന്റെ വ്യത്യാസം അവരുടെയൊക്കെ കരിയർ ഗ്രാഫിലും കാണാം ) 3 . രണ്ടാം വരവ് , ഇവർ , തീർത്ഥാടനം , രഹസ്യ പോലീസ് , സ്വപാനം തുടങ്ങിയ ചിത്രങ്ങളിലൂടെ തന്റെ തട്ടകം ഒന്നു മാറാൻ ശ്രമിച്ചത്ഃ അത്തരം ശ്രമങ്ങളിൽ തെറ്റൊന്നുമില്ല . . പക്ഷേ അങ്ങനെയൊരു തീരുമാനം എടുക്കുമ്പോൾ ശക്തമായ കഥയും തിരക്കഥയും ബാനറും ഒക്കെ തീർച്ചയായും ഉറപ്പുവരുത്തണം . 4 . രാജസേനനുമായുള്ള കൂട്ടുകെട്ട് പിരിഞ്ഞത്ഃ ഈ കൂട്ടുകെട്ട് പിരിഞ്ഞത് രണ്ടു കൂട്ടരേയും ഒരു പോലെ ബാധിച്ചിരുന്നു . രാജസേനന്റെ തുടർന്നുള്ള ചിത്രങ്ങളുടെയൊക്കെ നിലവാരം കുത്തനെ ഇടിഞ്ഞു പോയതായും കാണാം . 5 . ജയറാം ചെയ്തു വന്നിരുന്ന കഥാപാത്രങ്ങൾ ദിലീപ് , ബിജു മേനോൻ , ജയസൂര്യ തുടങ്ങിയ നടന്മാർ കൈയ്യാളാൻ തുടങ്ങിതും മറ്റൊരു കാരണമായി . 6 . പുതിയ തലമുറയിലെ സംവിധായകരുമായി കൂട്ടുകെട്ടുകൾ ഉണ്ടാക്കാൻ കഴിയാതെ വന്നതും കരിയർ വിജയകരമായി മുന്നോട്ടു കൊണ്ടു പോകുവാൻ തടസ്സമായി . പത്മരാജന്റെ ശിഷ്യനായ ബ്ലെസിയും , രഞ്ജിത്തിന്റെ ശിഷ്യനായ അൻവർ റഷീദും , കമലിന്റെ ശിഷ്യനായ ആഷിക് അബുവും , റോഷൻ ആൻഡ്രൂസുമൊത്തുള്ള ചിത്രങ്ങൾ ഒന്നും തന്നെ സംഭവിച്ചിട്ടില്ല . ഇവരുടെ ചിത്രങ്ങളിലൊക്കെ ചേർത്തു വയ്ക്കാൻ പറ്റുന്ന അഭിനയശൈലി തന്നെയാണ് ജയറാം എന്ന നടനുള്ളത് . 5 . കുടുംബ ജീവിതങ്ങളിലെ പ്രതിസന്ധികളൊക്കെ ഇന്നും ജനങ്ങൾക്കിടയിലുണ്ട്… അത്തരം വിഷയങ്ങളൊക്കെ ഇന്നും സിനിമകളാവുന്നുമുണ്ട്… ( അനുരാഗ കരിക്കിൻ വെള്ളമൊക്കെ മികച്ച ഉദാഹരണമാണ് ) . അതുപേലെ ഉള്ള വിഷയങ്ങൾ ജയറാം തിരഞ്ഞെടുക്കേണ്ടിയിരിക്കുന്നു . 6 . കുടുംബ നായകൻ എന്ന ലേബലിലാണ് ജയറാം അധികവും അറിയപ്പെട്ടിരുന്നതെങ്കിലും നെഗറ്റീവ് ‘ ഷെയ്ഡുള്ള കഥാപാത്രങ്ങളെ അവതരിപ്പിക്കാൻ ഒരു പ്രത്യേക കഴിവു തന്നെ ജയറാമിനുണ്ട് . ആദ്യ ചിത്രമായ അപരനിൽ തുടങ്ങി തെനാലി , നാടൻ പെണ്ണും നാട്ടുപ്രമാണിയും , സരോജ എന്നീ ചിത്രങ്ങളിലെല്ലാം ജയറാം ഗംഭീര പ്രകടനമായിരുന്നു . വെറുതേ ഒരു ഭാര്യ , നടൻ തുടങ്ങിയ ചിത്രങ്ങളിലെ കുറേ ഭാഗങ്ങളിലൊക്കെ ഈ നെഗറ്റീവ് ഷെയ്ഡ് കാണാം . . അപ്പൊഴൊക്കെയും ഈ അനായാസതയും കൃത്യമായി കാണുവാൻ കഴിയും… സത്യത്തിൽ ജയറാം എന്ന നടന്റെ ജനപ്രിയതയ്ക്ക് യാതൊരിടിവും സംഭവിച്ചിട്ടില്ല… വീട്ടിലെ സ്വീകരണമുറിയിൽ മഴവിൽ കാവടിയും , സന്ദേശവും , കാരുണ്യവും , അപ്പൂട്ടനും , മുഖചിത്രവും , നന്മനിറഞ്ഞവൻ ശ്രീനിവാസനും , പെരുവണ്ണാപുരവുമൊക്കെ തെളിഞ്ഞു നിൽക്കും കാലത്തോളം ജയറാമിന്റെ ജനപ്രീതി കുറയില്ല . . അതേ നിലവാരത്തിലുള്ള ഒരു ചിത്രം വരുന്നതു വരെയുള്ളൂ ഈ പ്രതിസന്ധി . സത്യൻ അന്തിക്കാടും , ശ്രീനിവാസനും , രഞ്ജിത്തുമൊക്കെ ഇവിടെ തന്നെയുണ്ടല്ലോ… ജയറാം എന്ന നടനുള്ള ജനപ്രീതിയുടെ ഏറ്റവും പുതിയ ഉദാഹരണം തന്നെയായിരുന്നല്ലോ പഞ്ചവർണ്ണ തത്ത എന്ന ചിത്രം നേടിയ വലിയ വിജയം . മമ്മൂട്ടിക്കും , മോഹൻലാലിനും ശേഷം മലയാളത്തിൽ ഏറ്റവുമധികം കാലം ഏറ്റവുമധികം വിജയങ്ങൾ നേടിയ ഈ ജനകീയ നടൻ ഇന്ന് വലിയൊരു മാറ്റത്തിന്റെ ഘട്ടത്തിലൂടെയാണ് കടന്നു പോകുന്നത്…തന്റെ പ്രൌഡിക്കൊത്ത കഥാപാത്രങ്ങളുമായി തുടർന്നും അദ്ദേഹം വരുന്നതിനായി പ്രേക്ഷകരായ നമുക്ക് കാത്തിരിക്കാം… .


പഴശ്ശികരാജയ്ക്ക് ശേഷം മമ്മൂട്ടി വീണ്ടും ചരിത്ര കഥാപാത്രമായി എത്തുന്ന മാമാങ്കത്തിന്റെ ചിത്രീകരണം മംഗലാപുരത്ത് പുരോഗമിക്കുകയാണ് . വർഷങ്ങളുടെ ഗവേഷണത്തിന് ശേഷം സജീവ് പിള്ള സംവിധാനം ചെയ്യുന്ന സിനിമയാണിത് . തെന്നിന്ത്യൻ താരങ്ങൾ അണിനിരക്കുന്ന ചിത്രത്തിൽ മമ്മൂട്ടിക്കൊപ്പം നീരജ് മാധവും ചെറിയ വേഷത്തിൽ എത്തുന്നുണ്ട് . ഇക്കഴിഞ്ഞ കുറച്ച് ദിവസങ്ങളിൽ മാമാങ്കത്തിന്റെ ചിത്രീകരണത്തിലായിരുന്നു നീരജ് . മാത്രമല്ല മമ്മൂട്ടിയോടൊപ്പം അഭിനയിച്ചതിന്റെ ത്രില്ലിലാണ് താരം . സിനിമയെ കുറിച്ച് പറയുന്നതിങ്ങനെ . ഈ സിനിമയെ കുറിച്ച് ഞാൻ വലിയ ആകാംക്ഷയിലാണ് . സംവിധായകൻ സജീവിന്റെ കാഴ്ചപാടും അങ്ങനെ തന്നെയാണ് . ചിത്രം പൂർത്തിയായി കഴിയുമ്പോൾ ഇത് ഒരു എപ്പിക്ക് ആയിരിക്കും . എന്നെയും കൂടെ കൂട്ടിയതിന് നന്ദി . ഇതൊരു ഉഗ്രൻ ഐറ്റം ആയിരിക്കും .


പ്രമുഖ ഇലക്ട്രോണിക്സ് നിർമാതാക്കളായ ലെനൊവൊ ഗ്രൂപ്പ് പുതിയ സ്മാർട്ട് ഫോൺ വിപണിയിലിറക്കി . കംമ്പ്യൂട്ടറുകൾ , ടാബുകൾ , ലാപ്ടോപ്പുകൾ , മൊബൈൽ ഫോണുകൾ തുടങ്ങിയ ഉൽപ്പന്നങ്ങളുമായി വിപണിയിൽ സജീവസാന്നിദ്ധ്യമായ ലെനൊവൊ ഇസഡ് യുകെ എന്ന പേരിലാണ് സ്വതന്ത്ര ബ്രാൻഡായി പുതിയ സ്മാർട്ട്ഫോൺ വിപണിയിലെത്തിച്ചിരിക്കുന്നത് . ആഗസ്റ്റിൽ ചൈനയിൽ പുറത്തിറക്കിയ ഇസഡ് 1 മോഡലിനു കുറഞ്ഞ സമയത്തിനകം തന്നെ 30 ലക്ഷം ഓർഡറുകളാണ് ലഭിച്ചിരിക്കുന്നതെന്ന് പുതിയ ഉൽപന്നം പരിചയപ്പെടുത്തികൊണ്ട് ഇസഡ് യുകെ മൊബൈൽ ചീഫ് മാർക്കറ്റിംഗ് ഓഫീസർ ജിൻ ചെൻ ദുബായിൽ വാർത്ത സമ്മേളനത്തിൽ അറിയിച്ചു . ബി റാമും , 64 ജി . ബി റാമുമുള്ള ഇസഡ് 1ന് ക്വാൾകോം 801 പ്രൊഫസറും 1080പി . ഫിംഗർപ്രിന്റ് റീഡറുള്ള ഇസഡ് 1ൽ ഡാറ്റകൾ അതിവേഗം കൈമാറാനായി യു . എസ് . ബി 3.0 ടൈപ്സിനാണ് ഉപയോഗിച്ചിരിക്കുന്നതെന്നും 5.5 ഇഞ്ച് വലിപ്പമുള്ള പുതിയ മൊബൈൽ മാർക്കറ്റിൽ നിലവിലുള്ള ഏത് സ്മാർട്ട് ഫോണിനോടും മത്സരിക്കാൻ സാധിക്കുന്നതാണെന്നും ജിൻ ചെൻ പറഞ്ഞു . ഉപഭോക്താകൾക്ക് പുതിയ ഫോൺ മികച്ച പ്രകടനമാണ് നൽകുന്നതെന്ന് ഡിവൈസസ് വിഭാഗം തലവൻ ലീ വ്യക്തമാക്കി . ഓൺലൈനിൽ മൊബൈൽ വിതരണം ഏറ്റെടുത്തതായി സൂഖ് ഡോട്ട് കോം സി . ഇ . ഒ റൊണാൾഡോ മൌച്ച് വാർ വേദിയിൽ വെളിപ്പെടുത്തി . മൊബൈൽ ഗൾഫ് മേഖലയിലും മികച്ച പ്രകടനം കാഴ്ച്ചവെക്കുമെന്ന പ്രതീക്ഷയിലാണ് കമ്പനി അധിക്രതരും വിതരണക്കാരും .


സിഡ്നി ടെസ്റ്റിൻറെ ആദ്യദിവസം തന്നെ പരമ്പരനേട്ടത്തിന് ഇന്ത്യയെ അഭിനന്ദിച്ച് ഇംഗ്ലീഷ് മുൻ നായകൻ മൈക്കൽ വോൻ . ട്വിറ്ററിലൂടെയാണ് വോൻറെ അഭിനന്ദനം . ടെസ്റ്റിൽ എങ്ങനെ വിജയിക്കണമെന്ന് ചേതേശ്വർ പൂജാര തെളിയിച്ചു . വിദേശത്ത് എങ്ങനെ പരമ്പരജയം നേടണമെന്നതിൽ യുവതാരങ്ങൾക്ക് പാഠമാണ് ഇന്ത്യയുടെ പ്രകടനമെന്നും വോൻ അഭിപ്രായപ്പെട്ടു . ഓസ്ട്രേലിയക്ക് ആദ്യദിനത്തെ തിരിച്ചടിയിൽ നിന്ന് കരകയറാൻ കഴിയില്ലെന്നും വോൻ ട്വീറ്റ് ചെയ്തു . സിഡ്നി ടെസ്റ്റിൽ ഇരട്ട സെഞ്ചുറിക്കരികെ 193ൽ ചേതേശ്വർ പുജാര പുറത്തായി . പൂജാരയെ സ്വന്തം പന്തിൽ നഥാൻ ലിയോൺ ക്യാച്ചെടുത്ത് പുറത്താക്കുകയായിരുന്നു . എന്നാൽ ഒന്നാം ഇന്നിംഗ്സിൽ മികച്ച സ്കോറിലാണ് ഇന്ത്യ .


വിമാനത്തിൽ സാംസങ്ങ് നോട്ട് 2 സ്മാർട്ട് ഫോൺ പൊട്ടിത്തെറിച്ചു . സിംഗപ്പൂരിൽനിന്നു ചെന്നൈയിലേക്കു വന്ന 6ഇ - 054 ഇൻഡിഗോ വിമാനത്തിലാണ് ഇന്നു രാവിലെ ഫോൺ പൊട്ടിത്തെറിച്ചത് . ചെന്നൈയിൽ ലാൻഡ് ചെയ്യുന്നതിനു തൊട്ടുമുമ്പായിരുന്നു സംഭവം . വിമാനത്തിലെ ഓവർഹെഡ് ലഗേജ് ബോക്സിലാണ് ഫോൺ ഉണ്ടായിരുന്നത് . ലഗേജ് ബോക്സിൽനിന്നു പുക വരുന്നതു കണ്ട് കാബിൻ ക്രൂ തുറന്നു നോക്കിയപ്പോഴാണ് ഫോൺ പൊട്ടിത്തെറിച്ചു കരിഞ്ഞതായി കണ്ടെത്തിയത് . ഉടൻതന്നെ അഗ്നിശമന സംവിധാനങ്ങൾ ഉപയോഗിച്ചു . സാംസങ്ങ് ഗാലക്സി നോട്ട് സെവൻ ഫോണുകൾ വ്യാപകമായി തീപിടിക്കുന്നത് അടുത്തകാലത്ത് വാർത്തയായിരുന്നു . അതിന്റെ അടിസ്ഥാനത്തിൽ ഗാലക്സി സെവൻ ഫോണുകൾ വിമാനയാത്രയിൽ കൊണ്ടുപോകുന്നത് ഇന്ത്യയടക്കമുള്ള വിവിധ രാജ്യങ്ങൾവിലക്കിയിരുന്നു . നോട്ട് ഫോണുകൾ കൊണ്ടുപോകണമെന്നു നിർബന്ധമുള്ളവർ ഫോൺ ഓഫ് ചെയ്തു ബാറ്ററി മാറ്റിയ ശേഷം യാത്ര ചെയ്യണമെന്നാണു നിർദേശത്തിൽ പറയുന്നത് . ഫോൺ പൊട്ടിത്തെറിച്ച സാഹചര്യത്തിൽ വിമാനം ലാൻഡ് ചെയ്യുമ്പോൾ മുൻ കരുതലെടുക്കണമെന്ന് പൈലറ്റ് എയർ ട്രാഫിക് കൺട്രോളിനോട് ആവശ്യപ്പെട്ടിരുന്നു . പുക ഉയർന്ന ഫോൺ ഉടൻ തന്നെ ലഗേജ് ബോക്സിൽനിന്നു മാറ്റി വെള്ളം നിറച്ച ബക്കറ്റിലാക്കി ടോയ്ലെറ്റിലേക്കു മാറ്റുകയും ചെയ്തു .


വെയ്ൻ റൂണിയെ ദേശീയ ടീമിലേക്ക് തിരിച്ചുവിളിച്ച് ഇംഗ്ലീഷ് ഫുട്ബോൾ അസോസിയേഷൻ ആരാധകരെ ഞെട്ടിച്ചിരുന്നു . ഈ മാസം 15ന് അമേരിക്കയ്ക്കെതിരേ നടക്കുന്ന മത്സരത്തിനുള്ള ടീമിലാണ് റൂണിയെ ഉൾപ്പെടുത്തിയത് . എന്നാൽ , മുമ്പ് അണിഞ്ഞിരുന്ന പഴയ പത്താം നമ്പർ ജേഴ്സിയിൽ റൂണിയെ കാണില്ല . മാത്രമല്ല , ആദ്യ ഇലവനിൽ സ്ഥാനം ലഭിക്കില്ലെന്നുമാണ് ഇപ്പോൾ പുറത്ത് വരുന്ന വാർത്തകൾ . ഒരു കാമിയോ റോൾ മാത്രമാണ് റൂണിക്ക് നൽകുക . പകരക്കാരനായി ഇറങ്ങി , താരങ്ങളോടും ആരാധകരോടും വിടപറയുക മാത്രമാണ് റൂണിക്ക് ചെയ്യാനുണ്ടാവുക . യുഎസിനെതിരായ മത്സരത്തിൽ മാത്രമാണ് റൂണിക്ക് അവസരം നൽകുക . പിന്നീട് ക്രൊയേഷ്യക്കെതിരായ മത്സരത്തിൽ നിന്ന് മുൻ ക്യാപ്റ്റനെ ഒഴിവാക്കും . നേരത്തെ , വിടവാങ്ങൽ മത്സരം കളിക്കാൻ ഇംഗ്ലീഷ് പരിശീലകൻ ഗാരെത് സൌത്ത്ഗേറ്റ് അനുമതി നൽകിയിരുന്നു . വെംബ്ലി സ്റ്റേഡിയത്തിലാണ് മത്സരം . 2017 ഓഗസ്റ്റിൽ റൂണി രാജ്യാന്തര ഫുട്ബോളിൽ നിന്ന് വിരമിക്കുന്നതായി പ്രഖ്യാപിച്ചിരുന്നു . 2016 നവംബറിൽ സ്കോട്ലാൻഡിനെതിരേയാണ് ആണ് റൂണി അവസാനം ഇംഗ്ലണ്ടിനായി കളിച്ചത് . നിലവിൽ അമേരിക്കൻ ലീഗിലെ ഡിസി യുണൈറ്റഡ് ക്ലബ്ബിൽ കളിക്കുന്ന റൂണി , മികച്ച ഫോമിലാണ് . 53 രാജ്യാന്തര ഗോളുകൾ നേടിയിട്ടുളള റൂണിയാണ് , ഇംഗ്ലണ്ടിന്റെ എക്കാലത്തെയും മികച്ച ഗോൾവേട്ടക്കാരൻ . ഇംഗ്ലണ്ടിനായി ആകെ 119 മത്സരങ്ങൾ താരം കളിച്ചിട്ടുണ്ട് .


പാൻകാർഡിന് പുതിയ മുഖവുമായി കേന്ദ്രസർക്കാർ . കേടുപാടുകൾ സംഭവിക്കാതിരിക്കുവാനുള്ള ടാമ്പർ പ്രൂഫ് പാൻകാർഡുകൾ പുറത്തിറക്കുമെന്ന് ഉന്നത ആദായ നികുതി വകുപ്പ് ഉദ്യോഗസ്ഥനാണ് വ്യക്തമാക്കിയത് . നിലവിലുള്ള കാർഡിൽ നിന്ന് വ്യത്യസ്തമായി പാൻകാർഡിന് മുകളിൽ ഹിന്ദിയിലും ഇംഗ്ലീഷിലുമായാണ് വിരവരങ്ങൾ പ്രിന്റ് ചെയ്യുക . എൻഡിഎസ്എൽ , യുടിഐഐടിഎസ്എൽ എന്നിവർ ജനുവരി ഒന്നുമുതൽ പ്രിന്റിംഗ് ആരംഭിച്ചിട്ടുണ്ട് . പുതിയ ഉപയോക്താക്കൾക്കാണ് കൂടുതൽ സുരക്ഷാ മാനദണ്ഡങ്ങൾ ഉൾപ്പെടുത്തിയ പുതിയ പാൻകാർഡ് വിതരണം ചെയ്യുക . എന്നാൽ നിലവിൽ പാൻകാർഡ് ഉള്ളവർക്കും പുതിയ കാർഡിന് വേണ്ടി അപേക്ഷ സമർപ്പിക്കാവുന്നതാണ് . സർക്കാരിന്റെ രാജ്യഭാഷാ നയപ്രകാരം പാൻകാർഡിൽ പ്രിന്റ് ചെയ്യുന്ന വിവരങ്ങൾ ഹിന്ദി , ഇംഗ്ലീഷ് ഭാഷകളിൽ ലഭ്യമാകും . ഇതിന് പുറമേ വേരിഫിക്കേഷൻ എളുപ്പമാക്കുന്നതിനായി ക്വിക്ക് റെസ്പോൺസ് കോഡും പുതിയ പാൻകാർഡിൽ ഉൾപ്പെടുത്തും . രണ്ട് ലക്ഷത്തിന് മുകളിലുള്ള പണമിടപാടുകൾ ഉൾപ്പെടെ നിരവധി സേവനങ്ങൾക്ക് പാൻകാർഡ് നിർബന്ധമാക്കിയതിന് പിന്നാലെയാണ് സുരക്ഷാ മാനദണ്ഡങ്ങൾ വർധിപ്പിക്കുന്നത് . പ്രതിവർഷം 2.5 കോടി ജനങ്ങളാണ് പാൻകാർഡിന് അപേക്ഷ നൽകുന്നത് .


തിരക്കഥാകൃത്ത് ബാബു ജനാർദ്ദനൻ സംവിധാനം ചെയ്യുന്ന ചിത്രത്തിൽ പൃഥ്വിരാജ് നായകനാകുന്നു . ചിത്രത്തിൽ അഞ്ച് നായികമാരാണ് പൃഥ്വിക്ക് . ദുബായ് ആണ് ചിത്രത്തിൻറെ ലൊക്കേഷൻ . അവിടുത്തെ ചൂട് സീസൺ കഴിഞ്ഞാൽ സിനിമയുടെ ചിത്രീകരണം തുടങ്ങും . മമ്മൂട്ടി ചിത്രമായ ബോംബെ മാർച്ച് 12 , ലിസമ്മയുടെ വീട് , ഗോഡ് ഫോർ സെയിൽ എന്നീ ചിത്രങ്ങൾക്ക് ശേഷം ബാബു ജനാർദ്ദനൻ സംവിധാനം ചെയ്യുന്ന ചിത്രമാണിത് . പൃഥ്വിരാജിന് മികച്ച നടനുള്ള സംസ്ഥാന പുരസ്കാരം ആദ്യമായി നേടിക്കൊടുത്ത കഥാപാത്രത്തെ സൃഷ്ടിച്ച എഴുത്തുകാരനാണ് ബാബു ജനാർദ്ദനൻ . ബാബു ജനാർദ്ദനൻ തിരക്കഥ എഴുതിയ അച്ഛനുറങ്ങാത്ത വീട് , തലപ്പാവ് , സിറ്റി ഓഫ് ഗോഡ് തുടങ്ങിയ ചിത്രങ്ങളിലും പൃഥ്വി അഭിനയിച്ചിട്ടുണ്ട് . ബിജു മേനോൻ നായകനാകുന്ന വെള്ളിക്കടുവയാണ് ബാബു ജനാർദ്ദനൻറെ തിരക്കഥയിൽ പുറത്തിറങ്ങാനിരിക്കുന്ന ഏറ്റവും പുതിയ ചിത്രം .


ബാറ്റുകൊണ്ട് ഡേവിഡ് വാർണറും പന്തുകൊണ്ട് മുസ്തഫിസുർ റഹ്മാനും വീണ്ടും ഹൈദരാബാദിന്റെ വിജയസൂര്യൻമാരായി . ഐപിഎല്ലിൽ കിംഗ്സ് ഇലവൻ പഞ്ചാബിനെ അഞ്ച് വിക്കറ്റിന് കീഴടക്കി സൺറൈസേഴ്സ് ഹൈദരാബാദ് തുടർച്ചയായ രണ്ടാം ജയം ആഘോഷിച്ചു . പഞ്ചാബ് ഉയർത്തിയ 144 റൺസ് വിജയലക്ഷ്യം 13 പന്തും അഞ്ചു വിക്കറ്റും ബാക്കിനിർത്തി ഹൈദരാബാദ് മറികടന്നു . സ്കോർ കിംഗ്സ് ഇലവൻ പഞ്ചാബ് 20 ഓവറിൽ 143/6 , സൺറൈസേഴ്സ് ഹൈദരാബാദ് 17.5 ഓവറിൽ 146/5 . ഓപ്പണിംഗ് വിക്കറ്റിൽ ധവാൻ - വാർണർ സഖ്യം 9.5 ഓവറിൽ 90 റൺസ് അടിച്ച് സൺറൈസേഴ്സിന് വിജയാടിത്തറയിട്ടു . 31 പന്തിൽ 59 റൺസടിച്ച വാർണറായിരുന്നു കൂടുതൽ ആക്രമണകാരി . വാർണർ പുറത്തായതിന് പിന്നാലെ ധവാനും ( 45 ) ആദിത്യ താരെയും ( 0 ) വീണെങ്കിലും മോർഗൻ ( 25 ) സൺറൈസേഴ്സിനെ വിജയത്തിനരികിലെത്തിച്ചു . ഹെൻറിക്കസും ( 5 നോട്ടൌട്ട് ) , നമാൻ ഓജയും ( 2 നോട്ടൌട്ട് ) ചേർന്ന് സൺറൈസേഴ്സിനെ വിജയവരം കടത്തി . നേരത്തെ ഷോൺ മാർഷും ( 40 ) അക്ഷർ പട്ടേലും ( 36 നോട്ടൌട്ട് ) , മനൻ വോറയും ( 25 ) മാത്രമെ കിംഗ്സ് നിരയിൽ ഭേദപ്പെട്ട പ്രകടനം പുറത്തെടുത്തുള്ളു . മുരളി വിജയ് ( 2 ) , ക്യാപ്റ്റൻ ഡേവിഡ് മില്ലർ ( 9 ) , മാക്സ്വെൽ ( 1 ) എന്നിവർ ഒരിക്കൽകൂടി പരാജയമായപ്പോൾ പഞ്ചാബ് സ്കോർ 143ൽ ഒതുങ്ങി . കിംഗ്സിനായി നാലോവറിൽ ഒമ്പത് റൺസ് മാത്രം വഴങ്ങി രണ്ടു വിക്കറ്റെടുത്ത മുസ്തഫിസുർ റഹ്മാനാണ് കളിയിലെ കേമൻ .


നടി ആക്രമിക്കപ്പെട്ട സംഭവത്തിൽ നടി ശ്രീത ശിവദാസിനെയും അന്വേഷണസംഘം ചോദ്യംചെയ്തു . ഉളിയന്നൂരുള്ള വീട്ടിലെത്തിയാണ് കഴിഞ്ഞ ദിവസം ശ്രീതയുടെ മൊഴി എടുത്തത് . കേസിൽ അറസ്റ്റിലായ നടൻ ദിലീപുമായി തനിക്ക് യാതൊരു സൌഹൃദവും ഇല്ലെന്ന് ശ്രീത വ്യക്തമാക്കി . ദിലീപുമായി വിദേശയാത്ര നടത്തുകയോ ഷോകളിൽ പങ്കെടുക്കുകയോ സിനിമയിൽ അഭിനയിക്കുകയോ ചെയ്തിട്ടില്ലെന്നും നടി മൊഴി നൽകിയതായാണ് സൂചന . ആക്രമിക്കപ്പെട്ട നടിയും താനും അടുത്ത സുഹൃത്തുക്കളാണ് . തന്റെ വിവാഹത്തിൽ നടി പങ്കെടുത്തിട്ടുണ്ട് . ആക്രമിക്കപ്പെട്ടശേഷം ഫോണിൽ നിരവധി തവണ വിളിച്ചതായും ശ്രീത മൊഴി നൽകി . ആക്രമിക്കപ്പെട്ടതിന് ശേഷം നടി ഒരു ദിവസം ശ്രീതയുടെ വീട്ടിൽ താമസിച്ചിരുന്നു . ഇതിന്റെ അടിസ്ഥാനത്തിലായിരുന്നു മൊഴിയെടുക്കൽ . മജിസ്ട്രേറ്റിന് മുന്നിൽ മൊഴി കൊടുക്കാൻ വന്ന സമയത്താണ് നടി ശ്രീതയുടെ വീട്ടിൽ തങ്ങിയത് . കേസുമായി ബന്ധപ്പെട്ട് നടൻ സിദ്ദീഖിനെയും അന്വേഷണസംഘം കഴിഞ്ഞദിവസം ചോദ്യംചെയ്തിരുന്നു . നേരത്തെ അറസ്റ്റിലായ നടൻ ദിലീപുമായി അടുപ്പമുള്ളയാളായതിനാലാണ് സിദ്ദീഖിനെയും ചോദ്യം ചെയ്തത് . ആക്രമിക്കപ്പെട്ട നടിയും ദിലീപും തമ്മിലുള്ള പിണക്കത്തിനു കാരണമായ സംഭവങ്ങൾ നടന്ന സ്റ്റേജ് ഷോ സംബന്ധിച്ച വിവരങ്ങളാണ് അന്വേഷണ സംഘം സിദ്ദീഖിൽ നിന്ന് ചോദിച്ചറിഞ്ഞത് . പി എ . വി ജോർജ്ജ് പറഞ്ഞു . കാവ്യാമാധവനെ വീണ്ടും ചോദ്യം ചെയ്യുമോ എന്ന കാര്യം ഇപ്പോൾ പറയാനാവില്ലെന്നും അദ്ദേഹം പറഞ്ഞു .


വയനാട് പനമരം പുഴയുടെ തീരത്ത് ആയിരത്തിലധികം ഏക്കർ നെൽകൃഷി പ്രളയത്തിൽ നശിച്ചു . പലയിടത്തും മണലടിഞ്ഞ് കൃഷിയിറക്കാൻ പറ്റാത്ത സ്ഥിതിയാണ് ഇപ്പോൾ നിലവിലുളളത് . വായ്പയെടുത്ത നിരവധി കർഷകരാണ് ഇവിടെ പ്രതിസന്ധി നേരിടുന്നത് . പനമരം പുഴയുടെ തീരത്ത് 29 പാടശേഖര സമിതികളാണുള്ളത് . ഇതിൽ 25 സമിതികളുടെയും കൃഷി നശിച്ചു . ആയിരത്തി ഇരുനൂറിലേറെ കർഷകരാണ് ഇതോടെ പ്രതിസന്ധിയിലായിരിക്കുന്നത് . സർക്കാർ കാര്യമായി സഹായിക്കുന്നില്ലെന്ന പരാതിയുമായി കർഷകർ മുന്നോട്ട് വന്നിട്ടുണ്ട് . നീർവാരം കല്ലൂവയൽ പ്രദേശത്തെ 100 ഏക്കറിലധികം പാടവും പൂർണ്ണമായും മണൽ വന്നുനിറഞ്ഞു . പലയിടത്തും മണ്ണ് കുത്തിയോലിച്ചതിനാൽ വെള്ളം കെട്ടിനിൽക്കുന്നുണ്ട് . ചിലയിടങ്ങളിൽ നാലടിയിലധികം മണ്ണ് ഒലിച്ചുപോയി . ഇതോടെ വയനാട് ജില്ലയിലെ കാർഷിക മേഖലയിൽ നഷ്ടം ലക്ഷങ്ങളായി .


ഗൂഗിൾ ക്രോം സെപ്തംബർ മുതൽ ഫ്ലാഷ് അടിസ്ഥാനമാക്കിയുള്ള കണ്ടൻറുകളെ പൂർണ്ണമായും ഒഴിവാക്കുന്നു . കൂടുതൽ വേഗത്തിലുള്ള പേജ് ലോഡിങ്ങിനും , ഡിവൈസിൻറെ ബാറ്ററി ലൈഫിനും വേണ്ടിയാണ് ഈ നീക്കം എന്നാണ് ഗൂഗിൾ പറയുന്നത് . ക്രോം 53 യിലാണ് ഫ്ലാഷിന് ഗൂഗിൾ വിലക്ക് ഏർപ്പെടുത്തുക എന്നാണ് അവരുടെ ബ്ലോഗ് പോസ്റ്റ് പറയുന്നത് . ഇപ്പോൾ ഉള്ള വെബ് സമ്പന്നമാക്കുവാൻ ഫ്ലാഷ് സഹായിച്ചിട്ടുണ്ട് , അത് ഇനിയും തുടരും . എച്ച്ടിഎംഎൽ5 ലേക്കുള്ള ട്രാൻസിഷന് സുരക്ഷിതവും , സാധ്യവുമായ രീതിയിൽ ഫ്ലാഷിൻറെ നിർമ്മാതാക്കളായ അഡോബുമായി സഹായം വെബ് ടെക്നോളജിയിൽ സഹായം തേടുമെന്നാണ് ഗൂഗിൾ ബ്ലോഗ് പോസ്റ്റിൽ പറയുന്നത് . കഴിഞ്ഞ ജൂണിൽ ഗൂഗിൾ ക്രോമിൽ ഇൻറലിജൻറ് പൌസിംഗ് ടെക്നോളജി നടപ്പിലാക്കിയിരുന്നു . ഇതിലൂടെ വെബ് പേജുകളുടെ ബാക്ഗ്രൌണ്ടിൽ വരുന്ന ഫ്ലാഷ് ആനിമേഷനുകളെ ഓട്ടോമാറ്റിക്ക് പൌസ് ചെയ്യാൻ സാധിക്കുമായിരുന്നു . ക്രോം 55ൽ എത്തുമ്പോൾ എച്ചടിഎംഎൽ 5 പരസ്യത്തിനും , ആനിമേഷനും , വീഡിയോയ്ക്കുമുള്ള സാൻറേർഡ് ആക്കുവാനുള്ള നീക്കത്തിൻറെ ഭാഗമാണ് പുതിയ ഫ്ലാഷ് ബ്ലോക്കിംഗ് ഗൂഗിൾ ഏർപ്പെടുത്തുന്നത് എന്നാണ് റിപ്പോർട്ട് .


സർവ്വോപരി പാലാക്കാരൻ എന്ന സിനിമയുടെ റിവ്യു , സി വി സിനിയ എഴുതുന്നു ജോസ് എന്ന ( അനൂപ് മേനോൻ ) പൊലീസുകാരന്റെ പെണ്ണുകാണലും വിവാഹാലോചനകളുലൂടെയുമാണ് ചിത്രം ആരംഭിക്കുന്നത് . താൻ പറയുന്നത് കേട്ട് അടങ്ങിയൊതുങ്ങി വീട്ടിലിരിക്കുന്ന പെണ്ണിനെയാണ് പൊലീസുകാരൻ വിവാഹം ചെയ്യാൻ ആഗ്രഹിക്കുന്നത് . ലിന്റ ( അനു സിത്താര ) എന്ന സുന്ദരിയിൽ ഈ യജ്ഞം അവസാനിക്കുന്നതോടെ കഥ മറ്റൊരു തലത്തിലേക്ക് നീങ്ങുന്നു . സിനിമയുടെ ആദ്യ പകുതിയിൽ നർമ്മം കലര്ന്നതാണ് . എന്നാൽ രണ്ടാം പകുതിയിലേക്ക് നീങ്ങുമ്പോൾ ഒരു ത്രില്ലർ എന്ന തലത്തിലേക്ക് പോവുകയാണ് . പെൺ വാണിഭവുമായി ബന്ധപ്പെട്ട കേസന്വേഷണമാണ് കഥയെ മുന്നോട്ടു നയിക്കുന്നത് . ആ അന്വേഷണത്തിനിടെ തിയേറ്റർ ആർട്ടിസ്റ്റും ചുംബന സമര നായികയുമായ അനുപമ ( അപർണ ബാലമുരളി ) എത്തിപ്പെടുന്നതാണ് കഥയെ മുന്നോട്ട് നയിക്കുന്നത് . ' മാംസം വിറ്റ് പൊന്നു വിളയിക്കാം ' സിനിമയിൽ മണിസ്വാമി ( നന്ദു ) അനുപമയോട് സിനിമയുടെ അവസാന ഭാഗത്ത് പറയുന്ന സംഭാഷമാണിത് . ഇതു തന്നെയാണ് ഈ സിനിമയിൽ പറയാൻ ശ്രമിക്കുന്നതും . പെൺ വാണിഭവും ചുംബന സമരവുമെല്ലാം ചിത്രത്തിലൂടെ കടന്നു പോകുമ്പോൾ ഇത് പ്രേക്ഷകരെ ബോറടിപ്പിക്കാത്ത തരത്തിലാണ് കൊണ്ടുപോകുന്നത് . ഇതോടൊപ്പം തന്നെ മാധ്യമങ്ങളിൽ അധികം ശ്രദ്ധ നേടാതെ പോയ വാർത്തകൾ അതിന്റെതായ പ്രാധാന്യത്തിൽ ഉൾപ്പെടുത്താൻ സംവിധായകനും തിരിക്കഥാകൃത്തും അത്രകണ്ട് ശ്രമിച്ചതുകൊണ്ട് ചിത്രത്തിന്റെ സ്വീകാര്യത വർദ്ധിപ്പിക്കുന്നുണ്ട് . ചിത്രത്തിൽ അല്പം തള്ളികൊള്ളിത്തരവും താന്തോന്നിത്തരവുമുള്ള അനുപമ എന്ന കഥാപാത്രത്തെ പ്രേക്ഷകർക്ക് ഏറ്റെടുക്കാൻ കഴിയുന്നുണ്ട് . കഥയുടെ രസചരട് മുറിഞ്ഞു പോകാതെ തുടക്കം മുതൽ അവസാനം വരെ സംവിധായകന് പ്രേക്ഷകരെ എത്തിക്കാൻ സംവിധായകന് കഴിഞ്ഞിട്ടുണ്ട് . ചിത്രത്തിന്റെ അവസാന ഭാഗത്തെ ട്വിസ്റ്റ് പ്രേക്ഷകർക്ക് ആകാംക്ഷയും ഹരവും പകരുന്നു . അനുപമ നീലകണ്ഠനും മണിസ്വാമിയും തമ്മിലുള്ള ബന്ധം എന്താണെന്ന് വെളിപ്പെടുത്തുന്നതോടെ ചിത്രം പരിസമാപ്തിയിലേക്ക് എത്തുന്നു . ചിത്രത്തിൽ പ്രതിശ്രുത വധുവും അപർണയ്ക്ക് പൊലീസുകാരനോടുള്ള ഇഷ്ടവുമെല്ലാം കോർത്തിണക്കി ചെറിയ തോതിലുള്ള പ്രണയം അവതിരിപ്പിക്കാനും ഇവിടെ ശ്രമിച്ചിട്ടുണ്ട് . ഗായത്രി അരുണിന്റെ പോലീസ് വേഷവും മികവു പുലർത്തിയിട്ടുണ്ട് . അലൻസിയർ , ബാലു വർഗീസ് , ചാലി പാല , മഞ്ജു സതീഷ് , വനരാജ് എന്നിവ് . എന്നിവരും മികച്ച രീതിയിലുള്ള പ്രകടനമാണ് കാഴ്ച്ചവച്ചത് . എസ് സുരേഷ് ബാബുവിന്റെ തിരക്കഥയ്ക്ക് വേണ്ട വിധത്തിലുള്ള മനോഹാരിത നൽകാൻ വേണു ഗോപനെന്ന സംവിധായകന് കഴിഞ്ഞിട്ടുണ്ട് . പാലയിലും മൂന്നാറിലും മുരഡേശ്വറിലുമായി ചിത്രീകരിച്ച സിനിമയിലെ ഓരോ ഷോട്ടുകളും ഓരോ പ്രദേശത്തിന്റെ മനോഹാരിതയും ആ പ്രദേശത്തെ മുഴുവനായും പ്രേക്ഷകരിലേക്ക് എത്തിക്കുന്നതു തന്നെയാണ് ചിത്രത്തിന്റെ പ്രത്യേകത . ആൽബിയാണ് ക്യാമറ ചെയ്തിരിക്കുന്നത് . ചിത്രത്തിനായി ഉപയോഗിച്ചിരിക്കുന്ന ലൊക്കേഷനുകൾ വ്യക്തമായ പഠനം നടത്തിയതിന് ശേഷമാണ് തിരക്കഥാകൃത്ത് ഉപയോഗിച്ചിരിക്കുന്നതെന്ന് ചിത്രം കാണുമ്പോൾ തന്നെ വ്യക്തമാകുന്നുണ്ട് . ദൃശ്യങ്ങൾക്കു മാത്രമല്ല സംഭാഷണങ്ങളും ആഴത്തിൽ പ്രേക്ഷകരെ സ്പർശിച്ചിട്ടുണ്ട് . അടുത്ത കാലത്തെ സംഭവങ്ങളെല്ലാം വള്ളി പുള്ളി തെറ്റാതെ കൊണ്ടുവരാൻ തിരക്കഥാകൃത്തിന് കഴിയുന്നുണ്ട് .


കൊച്ചിയിൽ നിന്നും ദുബായിലേക്ക് എയർ ഇന്ത്യയുടെ പുതിയ ഡ്രീം ലൈനർ വിമാനം ഫെബ്രുവരി ഒന്നുമുതൽ ദിവസേനെ സർവ്വീസ് തുടങ്ങുന്നു . പുതിയ സർവ്വീസ് തുടങ്ങുന്നതിന്റെ ഭാഗമായി പ്രത്യേക ഇളവുകളും യാത്രക്കാർക്ക് എയർ ഇന്ത്യ നൽകുന്നുണ്ട് . ദുബൈയിൽ നിന്നും കൊച്ചിയിലേക്ക് ടിക്കറ്റിന് 5095 രൂപ മാത്രമാണ് നൽകേണ്ടി വരിക . ദുബൈയിൽ നിന്നും ഉച്ചയ്ക്ക് 1.30നാണ് വിമാനം കൊച്ചിയിലേക്കുള്ള യാത്ര തുടങ്ങുക . വൈകിട്ട് 6.50തിന് കൊച്ചിയിലെത്തും . നെടുമ്പാശ്ശേരിയിൽ നിന്നുള്ള യാത്രാ സമയം രാവിലെ 9.30 ആണ് . ഉച്ചയ്ക്ക് 12.30ന് വിമാനം ദുബൈയിലെത്തും . ഇക്കോണമി ക്ലാസ്സ് യാത്രക്കാർക്ക് 40 കിലോ വരെയും ബിസ്സിനസ്സ് ക്ലാസ്സ് യാത്രക്കാർക്ക് 50 കിലോ വരെയും സാധനങ്ങൾ കൊണ്ടുപോകാവുന്നതാണ് . ഫെബ്രുവരി ഒന്നു മുതൽ 28 വരെ ടിക്കറ്റ് ബുക്ക് ചെയ്യുന്നവർക്കാണ് ഈ ആനുകൂല്യങ്ങൾ ലഭിക്കുക . യാത്ര ചെയ്യുന്നത് മാർച്ച് 31നുള്ളിലാവണം . 18 ബിസ്സിനസ്സ് ക്ലാസ്സ് സീറ്റുകളും 238 ഇക്കോണമി ക്ലാസ്സ് സീറ്റുകളുമാണ് വിമാനത്തിലുള്ളത് . ദുബായിൽ നിന്നും സർവ്വീസ് നടത്തുന്ന എയർ എന്ത്യയുടെ രണ്ടാമത്തെ ഡ്രീം ലൈനർ വിമാനമാണ് കൊച്ചിയിലേക്കുള്ളത് .


സ്വർണ വില പവന് 120 രൂപ കൂടി . ഗ്രാമിന് 15 രൂപ വർധിച്ച് 2725 രൂപയായി . ഒരു പവൻ സ്വർണത്തിന് ശനിയാഴ്ച 21800 രൂപയാണ് വില . ജനുവരിയിലെ ഏറ്റവും ഉയർന്ന വിലയാണിത് . ഇങ്ങനെ പോയാൽ പവന് 25000 രൂപയാവുമോ എന്നാണ് വിപണിയിലെ ആശങ്ക . കഴിഞ്ഞ കുറച്ച് ദിവസങ്ങളായി തുടർച്ചയായി സ്വർണ വില വർധിക്കുകയാണ് . ഈ ആഴ്ചയുടെ തുടക്കത്തിൽ പവന് 21360 രൂപയായിരുന്നു . പിന്നീട് ചൊവ്വാഴ്ച 160 രൂപ കൂടി പവന് 21520 ആയി . വ്യാഴാഴ്ചയും വർധിച്ചിരുന്നു . ഡോളർ മൂല്യം കുറഞ്ഞതും ആഗോള വിപണിയിലെ വ്യതിയാനവുമാണ് ആഭ്യന്തര വിപണിയിൽ സ്വർണ വില വർധിക്കാൻ കാരണം . വരും ദിവസങ്ങളിലും വർധനവുണ്ടാകാൻ സാധ്യതയുണ്ടെന്നാണ് വിലയിരുത്തൽ . ഡോളർ വിലയിടിയുന്നതിന് അനുസരിച്ച് ആഗോള വിപണിയിൽ സ്വർണം വാങ്ങുന്നത് വർധിച്ചതാണ് വില കൂടാനിടയാക്കിയത് . വിവാഹത്തിന് ഒരുങ്ങുന്നവർക്കും സ്വർണം സ്ഥിര നിക്ഷേപമായി കരുതുന്നവർക്കും വില വർധിച്ചത് തിരിച്ചടിയാണ് . 13 ദിവസത്തിനിടെ 640 രൂപയുടെ വർധനവാണുണ്ടായിരിക്കുന്നത് . സുരക്ഷിത നിക്ഷേപമായി എപ്പോഴും കരുതുന്നതാണ് സ്വർണം . എട്ട് ആഴ്ചക്കിടയിലെ ഏറ്റവും ഉയർന്ന വിലയാണ് ഇപ്പോൾ സ്വർണത്തിന് . അമേരിക്കയിലെ ഭരണമാറ്റവും നിയുക്ത പ്രസിഡന്റ് ഡൊണാൾഡ് ട്രംപിന്റെ ധനനയത്തെ കുറിച്ച് വ്യക്തതയില്ലാത്തതുമാണ് നിക്ഷേപകർക്ക് ആശങ്കയുണ്ടാവാൻ കാരണം .


ലോകത്തിലെ ആദ്യത്തെ റെയർ ക്യാമറ ക്വാഡ് ഫോൺ എന്ന വിശേഷണവുമായി എത്തുന്ന സാംസങ്ങ് എ9 ( 2018 ) ഇന്ത്യയിൽ അവതരിപ്പിച്ചു . നാല് പിൻ ക്യാമറകൾ ഉണ്ട് എന്നതാണ് ഈ ഫോണിൻറെ ഏറ്റവും വലിയ പ്രത്യേകത . പിന്നിൽ ടെലിഫോട്ടോ , അൾട്ര വൈഡ് , ഡെപ്ത് സെൻസറുകൾക്ക് പുറമേ ഒരു 24 - എംപി ക്യാമറയും ഉൾകൊള്ളുന്നതാണ് പിന്നിലെ നാല് ക്യാമറകൾ . രണ്ട് വേരിയെൻറുകളിലാണ് ഫോൺ എത്തുന്നത് . ഇതിൽ 6ജിബി റാം പതിപ്പിന് വില 36,990 രൂപയാണ് . 8ജിബി റാം പതിപ്പിന് വില 39,990 രൂപയാണ് . ഇരു മോഡലുകളും പിങ്ക് , ബ്ലാക്ക് , ബ്ലൂ നിറങ്ങളിൽ ലഭ്യമാണ് . നവംബർ 28 മുതൽ ഓൺലൈനായും ഓഫ് ലൈനായും ഇ ഫോൺ ലഭിക്കും . ഫോണിൻറെ മറ്റ് പ്രത്യേകതകൾ പരിശോധിച്ചാൽ ആൻഡ്രോയ്ഡ് ഓറീയോയിൽ പ്രവർത്തിക്കുന്ന ഡ്യൂവൽ സിം ഫോണാണ് ഇത് . 6 . 3 ഇഞ്ച് ഫുൾ എച്ച്ഡി പ്ലസ് ആണ് സ്ക്രീൻ വലിപ്പം 1080x2220 പിക്സലാണ് ഫോണിൻറെ റെസല്യൂഷൻ . സൂപ്പർ എഎംഒഎൽഇഡി പാനലാണ് സ്ക്രീനിൽ ഉപയോഗിച്ചിരിക്കുന്നത് . സ്ക്രീൻ അനുപാതം 18.5:9 ആണ് . ഒക്ടാകോർ ക്യൂവൽകോം സ്നാപഡ്രാഗൺ 660 എസ്ഒസി ചിപ്പാണ് ഫോണിന് ശക്തി നൽകുന്നത് . ഇതിൽ 4 കോറുകളുടെ ശേഷി 2.2 ജിഗാഹെർട്സും , 4 കോറുകളുടെ ശക്തി 1.8 ജിഗാഹെർട്സും ആണ് . പിന്നിലെ ക്യാമറകളിൽ ഒന്ന് 24 എംപിയാണ് , ടെലിഫോട്ടോ ലെൻസ് 10 എംപിയാണ് , അൾട്രാ വൈഡ് സെൻസർ 8 എംപിയാണ് . ഡെപ്ത് സെൻസർ 5 - എംപിയാണ് . മുന്നിലെ സെൽഫി സെൻസർ 24 എംപിയാണ് . ഒപ്പം ഫേസ്ആൺലോക്ക് ഫീച്ചറും ഫോണിനുണ്ട് . 128 ജിബിയാണ് ഓൺബോർഡ് സ്റ്റോറേജ് ഇത് എസ്ഡി കാർഡ് ഉപയോഗിച്ച് 512 ജിബി വരെ വർദ്ധിപ്പിക്കാം .


173 റൺസ് വിജയലക്ഷ്യവുമായി ബാറ്റുചെയ്ത ഡയർഡെവിൾസിനുവേണ്ടി 32 പന്തിൽ 84 റൺസുമായി ക്രിസ് മോറിസ് കളംനിറഞ്ഞാടിയെങ്കിലും , അവസാന ഓവറിൽ ഡ്വെയ്ൻ ബ്രാവോയുടെ കണിശതയ്ക്ക് മുന്നിൽ അടിയറവ് സമ്മതിക്കുകയായിരുന്നു . 20 ഓവറിൽ അഞ്ചിന് 171 റൺസിൽ ഡൽഹിയുടെ പോരാട്ടം അവസാനിക്കുകയായിരുന്നു . എട്ടു സിക്സറുകളും നാലു ബൌണ്ടറികളും ഉൾപ്പടെയാണ് മോറിസ് പുറത്താകാതെ 82 റൺസെടുത്തത് . മോറിസിനെ കൂടാതെ 48 റൺസെടുത്ത ജെ പി ഡുമിനി മാത്രമാണ് ഡെയർഡെവിൾസ് നിരയിൽ തിളങ്ങിയത് . ഗുജറാത്ത് ലയൺസിനുവേണ്ടി ധവാൽ കുൽക്കർണി മൂന്നു വിക്കറ്റെടുത്തു . മൽസരം ജയിപ്പിക്കാനായില്ലെങ്കിലും ക്രിസ് മോറിസാണ് മാൻ ഓഫ് ദ മാച്ച് . സ്കോർ - ഗുജറാത്ത് ലയൺസ് 20 ഓവറിൽ ആറിന് 172 & ഡൽഹി ഡയർഡെവിൾസ് 20 ഓവറിൽ അഞ്ചിന് 171 നേരത്തെ ടോസ് നഷ്ടപ്പെട്ട് ആദ്യം ബാറ്റുചെയ്ത ഗുജറാത്ത് ലയൺസ് 20 ഓവറിൽ ആറിന് 172 റൺസെടുക്കുകയായിരുന്നു . അർദ്ധസെഞ്ച്വറികളുമായി കളംനിറഞ്ഞ ഡ്വെയ്ൻ സ്മിത്തിന്റെയും ബ്രണ്ടൻ മക്കല്ലത്തിന്റെയും മികച്ച ബാറ്റിങ്ങാണ് ലയൺസിന് ഭേദപ്പെട്ട സ്കോർ സമ്മാനിച്ചത് . ഇരുവരും ചേർന്ന് ഒന്നാം വിക്കറ്റിൽ 10.4 ഓവറിൽ 112 റൺസാണ് അടിച്ചുകൂട്ടിയത് . എന്നാൽ ഓപ്പണർമാരെ നഷ്ടമായ ശേഷം ലയൺസിന്റെ സ്കോറിങിന് വേഗം കുറയുകയായിരുന്നു . ഡെയർഡെവിൾസിനുവേണ്ടി ഇമ്രാൻ താഹിർ മൂന്നു വിക്കറ്റെടുത്തു .


മറ്റേത് താരങ്ങളേക്കാളും ആരാധകരോട് ചേർന്നു നിൽക്കുന്ന താരമാണ് മോഹൻലാൽ . തൻറെ ആരാധകർക്കിടയിലെത്തിയാൽ മോഹൻലാൽ ലാലേട്ടനാണ് , അവരുടെ സ്വന്തം ലാലേട്ടൻ . അവരോടൊപ്പം സെൽഫിയെടുത്തും കൂടെ നിന്ന് ചിത്രങ്ങൾക്ക് പോസ് ചെയ്തും കെട്ടിപ്പിടിച്ചും സമയം ചെലവഴിക്കാൻ മോഹൻലാലിന് മടിയില്ല . അതുകൊണ്ട് തന്നെയാണ് എല്ലാവരും മോഹൻലാലിനെ ലാലേട്ടൻ എന്ന് വിളിക്കുന്നതും . അടുത്തിടെ ഓസ്ട്രേലിയയിൽ നിന്ന് ഷോ കഴിഞ്ഞ് വരുന്ന മോഹൻലാലിനോട് എയർപോർട്ടിൽ വച്ച് ആരാധിക സെൽഫി ചോദിക്കുന്ന ദൃശ്യങ്ങളാണ് ഇപ്പോൾ സോഷ്യൽ മീഡിയ ഏറ്റെടുത്തിരിക്കുന്നത് . ആദ്യം സെൽഫി ചോദിച്ചു വന്ന സ്ത്രീയെ ലാലിൻറെ കൂടെയുള്ളവർ തടയാൻ ശ്രമിച്ചു . സ്ത്രീ വിടാതെ വീണ്ടും എത്തി , ദൂരെ നിന്ന് സെൽഫിയെടുക്കാൻ ശ്രമിച്ച സ്ത്രീയോട് മോഹൻലാൽ അടുത്തുവരാൻ പറയുകയും ഫോട്ടോയ്ക്ക് പോസ് ചെയ്യുകയും ചെയ്തു . പുഞ്ചിരിച്ചുകൊണ്ട് ഫോട്ടോയ്ക്ക് പോസ് ചെയ്ത ശേഷമാണ് ആരാധികയെ പറഞ്ഞയച്ചത് . വീഡിയോ കാണാം


റിസർവ് ബാങ്ക് ഓഫ് ഇന്ത്യയുടെ പുതിയ ഗവർണറായി ഡോ ഊർജിത് പട്ടേലിനെ നിയമിച്ചു . കാലാവധി അവസാനിക്കുന്ന ഗവർണർ ഡോ . രഘുറാം രാജൻറെ ഒ ഴിവിലേക്കാണ് നിയമനം . നിലവിൽ ഡെപ്യൂട്ടി ഗവർണറായിരുന്നു ഊർജ്ജിത് പട്ടേൽ . സ് കൂളിൽ ഓഫ് ഇക്കണോമിക് സിൽ സാമ്പത്തിക ശാസ് ത്രത്തിൽ ബിരുദം നേടിയ 52കാരനായ ഊർജിത് യേൽ സർവകലാശാലയിൽ നിന്ന് പി എച്ച് ഡിയും നേടിയിട്ടുണ്ട് . അപോയ്മെന്റ്സ് കമ്മിറ്റി ഓഫ് കാബിനറ്റ് ( എസിസി ) യാണ് ഉർജിത് പട്ടേലിന്റെ നിയമനം അംഗീകരിച്ചത് . സെപ്റ്റംബർ നാലു മുതൽ മൂന്നുവർഷത്തേക്കാണ് നിയമനം . രഘുറാം രാജന്റെ കാലാവധി സെപ്റ്റംബർ നാലിന് അവസാനിക്കും . രഘുറാം രാജന്റെ വിശ്വസ്തനായാണ് ഉർജിത് പട്ടേൽ അറിയപ്പെടുന്നത് . 1986 ൽ ഓക്സ്ഫോർഡ് സർവ്വകലാശാലയിൽ നിന്നും സാമ്പത്തിക ശാസ്ത്രത്തിൽ എംഫിൽ നേടിയ ഉർജിത് , 1984ൽ സാമ്പത്തിക ശാസ്ത്രത്തിൽ ലണ്ടൻ യൂണിവേഴ്സിറ്റിയിൽ നിന്നു ബിരുദവും നേടി . രഘുറാം രാജൻ ഗവർണറായി ചുമതലയേറ്റെടുക്കുന്നതിനു ഏതാനും മാസം മുൻപാണ് ഉർജിത് സെൻട്രൽ ബാങ്കിൽ ജോലി ആരംഭിച്ചത് . ധനപരമായ നയങ്ങൾ തീരുമാനിക്കുന്ന വിഭാഗത്തിന്റെ തലവനായിരുന്നു . മുൻ കൺട്രോളർ ആൻഡ് ഓഡിറ്റർ ജനറൽ വിനോദ് റായ് , എസ്ബിഐ മേധാവി അരുന്ധതി ഭട്ടാചാര്യ എന്നിവരുടെ പേരുകളാണു ഗവർണർ സ്ഥാനത്തേക്ക് സജീവ പരിഗണനയിൽ ഉണ്ടായിരുന്നത് .


മലയാളി പ്രേക്ഷകർ പ്രതീക്ഷയോടെ കാത്തിരിക്കുന്ന സിനിമയാണ് ഒടിയൻ . മാണിക്കൻ എന്ന കഥാപാത്രത്തെയാണ് മോഹൻലാൽ സിനിമയിൽ അവതരിപ്പിക്കുന്നത് . ചിത്രത്തിന്റേത് ബ്രഹ്മാണ്ഡ ക്ലൈമാക്സായിരിക്കും എന്നാണ് വാർത്ത . സിനിമയുടെ ക്ലൈമാക്സ് ചിത്രീകരണം തുടങ്ങുന്നതിന്റെ വീഡിയോ അണിയറപ്രവർത്തകർ പുറത്തുവിട്ടു . പീറ്റർ ആക്ഷൻ കൊറിയോഗ്രാഫി ഒരുക്കുന്നതിന്റെ ഏതാനും സെക്കൻഡ് മാത്രമുള്ള വീഡിയോ ആണ് പുറത്തുവിട്ടിരിക്കുന്നത് . ഒടിയന് ബ്രഹ്മാണ്ഡ ക്ലൈമാക്സ് ഒരുക്കുകയാണ് ലക്ഷ്യമെന്ന് സംവിധായകൻ വി എ ശ്രീകുമാർ പറയുന്നു . രാത്രിയിലാണ് ക്ലമാക്സ് ചിത്രീകരിക്കുന്നത് . മഞ്ജു വാര്യരാണ് സിനിമയിലെ നായിക . പ്രകാശ് രാജും ഒരു പ്രധാകഥാപാത്രത്തെ അവതരിപ്പിക്കുന്നത് . ഹരികൃഷ്ണൻ ആണ് തിരക്കഥ ഒരുക്കുന്നത് . പുലിമുരുകന്റെ ഛായാഗ്രഹണം നിർവഹിച്ച ഷാജി കുമാറാണ് ഒടിയന്റെയും ക്യാമറ ചലിപ്പിക്കുന്നത് . എം ജയചന്ദ്രനാണ് സംഗീതസംവിധാനം നിർവഹിക്കുന്നത് . പാലക്കാടും വാരണാസിയുമാണ് സിനിമയുടെ ലൊക്കേഷൻ .


സ്പാനിഷ് ലീഗിൽ കറ്റാലൻ ക്ലബ്ബായ ജിറോണയ്ക്കെതിരെ റയൽ മാഡ്രിഡിന് ഞെട്ടിക്കുന്ന തോൽവി . നവാഗതരായ ജിറോണ , ഒന്നിനെതിരെ രണ്ടു ഗോളിനാണ് അവരെ അട്ടിമറിച്ചത് . പന്ത്രണ്ടാം മിനിറ്റിൽ ഇസ്കോയിലൂടെ മുന്നിലെത്തിയ റയൽ രണ്ടാം പകുതിയിൽ ആണ് രണ്ട് ഗോളുകൾ വഴങ്ങിയത് . ആദ്യപകുതിയിൽ ജിറോണയുടെ രണ്ട് ഷോട്ടുകൾ റയൽ പോസ്റ്റിൽ തട്ടി പോയില്ലായിരുന്നെങ്കിൽ തോൽവി ഇതിലും കനത്തതായേനെ . തോൽവിയോടെ പോയന്റ് പട്ടികയിൽ ഒന്നാം സ്ഥാനത്തുള്ള ബാഴ്സലോണയേക്കാൾ എട്ട് പോയന്റ് പിന്നിലായി റയൽ . രണ്ടാം സ്ഥാനത്തുള്ള വലൻസിക്ക് റയലിനേക്കാൾ നാലു പോയന്റ് ലീഡുണ്ട് . 27 വർഷത്തിന് ശേഷമാണ് ലാ ലിഗയിൽ അരങ്ങേറ്റക്കാരായ ടീമിനോട് റയൽ തോൽക്കുന്നത് . ഇരുടീമുകളും നേർക്കുനേർ വരുന്നതും ആദ്യമായാണ് . കാറ്റലോണിയയുടെ സ്വാതന്ത്ര്യ പ്രഖ്യാപനത്തെത്തുടർന്ന് സ്പെയിൻ ഭരണകൂടവും കാറ്റലോണിയയുടെ പ്രാദേശിക ഭരണകൂടവും തമ്മിലുള്ള അധികാര വടംവലി തുടരുന്നതിനിടെ മാഡ്രിഡ് ടീമിനെതിരെ കറ്റാലൻ ക്ലബ്ബായ ജിറോണ നേടിയ വിജയം ആരാധകർ ആഘോഷമാക്കി . ജിറോണ മൈതാനത്ത് നടന്ന മത്സരത്തിൽ കറ്റാലൻ പതാകയുമായാണ് ആരാധകർ സ്റ്റേഡിയത്തിലെത്തിയത് .


നീണ്ട അനിശ്ചിതത്വത്തിനാണ് ബ്രെക്സിറ്റ് വഴിവച്ചിരിക്കുന്നതെന്നാണ് റേറ്റിംഗ് ഏജൻസിയായ മൂഡീസിൻറെ വിലയിരുത്തൽ . സാന്പത്തിക ശക്തികളിൽ ബജറ്റ് കമ്മി ഏറ്റവും കൂടുതലുള്ള രാജ്യം ബ്രിട്ടണാണെന്നും മൂഡീസ് പറയുന്നു . നേതൃമാറ്റത്തിനുള്ള ചർച്ചകൾ കൺസേർവേറ്റിവ് പാർട്ടിക്കൊപ്പം ലേബർ പാർട്ടിയിലും തുടങ്ങിയിരിക്കുന്നു ബ്രിട്ടണിൽ . കാമറൂണിൻറെ പിൻഗാമിയായി ബ്രെക്സിറ്റിന് വേണ്ടി വാദിച്ച ലണ്ടൻ മുൻ മേയർ ബോറിസ് ജോൺസൻറെ പേരാണ് ഉയരുന്നത് . ലേബർ പാർട്ടി നേതാവ് ജോറെമി കോർബൈനെതിരായി പാർട്ടിയിൽ നീക്കം തുടങ്ങി . കോർബൈൻറെ തണുത്ത പ്രചാരണമാണ് അണികളെ ബ്രെക്സിറ്റിന് അനുകൂലമായി വോട്ട് ചെയ്യാൻ പ്രേരിപ്പിച്ചത് എന്നാണ് ആരോപണം . ഒക്ടോബറിൽ സ്ഥാനമൊഴിഞ്ഞ് പിൻഗാമി യൂറോപ്യൻ യൂണിയനുമായി ചർച്ചകൾക്ക് നേതൃത്വം നൽകുമെന്ന സൂചനയാണ് പ്രധാനമന്ത്രി ഡേവിഡ് കാമറൂൺ നൽകിയത് . എന്നാൽ യൂറോപ്യൻ യൂണിയൻ രൂപീകരിക്കാൻ നേതൃത്വം നൽകിയ ആറ് രാജ്യങ്ങൾ ബെർലിനിൽ യോഗം ചേർന്ന് ബ്രെക്സിറ്റ് നടപടികൾ വേഗത്തിലാക്കാൻ ആവശ്യപ്പെട്ടു . പ്രധാന നേതാക്കളാണ് യോഗം ചേർന്നത് . യൂണിയൻറെ ബ്രിട്ടണില്ലാത്ത ആദ്യ യോഗം ബുധനാഴ്ച നടക്കും . ബ്രെക്സിറ്റിന് എതിരായി യുവതലമുറയുടെ പ്രതിഷേധം ശക്തമാവുകയാണ് ബ്രിട്ടണിൽ . നേരിയ വോട്ട് വ്യത്യാസത്തിന്റെ പേരിൽ ബ്രെകിസ്റ്റ് നടപ്പാക്കാതെ വീണ്ടും ഹിതപരിശോധന വേണമെന്ന ആവശ്യം ഉയർന്നു കഴിഞ്ഞു . ഒരു ദശലക്ഷം ആളുകൾ ഒപ്പിട്ട നിവേദനം ചർച്ചയ്ക്ക് വയ്ക്കണോയെന്ന് പാർലമെൻറ് കമ്മിറ്റി ചൊവ്വാഴ്ച തീരുമാനിക്കും . ബ്രെക്സിറ്റിന് പാർലമെൻറ് അംഗീകാരം നൽകണമെന്ന സാഹചര്യം നിലനിൽക്കെയാണ് നീക്കം . ബ്രെക്സിറ്റിന് എതിരായി വോട്ട് ചെയ്ത ലണ്ടനെ ബ്രിട്ടണിൽ നിന്ന് സ്വതന്ത്ര്യയായതായി പ്രഖ്യാപിച്ച് യൂറോപ്യൻ യൂണിയനിൽ ചേരണമെന്നാവശ്യപ്പെട്ട് മേയർ സാദിഖ് ഖാന് ഒരു ലക്ഷം പേരൊപ്പിട്ട നിവേദനവും ലഭിച്ചിട്ടുണ്ട് .


നഷ്ടമുണ്ടാകുമെന്ന ഭയം നിലനിന്നാലും ഓഹരി വിപണയിൽ പണം മുടക്കുന്നവരുടെ എണ്ണത്തിൽ കുറവില്ല . എന്നാൽ സിനിമ പോലുള്ള മേഖലകളിൽ പണം മുടക്കാൻ രണ്ടാം വട്ടവും ആലോചിയ്ക്കുന്നവരാണ് അധികവും . പ്രത്യേകിച്ചും സ്ത്രീകൾ . മലയാളത്തിൽ തന്നെ സ്ത്രീകളായ നിർമ്മാതാക്കൾ വളരെ കുറവാണ് . തെന്നിന്ത്യൻ ഭാഷകളിലും കേരളത്തിന് സമാനമായ അവസ്ഥ തന്നെയാണ് . അൽപ്പമൊന്ന് ശ്രദ്ധിച്ചാൽ പണം കൊയ്യാവുന്ന മേഖല തന്നെയാണ് സിനിമ . മിനിമം ഗ്യാരന്റിയുള്ള സംവിധായകനും നടനുമുണ്ടെങ്കിൽ സ്ത്രീകൾക്കും സിനിമ നിർമ്മാണത്തിൽ അരക്കൈ പയറ്റാം . ഇനി തീയേറ്ററിൽ പടം വിജയിച്ചില്ലെങ്കിലും സാറ്റലൈറ്റ് പകർപ്പവകാശത്തിലൂടെ നിർമാതാവിന് പണം നഷ്ടമാകില്ല . ഒരു പക്ഷേ സിനിമ വ്യവസായത്തിലെ സാധ്യതകൾ കണ്ടറിഞ്ഞിട്ടാകണം നടി അമല പോളും ചലച്ചിത്ര നിർമ്മാണ രംഗത്തേയ്ക്ക് കടക്കുന്നു . സിനിമ താരങ്ങൾ മറ്റ് വ്യവസായ മേഖലകളിൽ പണം മുടക്കുമ്പോഴും സ്വന്തം തട്ടകത്തിൽ പണം മുടക്കാൻ തയ്യാറാവുന്ന നടിമാർ കുറവാണ് . എന്തായാലും സിനിമ നിർമ്മാണത്തിൽ സ്ത്രീകൾക്കും ധൈര്യമായി പണം മുടക്കാമെന്ന് സാന്ദ്ര തോമസ് ഉൾപ്പടെയുള്ള മലയാളി നിർമാതാക്കൾ തെളിയിച്ചിട്ടുമുണ്ട് . . .


ഹോട്ടൽ ഭക്ഷണത്തിന് ഇന്നലെ മുതൽ ജി . എസ് . ടി അഞ്ച് ശതമാനമാക്കി കുറച്ചെങ്കിലും വിലക്കുറവിന്റെ ആനുകൂല്യം ഉപഭോക്താക്കൾക്ക് കിട്ടാതിരിക്കാൻ പുതിയ അടവുകളുമായി ഹോട്ടലുടമകൾ രംഗത്തെത്തി . നികുതി കുറച്ചെങ്കിലും ഇതിനൊപ്പം വ്യാപാരികൾ സ്വന്തം നിലയ്ക്ക് ഭക്ഷണ സാധനങ്ങളുടെ വില വർദ്ധിപ്പിച്ചാണ് ഉപഭോക്താക്കളുടെ പോക്കറ്റ് കൊള്ളയടിക്കാൻ തുടങ്ങിയത് . ശക്തമായ നടപടിയെടുക്കുമെന്ന് ധനകാര്യ മന്ത്രിയും ജി . എസ് . ടി വകുപ്പും പറയുന്നുണ്ടെങ്കിലും ഇതൊന്നു പുത്തരിയല്ലെന്നാണ് ഹോട്ടലുടമകളുടെ നിലപാട് . സി ഇല്ലാത്ത ഹോട്ടലുകളിൽ 12 ശതമാനവുമായിരുന്നു നേരത്തെ ജി . എസ് . ടി ഈടാക്കിയിരുന്നത് . ഈ മാസം 11ന് ഗുവാഹത്തിയിൽ ചേർന്ന ജി . എസ് . ടി കൌൺസിൽ യോഗ തീരുമാനപ്രകാരം എല്ലാ വിഭാഗം ഹോട്ടലുകളിലെയും നികുതി അഞ്ച് ശതമാനമാക്കി കുറയ്ക്കുകയായിരുന്നു . ഇത് പ്രബല്യത്തിൽ വന്നതോടെ ഭക്ഷണവിലയിൽ നല്ലൊരു കുറവാണ് യഥാർത്ഥത്തിൽ ഉണ്ടാകേണ്ടിയിരുന്നത് . എന്നാൽ ഇന്നലെ ചുരുക്കം ചില ഹോട്ടലുകളിൽ മാത്രമാണ് ഈ വിലക്കുറവ് ദൃശ്യമായത് . നേരത്തെ ജൂലൈ ഒന്നിന് ജി . എസ് . ടി നടപ്പാക്കിയതിന്റെ പേരിൽ സാധനങ്ങൾക്ക് വില കൂട്ടിയ അതേ തന്ത്രം തന്നെയാണ് ഇപ്പോൾ വില കുറഞ്ഞപ്പോഴും ഹോട്ടൽ ഉടമകൾ പയറ്റുന്നത് . അന്ന് ചിക്കൻ അടക്കമുള്ള സാധനങ്ങളുടെ വിലക്കയറ്റം ചൂണ്ടിക്കാട്ടിയായിരുന്നു വില വർദ്ധിപ്പിച്ചത് . എന്നാൽ അന്ന് 120 രൂപയോളം വിലയുണ്ടായിരുന്ന ചിക്കന് ഇപ്പോൾ 80 രൂപയാണ് വില . ചിക്കന് ഇപ്പോൾ നികുതിയും ഇല്ല . ഇന്നലെ നികുതി കുറച്ചപ്പോൾ ഭക്ഷ്യസാധനങ്ങളുടെ അടിസ്ഥാന വിലയിൽ കാര്യമായ വർദ്ധനവാണ് വ്യാപാരികൾ വരുത്തിയത് . നേരത്തെ ഉണ്ടായിരുന്ന ഡിസ്കൌണ്ടുകൾ എടുത്തുകളഞ്ഞുവെന്നാണ് വ്യാപാരികളുടെ ഭാഷ്യം . നൂറു രൂപയ്ക്ക് ഭക്ഷണം കഴിക്കുമ്പോൾ 18 രൂപ ജി . എസ് . ടി ഉൾപ്പെടെ 118 രൂപ കൊടുത്തിരുന്ന സ്ഥാനത്ത് ഇപ്പോൾ 105 രൂപ മാത്രമേ ബില്ലിൽ വരാൻ പാടുള്ളൂ . ഇതിന് പകരം സാധനത്തിന്റെ വില 110 രൂപയാക്കി ഉയർത്തിയ ശേഷം ജി . എസ് . ടി ഉൾപ്പെടെ 115.50 രൂപയാണ് വാങ്ങുന്നത് . ഒറ്റനോട്ടത്തിൽ നേരത്തെ 118 രൂപ കൊടുത്തിരുന്ന സ്ഥാനത്ത് 2.50 കുറച്ചാണ് കൊടുക്കുന്നതെങ്കിലും ഉപഭോക്താവിന്റെ കൈയ്യിലിരിക്കേണ്ട 10.50 രൂപയാണ് ഹോട്ടലുടമകൾ നിസ്സാരമായി പിടിച്ചുവാങ്ങുന്നത് . നാലായിരത്തിലധികം ഹോട്ടലുകളുടെ പഴയ ബില്ലുകൾ ശേഖരിച്ചിട്ടുണ്ടെന്നും ഇത് വെച്ച് പരിശോധന നടത്തിക്കൊണ്ടിരിക്കുകയാണെന്നുമാണ് അധികൃതർ പറയുന്നത് . എന്നാൽ ഇതൊന്നും തങ്ങൾക്ക് ബാധകമല്ലെന്ന നിലപാടാണ് ഹോട്ടലുടമകൾക്ക് .


ഹോളിവുഡിൽ കഴിഞ്ഞ കുറച്ചു ദിവസങ്ങളായി നിർമാതാവ് ഹാർവി വെയ്ൻസ്റ്റൈൻ വിവാദം ചൂടുപിടിച്ചു കൊണ്ടിരിക്കുന്നു . ഹോളിവുഡിലെ മിക്ക നായികമാരും വെയ്ൻസ്റ്റീനെതിരെ രംഗത്തുവരികയും ചെയ്തു . സ്ത്രീകൾക്ക് എതിരെയുളള ലൈംഗികാതിക്രമങ്ങൾ കൂടിയ സാഹചര്യത്തിൽ ' മീ ടൂ ' എന്ന ഹാഷ്ടാഗ് ക്യാംപെയ്നും സോഷ്യൽമീഡയയിൽ തരംഗമായികഴിഞ്ഞു . ഒരു സ്ത്രീയുടെ തുറന്നു പറച്ചിൽ മറ്റുള്ള സ്ത്രീകൾക്കും പ്രചോദനമാകുന്നുവെന്നതിനാൽ ഈ ഹാഷ് ടാഗ് പ്രചരണം ദിവസം ചെല്ലുന്തോറും കൂടുകയാണ് . ഇവിടെ സ്ത്രീകൾക്കെതിരെ അഭിപ്രായം രേഖപ്പെടുത്തി പുലിവാൽ പിടിച്ചിരിക്കുകയാണ് ബോളിവുഡ് താരം . സ്ത്രീ ആയതുകൊണ്ട് മാത്രം അനുഭവിക്കേണ്ടിവന്ന ആ അനുഭവങ്ങൾ സ്ത്രീ സമൂഹം ഒന്നടങ്കം തുറന്നുപറയുമ്പോഴും തികച്ചും വ്യത്യസത്ഥമായ അഭിപ്രായവുമായി രംഗത്തെത്തിയതാണ് ബോളിവുഡ് നടി ടിസ്ക ചോപ്ര . സ്ത്രീകൾ നേരിടുന്ന ഇത്തരം പീഡനങ്ങൾക്ക് കാരണം സ്ത്രീകൾ തന്നെയെന്നാണ് ടിസ്ക ചോപ്ര പറയുന്നത് . സ്ത്രീകൾ എന്തിന് ഹോട്ടലുകളിൽ പോകുന്നു . അവർക്ക് സ്വന്തം സുരക്ഷയെക്കുറിച്ച ഭയമില്ലേ ? നോ പറയേണ്ട സന്ദർഭങ്ങളിൽ നോ പറയണം . മോശപ്പെട്ട ആളുകളുമായി സഹകരിക്കുന്നത് എന്തിനാണ് എന്നും താരം തൻറെ ട്വിറ്ററിൽ കുറിച്ചു . ഇതിനെതിരെ പലരും റീട്വിറ്റും ചെയ്തിട്ടുണ്ട് . ഒരു സ്ത്രീ എന്ന നിലയിൽ എനിക്ക് പറയാനുള്ളത് സ്വയം സംരക്ഷിക്കുക എന്നത് തന്നെയാണ് . മുപ്പത് കൊല്ലം കൊണ്ട് ഒരാൾ ഒരു വേട്ടക്കാരനാവുന്നതാണ് ഹോളിവുഡിൽ നമ്മൾ കണ്ടത് . ആളുകൾ ചാൻസ് തരൂ എന്നു പറഞ്ഞുകൊണ്ടിരിക്കുകയാണ് . അതെങ്ങനെ അപകടകരമാകും . എല്ലാം നിങ്ങൾ ' ഇല്ല ' എന്ന് പറയുന്ന രീതിയെ ആശ്രയിച്ചാണിരിക്കുന്നത് . നിങ്ങളോട് ചോദിക്കാൻ അനുവദിക്കുന്നതിനുള്ള സാഹചര്യം പോലും ഇല്ലാതാക്കുന്ന തരത്തിലായിരിക്കണം നിങ്ങൾ ഇല്ല എന്നു പറയേണ്ടത് . അഭിനയത്തിൽ കഠിനാധ്വാനമാണ് വേണ്ടത് . കരിയറിൽ കുറുക്കുവഴികൾ തേടരുത് എന്നും താരം കുറിച്ചു .


പെർത്ത് ടെസ്റ്റിൽ നാലാം ദിനം ഓസ്ട്രേലിയയ്ക്ക് മികച്ച തുടക്കം . രണ്ടാം ഇന്നിംഗ്സിൽ നാല് വിക്കറ്റ് നഷ്ടത്തിൽ 132 റൺസെന്ന നിലയിൽ ബാറ്റിംഗ് തുടങ്ങിയ ഓസീസ് കൂടുതൽ വിക്കറ്റ് നഷ്ടപ്പെടാതെ 175 റൺസെടുത്തിട്ടുണ്ട് . അർദ്ധ സെഞ്ചുറി പിന്നിട്ട ഉസ്മാൻ ഖവാജയും ( 62 ) നായകൻ ടിം പെയ്ൻ 27 റൺസുമായും ക്രീസിലുണ്ട് . ഓസ്ട്രേലിയയ്ക്ക് ഇപ്പോൾ 218 റൺസ് ലീഡായി . മാർകസ് ഹാരിസ് ( 20 ) , ഷോൺ മാർഷ് ( 5 ) , പീറ്റർ ഹാൻഡ്സ്കോംപ് ( 13 ) , ട്രാവിസ് ഹെഡ് ( 19 ) എന്നിവരുടെ വിക്കറ്റുകളാണ് ഓസീസിന് നഷ്ടമായത് . ആരോൺ ഫിഞ്ച് ( 25 ) വിരലിന് പരിക്കേറ്റ് കളത്തിന് പുറത്തായത് ഓസീസിന് തിരിച്ചടിയായി . ഇന്ത്യക്ക് വേണ്ടി മുഹമ്മദ് ഷമി രണ്ട് വിക്കറ്റ് നേടി . ഓപ്പണർ മാർകസ് ഹാരിസിന്റെ വിക്കറ്റാണ് ഓസീസിന് ആദ്യം നഷ്ടമായത് . ബുംറയുടെ പന്തിൽ ഹാരിസിന്റെ വിക്കറ്റ് തെറിച്ചു . ഇതിനിടെ ഫിഞ്ച് പരിക്കേറ്റ് പുറത്തായി . പിന്നാലെ എത്തിയ ഷോൺ മാർഷ് ( 5 ) ഷമിയുടെ പന്തിൽ ഋഷഭ് പന്തിന് ക്യാച്ച് നൽകി . ഹാൻഡ്സ്കോംപിനെ ഇശാന്തിനെ ശർമ വിക്കറ്റിന് മുന്നിൽ കുടുക്കിയപ്പോൾ , ഹെഡ് ഷമിയുടെ പന്തിൽ ഇശാന്തിന് ക്യാച്ച് നൽകി മടങ്ങി . നേരത്തെ , ഓസീസിന്റെ ഒന്നാം ഇന്നിംഗ്സ് പ്രത്യേകത . ആദ്യ ഇന്നിംഗ്സിൽ 43 റൺസിന്റെ ലീഡാണ് ഓസീസ് നേടിയത് . മധ്യനിരയുടെയും വാലറ്റത്തിന്റെ നിരുത്തരവാദിത്വമാണ് ഇന്ത്യയെ ചെറിയ സ്കോറിൽ ഒതുക്കിയത് . ടെസ്റ്റ് കരിയറിൽ തന്റെ 25ാം സെഞ്ചുറി പൂർത്തിയാക്കിയ വിരാട് കോലി ( 123 ) യാണ് ഇന്ത്യയുടെ ടോപ് സ്കോറർ . അജിൻക്യ രഹാനെ ( 51 ) , ഋഷഭ് പന്ത് ( 36 ) എന്നിവരും ഭേദപ്പെട്ട പ്രകടനം പുറത്തെടുത്തു . ഓസീസിന് വേണ്ടി നഥാൻ ലിയോൺ അഞ്ച് വിക്കറ്റ് വീഴ്ത്തി . മിച്ചൽ സ്റ്റാർക്ക് , ഹേസൽവുഡ് എന്നിവർ രണ്ടും വിക്കറ്റ് വീഴ്ത്തി .


ഷവോമി സ്മാർട്ട് ബൈക്ക് ഇറക്കി , ചൈനയിലെ ബീയജിംഗിൽ നടന്ന ചടങ്ങിലാണ് ക്യൂഐ സൈക്കിൾ പുറത്തിറക്കിയത് . 2 , 999 യുവനാണ് ഈ സൈക്കിളിൻറെ വില , അതായത് ഇന്ത്യയിൽ ഏതാണ്ട് 31,000 രൂപയ്ക്ക് അടുത്ത് വിലവരും ഇതിന് . ഈ മാസം അവസാനം തന്നെ ഷവോമി ക്യൂഐ സൈക്കിൾ ഇറക്കുമെന്നാണ് റിപ്പോർട്ട് . ക്യൂഐ സൈക്കിളിൽ ഇൻറഗ്രേറ്റഡ് ഇലക്ട്രിക്ക് മോട്ടോറും ഉണ്ട് . ഏതാണ്ട് 250 W - 36V ഇലക്ട്രിക്ക് മോട്ടോറാണ് ഇതിൽ ഉള്ളത് . ബാറ്ററി ചാർജ് ആണ് ഇതിൽ ഉപയോഗിക്കുന്നത് . പാസസോണിക്കിൻറെ 18650 ബാറ്ററിയാണ് ഇതിൽ ഉപയോഗിച്ചിരിക്കുന്നത് എന്നാണ് ഷവോമി പറയുന്നത് . ഒരു ചാർജിംഗിലൂടെ 45 കിലോമീറ്റർവരെ മൈലേജ് ഈ വാഹനത്തിന് കിട്ടും എന്നാണ് ഷവോമി പറയുന്നത് . ഒപ്പം ഒരു കാറിൻറെ ഡിക്കിയിൽ വയ്ക്കാൻ സാധിക്കുന്ന വലിപ്പമേ ക്യൂഐ സൈക്കിളിന് ഉള്ളൂ . അതിനാൽ തന്നെ ഒരു വ്യായാമ ഉപകരണം എന്ന നിലയിൽ ഏത് യാത്രയിലും ഈ സൈക്കിൾ കരുതാം .


ഒളിംപിക് വെള്ളിമെഡൽ ജേതാവ് പി വി സിന്ധു ഹോങ്കോങ് ഓപ്പൺ സൂപ്പർ സീരീസ് ബാഡ്മിന്റൺ ചാംപ്യൻഷിപ്പിന്റെ ക്വാർട്ടറിൽ കടന്നു . ജപ്പാൻ താരം ആയാ ഒഹോരിയെ നേരിട്ടുള്ള സെറ്റുകൾക്കാണ് സിന്ധു തോൽപ്പിച്ചത് . സ്കോർ - 21 - 14,21 - 17 . ലോക റാങ്കിംഗിൽ മൂന്നാം സ്ഥാനത്തേക്ക് പിന്തള്ളപ്പെട്ട സിന്ധുവിന് ഹോങ്കോങ് സൂപ്പർസീരീസ് കിരീടം നേടിയെങ്കിൽമാത്രമെ മുന്നേറാനാകുകയുള്ളു . അതേസമയം മറ്റൊരു ഇന്ത്യൻ താരം സൈന നേവാൾ ചാംപ്യൻഷിപ്പിൽനിന്ന് പുറത്തായി . ചൈനീസ് താരം ചെൻ യുഫേയിയോടാണ് സൈന തോറ്റത് . രണ്ടിനെതിരെ ഒരു സെറ്റുകൾക്കാണ് ലോക പത്താം റാങ്കുകാരിയായ സൈന തോറ്റത് . സ്കോർ - 21 - 18,19 - 21,10 - 21 . അതേസമയം പുരുഷവിഭാഗത്തിൽ ഇന്ത്യൻ പ്രതീക്ഷകൾ അസ്തമിച്ചു . എച്ച് എസ് പ്രണോയ് , ജപ്പാൻ താരം കസുമാസ സകായിയോട് തോറ്റതോടെയാണിത് .


കഴിഞ്ഞ വർഷമാണ് ഫേസ്ബുക്ക് ഉടമസ്ഥതയിലുള്ള വാട്ട്സ്ആപ്പ് പുതിയ സ്റ്റാറ്റസ് സംവിധാനം അവതരിപ്പിച്ചത് . ഈ പുതിയ സംവിധാനം ഐ . ഒ . എസ് , ആൻഡ്രോയിഡ് ഉപഭോക്താകൾക്ക് ലഭ്യമായിരുന്നു . ഇപ്പോൾ ഇതാ വാട്ട്സ്ആപ്പിൻറെ ഡെസ്ക് ടോപ്പ് വേർഷനായ വെബിലും സ്റ്റാറ്റസ് അവതരിപ്പിച്ചിരിക്കുകയാണ് കമ്ബനി . കഴിഞ്ഞ മൂന്ന് വർഷമായി ഇതിന്റെ പരിശ്രമത്തിലായിരുന്നു കമ്പനി . ഡെസ്ക് ടോപ്പ് വേർഷനായ വെബിൽ ഉപഭോക്താകളുടെ പ്രൊഫൈൽ ചിത്രത്തിന് സമീപത്തായാണ് സ്റ്റാറ്റസ് കാണുന്നതിനുള്ള ഐക്കൺ വാട്ട്സ്ആപ്പ് നൽകിയിരിക്കുന്നത് . ഇതിൽ ക്ലിക്ക് ചെയ്താൽ വാട്ട്സ്ആപ്പ് ഫ്രണ്ടസിൻറെ സ്റ്റാറ്റസ് കാണാം . വാട്സ് ആപിന്റെ പുതിയ സംവിധാന പ്രകാരം ഫോട്ടോ , ജിഫ് , വീഡിയോ , ഇമോജി എന്നിവ സ്റ്റാറ്റസായി നൽകാം . പണമിടപാടുകൾക്കുള്ള സൌകര്യവും കൂടി ഉടൻ തന്നെ വാട്ട്സ്ആപ്പിൽ എത്തുമെന്നാണ് സൂചന . ഇന്ത്യയിൽ അടക്കം ഇതിൻറെ ലൈസൻസ് പോലുള്ള നടപടി ക്രമങ്ങൾ ഇതിനകം വാട്ട്സ്ആപ്പ് പൂർത്തിയാക്കി കഴിഞ്ഞു .


കബാലിയിൽ രജനീകാന്തിൻറെ നായികയായ രാധികാ ആപ്തേയുടെ ഒരു നഗ്നവീഡിയോ ഇൻറർനെറ്റിൽ വൈറലാകുകയാണ് . രാജ്യാന്തര തലത്തിൽ ശ്രദ്ധ നേടിയ രാധികയുടെ പുതിയ ചിത്രത്തിലെ രതിചിത്രീകരണവും നഗ്നത ചിത്രീകരിച്ച സീനും പ്രചരിക്കുന്നതിന് പിന്നിൽ വലി വിവാദമാണ് ഇപ്പോൾ ഉയർന്നിരിക്കുന്നത് . പാർച്ച്ഡ് എന്ന ചിത്രത്തിലെ ഒരു രംഗമാണ് ലൈംഗിക ടേപ്പ് എന്ന പേരിൽ പ്രചരിക്കുന്നത് . ബോളിവുഡ് താരം അജയ് ദേവ്ഗണും അസിം ബജാജും ചേർന്ന് നിർമ്മിച്ച ചിത്രം ടൊറൻറോ ചലച്ചിത്രമേളയിലെ പ്രത്യേക വിഭാഗത്തിൽ പ്രദർശിപ്പിച്ചിട്ടുണ്ട് . ലീനാ യാദവ് സംവിധാനം ചെയ്ത ചിത്രം ദുരിതപൂർണമായ ദാമ്പത്യം ജീവിതം കശക്കിയെറിഞ്ഞ നാല് സ്ത്രീകളുടെ കഥയാണ് പറയുന്നത് . ഉത്തരേന്ത്യയിലെ ശൈശവ വിവാഹം , ഭർത്താവിനാൽ ബലാൽസംഗത്തിന് ഇരയായവർ , മദ്യപാനികളായ ഭർത്താവിനാൽ ശാരീരികമായും മാനസികമായി പീഢിപ്പിക്കപ്പെടുന്നവരുടെ സാമൂഹ്യപശ്ചാത്തലമാണ് ഈ ചിത്രം പറയുന്നത് . രാധികാ ആപ്തേയുടെ കഥാപാത്രമായ ലജ്ജോ തൻറെ ദുരിതജീവിതം വിവരിക്കുന്നതിനിടെ സ്വയം നഗ്നയാകുന്നതും , ആദിൽ ഹുസൈൻ അവതരിപ്പിക്കുന്ന കഥാപാത്രവുമായ രതിയിലേർപ്പെടുന്നതും ഉൾപ്പെടുന്ന രംഗങ്ങളാണ് ഓൺലൈനിൽ ലീക്ക് ആയിരിക്കുന്നത് . ചിത്രത്തിലെ നിർണായക രംഗങ്ങൾ നഗ്നവീഡിയോ എന്ന നിലയിൽ പ്രചരിപ്പിക്കുന്നതിൽ നായകൻ ആദിൽഹുസൈൻ അമർഷം പ്രകടിപ്പിച്ചു . ലൈംഗികതയോടുള്ള ഇന്ത്യൻ സമൂഹത്തിൻറെ രോഗാതുരമായ മാനസിക നിലയാണ് ഈ വീഡിയോ പ്രചരിപ്പിക്കാൻ കാരണം . ഞാനും രാധികാ ആപ്തേയും ഉൾപ്പെടുന്ന രംഗം രാധികാ ആപ്തേ സെക്സ് സീൻ എന്ന തലക്കെട്ടിലാണ് യൂട്യൂബിൽ ഉൾപ്പെടെ പ്രചരിപ്പിക്കുന്നത് . വിദേശത്ത് മാത്രം റിലീസ് ചെയ്ത ചിത്രത്തിലെ പ്രധാന രംഗങ്ങൾ പ്രചരിക്കുന്നതിൽ നിർമ്മാതാവ് അസിം ബജാജ് അതൃപ്തി അറിയിച്ചു . യുഎസിലും ഫ്രാൻസിലും മാത്രമാണ് സിനിമ റിലീസ് ചെയ്തത് . ഇന്ത്യയിൽ നിന്നാണ് ഈ രംഗങ്ങൾ ലീക്ക് ആയതെന്ന് വിശ്വസിക്കാനാകില്ല . സെക്സ് എന്നത് ഇന്ത്യയിൽ ഇപ്പോഴും കൌതുകമായി ആയി നിലനിൽക്കുന്നതിനാൽ ഈ രംഗങ്ങൾ മറച്ചാണ് പ്രദർശിപ്പിക്കാൻ ആലോചിക്കുന്നത് .


പൊതുമേഖലാ ടെലികോം സ്ഥാപനമായ ബിഎസ്എൻഎൽ പ്രത്യേക ഐപിഎൽ ഓഫറുകൾ പ്രഖ്യാപിച്ചു . 258 രൂപയ്ക്ക് 153 ജിബി ഡാറ്റയാണ് പ്രഖ്യാപിച്ചത് . 51 ദിവസമാണ് ഇതിന്റെ കാലാവധി . ഐപിഎൽ മത്സരങ്ങൾ തുടങ്ങിയ ഇന്ന് തന്നെയാണ് പുതിയ ഓഫർ പ്രഖ്യാപിച്ചത് . ”258 രൂപയ്ക്ക് പ്രീപെയ്ഡ് മൊബൈൽ ഉപയോക്താക്കൾക്ക് അൺലിമിറ്റഡ് ഡാറ്റയാണ് ( ദിനംപ്രതി 3ജിബി ) പ്രഖ്യാപിക്കുന്നത് . ഐപിഎൽ മത്സരങ്ങൾ നീണ്ടു നിൽക്കുന്ന 51 ദിവസമാണ് ഓഫർ ലഭ്യമാകുക . അത്കൊണ്ട് തന്നെ ഡാറ്റ ഉപയോഗിച്ച് എല്ലാ ഐപിഎൽ മത്സരങ്ങളും കാണാൻ സാധിക്കും’ , ബിഎസ്എൻഎൽ പ്രസ്താവനയിൽ അറിയിച്ചു . വിപണയിലെ തന്നെ ഏറ്റവും കുറഞ്ഞ വിലയ്ക്കാണ് ബിഎസ്എൻഎൽ ഡാറ്റ നൽകുന്നത് . എന്നാൽ ഇന്ത്യയിലുടനീളം 3ജി നെറ്റ്വർക്ക് മാത്രമാണ് ബിഎസ്എൻഎലിനുളളത് . അതേസമയം ജിയോ 4ജി സർവീസാണ് നൽകുന്നത് . ക്രിക്കറ്റ് സീസൺ മുന്നിൽ കണ്ട് ബുധനാഴ്ച്ച റിലയൻസ് ജിയോ പുതിയ ഓഫർ പ്രഖ്യാപിച്ചിരുന്നു . 251 രൂപയ്ക്ക് 102 ജിബി ഡാറ്റയാണ് പ്രഖ്യാപിച്ചത് . എയർടെലും ആകർഷകമായ ഓഫറാണ് പ്രഖ്യാപിച്ചത് . ടിവി ആപ് വഴി ഹോട്ട്സ്റ്റാർ ഉപയോഗിച്ചാൽ ഫ്രീയായി ഐപിഎൽ ലൈവ് സ്ട്രീമിംഗ് ലഭ്യമാകും .


അന്താരാഷ്ട്ര വിപണിയിൽ എണ്ണവിലയിൽ ഇടിവ് നേരിട്ടതോടെ രാജ്യത്തെ വ്യോമയാന ഇന്ധന വിലയും വലിയതോതിൽ കുറഞ്ഞു . ചൊവ്വാഴ്ച്ച വ്യോമയാന ഇന്ധന നിരക്കിൽ 14.7 ശതമാനത്തിൻറെ കുറവാണ് ഉണ്ടായത് . ഒരു കിലോലിറ്ററിന് 9,990 രൂപയുടെ കുറവാണുണ്ടായത് . സബ്സിഡി ഇല്ലാത്ത മണ്ണെണ്ണയെക്കാൾ അൽപ്പം കൂടുതൽ മാത്രമാണിപ്പോൾ വ്യോമയാന ഇന്ധനത്തിൻറെ നിരക്ക് . ഒരു ലിറ്റർ വ്യോമയാന ഇന്ധനത്തിന് ഇനിമുതൽ 58.06 രൂപയാവും നിരക്ക് . അതായത് പെട്രോളിനെക്കാളും ഡീസലിനെക്കാളും കുറവ് . ഒരു കിലോലിറ്ററിന് 58,060.97 രൂപയായി ഇതോടെ വ്യോമയാന ഇന്ധന നിരക്ക് . ഒരു ലിറ്റർ പെട്രോളിന് 68.05 ഉം ഡീസലിന് 62.66 രൂപയുമാണ് ചൊവ്വാഴ്ച ദില്ലിയിൽ രേഖപ്പെടുത്തിയ ഇന്ധന നിരക്ക് . വ്യോമയാന ഇന്ധനത്തിന് ഇത്രയും വില ഒരുമിച്ച് കുറയ്ക്കുന്നത് ഇത് ആദ്യമായാണ് . ഇതോടെ വിമാനയാത്രയ്ക്കുളള ചെലവ് കുറയാനുളള സാഹചര്യമൊരുങ്ങി . സാമ്പത്തിക പ്രശ്നങ്ങളിൽ മുന്നോട്ട് പോക്ക് പ്രതിസന്ധിയിലായിരിക്കുന്ന വിമാനക്കമ്പനികൾക്ക് ആശ്വാസകരമാണ് ഈ വിലക്കുറവ് .


ഇന്ധന വില പിടിച്ചു നിർത്താൻ വിപണന രീതി മാറ്റണമെന്ന് എണ്ണ ഉൽപാദക രാഷ്ട്രങ്ങളോടും വിദേശ എണ്ണകമ്പനികളോടും പ്രധാനമന്ത്രി നരേന്ദ്ര മോദി ആവശ്യപ്പെട്ടു . ഉൽപാദകർക്കും ഉപഭോക്താക്കൾക്കും പങ്കാളിത്തമുള്ള വിപണന രീതി വേണം . രൂപയുടെ വിലയിടിവ് നേരിടാൻ എണ്ണ വില സ്വീകരിക്കുന്ന രീതി തൽക്കാലത്തേയ്ക്ക് മാറ്റണം . ഇന്ധന വില വർധന വൻ തോതിൽ വിഭവ ദാരിദ്യത്തിന് കാരണമാകുന്നു . വികസ്വര രാജ്യങ്ങളിൽ എണ്ണ ഉൽപാദനം വർധിപ്പിക്കാൻ നിക്ഷേപം നടത്തണമെന്നും സാങ്കേതിക വിദ്യ കൈമാറണമെന്നും എണ്ണ ഉൽപാദക രാഷ്ട്രങ്ങളോട് അദ്ദേഹം ആവശ്യപ്പെട്ടു . ഇന്ധന വില വർദ്ധനവുമായി ബന്ധപ്പെട്ട് മോദി ദില്ലിയിൽ വിളിച്ച യോഗത്തിൽ സൌദി , യു . എ . ഇ മന്ത്രിമാരും വിദേശ എണ്ണ കമ്പനികളുടെ മേധാവിമാരും പങ്കെടുത്തു . എണ്ണ വില 2.50 രുപയായി കുറച്ചെങ്കിലും എണ്ണ വിലയുടെ റീട്ടേയ്ൽ വില കുത്തനെ ഉയരുന്ന സാഹചര്യത്തിലാണ് കൂടിക്കാഴ്ച്ച . ദില്ലിയിൽ ഉൾപ്പടെയുള്ള നാല് മെട്രോ നഗരങ്ങളിലും ഇന്ധന വില പ്രതിദിനം വർദ്ധിച്ച് കൊണ്ടിരിക്കുകയാണ് . ദില്ലിയിൽ ഒരു ലിറ്റർ പെട്രോളിന് 82.72 രൂപയും മുംബൈ , കൊൽക്കത്ത , ചെന്നൈ എന്നിവിടങ്ങളിൽ യഥാക്രമം 8.18,84.54,85.99 എന്നിങ്ങനെയാണ് ഞായറാഴ്ച്ചയിലെ പെട്രോൾ വില . ഡീസൽ വിലയിലും സമാനമായ വർദ്ധനവാണ് ഉണ്ടായി കൊണ്ടിരിക്കുന്നത് . ഇറാന് മേൽ യു . എസ് ഉപരോധം ഏർപ്പെടുത്താനിരിക്കെ ഇന്ധന വില വീണ്ടും ഉയരാനുള്ള സാധ്യത നിലക്കുകയാണ് . ഈ സാഹചര്യത്തിലാണ് ആഗോള തലത്തിലെയും ഇന്ത്യയിലെയും എണ്ണ കമ്പനി മേധാവികളുമായി മോദി ചർച്ച .


തമിഴ്നാടിനെതിരായ രഞ്ജി ട്രോഫിയിൽ ഒന്നാം ഇന്നിങ്സ് ആരംഭിച്ച കേരളത്തിന് രണ്ട് വിക്കറ്റുകൾ നഷ്ടമായി . രാഹുൽ ( 21 ) , സഞ്ജു വി . സാംസൺ ( 0 ) എന്നിവരാണ് ക്രീസിൽ . തമിഴ്നാടിന്റെ ആദ്യ ഇന്നിങ്സ് 268ൽ അവസാനിച്ചിരുന്നു . പേസർമാരായ സന്ദീപ് വാര്യർ അഞ്ചും ബേസിൽ തമ്പി നാലും വിക്കറ്റ് വീഴ്ത്തി . മറുപടി ബാറ്റിങ്ങിൽ ഓപ്പണർമാരായ അരുൺ കാർത്തിക് ( 22 ) , ജലജ് സക്സേന ( 4 ) എന്നിവരുടെ വിക്കറ്റുകളാണ് കേരളത്തിന് നഷ്ടമായത് . അരുൺ കാർത്തികിനെ റാഹിൽ ഷാ വിക്കറ്റിന് മുന്നിൽ കുടുക്കിയപ്പോൾ സക്സേന , ടി . നടരാജന്റെ പന്തിൽ ബൌൾഡായി . നേരത്തെ വൻതകർച്ചയെ നേരിട്ടിരുന്ന തമിഴ്നാടിനെ ഷാറുഖ് ഖാൻ പുറത്താവാതെ നേടിയ 92 റൺസാണ് ഭേദപ്പെട്ട സ്കോറിലേക്ക് നയിച്ചത് . നേരത്തെ ക്യാപ്റ്റൻ ബാബ ഇന്ദ്രജിത്ത് 87 റൺസെടുത്ത് പുറത്തായിരുന്നു . 29 റൺസെടുത്ത എം . മുഹമ്മദ് മികച്ച പിന്തുണ നൽകി . വിഷ്ണു വിനോദിനെ വിക്കറ്റ് കീപ്പറാക്കിയാണ് കേരളം ഇറങ്ങിയത് . ഫോം കിട്ടാതെ ബുദ്ധിമുട്ടുന്ന സഞ്ജു സാംസണ് ഭാരം ഒഴിവാക്കി കൊടുക്കുകയെന്ന ലക്ഷ്യത്തോടെയാണ് വിഷ്ണു വിനോദിനെ വിക്കറ്റ് കീപ്പറാക്കിയത് .


ലണ്ടനിലെ സംഗീതനിശയുമായി ബന്ധപ്പെട്ട വിവാദങ്ങളിൽ മറുപടിയുമായി എ ആർ റഹ്മാൻ . പരിപാടി മനോഹരമാക്കാൻ താനും ടീമംഗങ്ങളും പരമാവധി ശ്രമിച്ചിട്ടുണ്ടെന്നും , ആസ്വാദകരാണ് തൻറെ കരുത്തെന്നും റഹ്മാൻ പ്രതികരിച്ചു . സംഗീതവിരുന്നിൽ റഹ്മാൻ തമിഴ് ഗാനങ്ങൾക്ക് കൂടുതൽ പ്രാധാന്യം നൽകിയത് വലിയ വിവാദങ്ങൾക്കിടയാക്കിയിരുന്നു . ഇക്കഴിഞ്ഞ ജൂലൈ 8നായിരുന്നു വെംബ്ലി സ്റ്റേഡിയത്തിൽ റഹ്മാൻറെ സംഗീതനിശ അരങ്ങേറിയത് നേറ്റ്ര് ഇൻട്ര് നാളൈ എന്ന് പേരിട്ട പരിപാടി തുടങ്ങി കുറച്ച് സമയം കഴിഞ്ഞപ്പോൾ തന്നെ സദസ്സിൽ നിന്ന് പ്രതിഷേധം ഉയർന്നു . റഹ്മാൻ തമിഴ് പാട്ടുകൾക്ക് കൂടുതൽ പ്രാധാന്യം നൽകിയെന്നാരോപിച്ച് ഉത്തരേന്ത്യക്കാരായ കാണികൾ സ്റ്റേഡിയം വിട്ടിറങ്ങി . ടിക്കറ്റ് തുക തിരികെ നൽകണമെന്നും ആവശ്യപ്പെട്ടു . പിന്നാലെ സമൂഹമാധ്യമങ്ങളിലും ചൂടൻ ചർച്ചകളായി . റഹ്മാനെ എതിർത്തും അനുകൂലിച്ചും ട്വീറ്റുകളും ഫേസ്ബുക്ക് പോസ്റ്റുകളും നിറഞ്ഞു . ഹിന്ദി ഭാഷയുടെ ആധിപത്യത്തെ കുറിച്ചുള്ള തർക്കങ്ങളിലേക്ക് വരെ കാര്യങ്ങളെത്തി . റഹ്മാനോടുള്ള സമീപനം ക്രൂരമാണെന്ന് പ്രഖ്യാപിച്ച് പ്രിയങ്ക ചോപ്രയും ചിൻമയിയും അടക്കമുള്ള പ്രമുഖരും എത്തിയതോടെ വിവാദം കൊഴുത്തു . അതിനിടെയാണ് റഹ്മാൻറെ പ്രതികരണം വരുന്നത് . എപ്പോഴും ആസ്വാദകരുടെ ഇഷ്ടമനുസരിച്ചാണ് പാട്ടുകൾ വേദിയിൽ അവതരിപ്പിക്കാറുള്ളത് . ലണ്ടൻ പരിപാടിയും പരമാവധി ഭംഗിയാക്കാൻ ശ്രമിച്ചു . ആരാധകരില്ലെങ്കിൽ താനില്ലെന്നും റഹ്മാൻ ന്യൂയോർക്കിൽ ഐഫ അവാർഡ് ദാനചടങ്ങിനിടെ വ്യക്തമാക്കി . വെംബ്ലി സ്റ്റേഡിയത്തിലെ പരിപാടിയിലേക്ക് റഹ്മാന്റെ 28 ഹിറ്റ് പാട്ടുകളാണ് തെരഞ്ഞെടുത്തത് . 16 ഹിന്ദി പാട്ടുകളും 12 തമിഴ് ഗാനങ്ങളും ആണ് അവതരിപ്പിക്കാനിരുന്നതെന്നും സംഘാടകർ വിശദീകരിക്കുന്നു . വിവാദങ്ങൾക്കിടെ റഹ്മാൻറെ കാൽനൂറ്റാണ്ട് നീണ്ട സംഗീതസപര്യക്ക് സമർപ്പണവുമായി അദ്ദേഹത്തിൻറെ ടീമംഗങ്ങൾ ഒരു വീഡിയോ പുറത്തിറക്കി . അതുല്യസംഗീതജ്ഞൻറെ ഹിറ്റ് ഗാനശകലങ്ങളും സംഗീതയാത്രയെ കുറിച്ചുള്ള വിവരണവും കോർത്തിണക്കിയട്രെയിലറിന് മികച്ച പ്രതികരണം ആണ് കിട്ടുന്നത് .


ബാങ്ക് അക്കൌണ്ടിൽ മിനിമം ബാലൻസ് സൂക്ഷിക്കണമെന്ന് അക്കൌണ്ട് ഉടമകൾക്ക് സ്റ്റേറ്റ് ബാങ്ക് ഓഫ് ഇന്ത്യയുടെ നിർദേശം . ചട്ടം പാലിക്കുന്നില്ലെന്ന് കണ്ടെത്തുന്നവരിൽ നിന്ന് പിഴ ഈടാക്കുമെന്നും എസ്ബിഐ ഉപയോക്താക്കളെ അറിയിച്ചിട്ടുണ്ട് . ഏപ്രിൽ ഒന്നുമുതലാണ് ചട്ടം പ്രാബല്യത്തിൽ വരുന്നത് . സേവിംഗ് അക്കൌണ്ടുകളിൽ മേഖല തിരിച്ച് നിശ്ചയിക്കപ്പെട്ടിട്ടുള്ള തുക ഇല്ലാത്തവരിൽ നിന്നാണ് പിഴ ഈടാക്കുക . 20 രൂപ മുതൽ 100 രൂപ വരെയാണ് പിഴയിനത്തിൽ ഈടാക്കുക . മെട്രോ നഗരങ്ങളിൽ 5000 രൂപയും നഗരങ്ങളിൽ 3000 രൂപയും , അർധനഗരങ്ങളിൽ 2000 രൂപയും ഗ്രാമപ്രദേശങ്ങളിൽ 1000 രൂപയുമാണ് എസ്ബിഐ അക്കൌണ്ടിൽ ആവശ്യമായ മിനിമം ബാലൻസ് . മിനിമം ബാലൻസായി നിശ്ചയിച്ചിരിക്കുന്ന തുകയും അക്കൌണ്ടിൽ അവശേഷിയ്ക്കുന്ന തുകയും കണക്കിലെടുത്തായിരിക്കും പിഴ നിശ്ചയിക്കുന്നത് . കുറവുള്ള തുക മിനിമം ബാലൻസിന്റെ 50 ശതമാനത്തിനും 75 ശതമാനത്തിനും ഇടയിലാണെങ്കിൽ 75 രൂപയും സർവ്വീസ് ടാക്സുമാണ് പിഴയിനത്തിൽ ഈടാക്കുക . എന്നാൽ 50 ശതമാനത്തിൽ കുറവാണെങ്കിൽ 50 രൂപയും സർവ്വീസ് ടാക്സുമാണ് പിഴയിനത്തിൽ ഈടാക്കുക . എന്നാൽ ഗ്രാമപ്രദേശങ്ങളിൽ ഇത് 20 രൂപ മുതൽ 50 രൂപ വരെയായിരിക്കും . ഇതിനൊപ്പം സർവ്വീസ് ടാക്സും ഉൾപ്പെടുന്നു . ബ്രാഞ്ചിൽ നിന്ന് പിൻവലിക്കുന്നതിനുള്ള പരിധി എടുത്തുനീക്കിയ എസ്ബിഐ ബ്രാഞ്ചിൽ നിന്ന് മൂന്നിൽ കൂടുതൽ തവണ നടത്തുന്ന പണമിടപാടുകൾക്ക് ഓരോന്നിനും 50 രൂപ വീതം ഈടാക്കും .


' ഒടി മറയണ രാക്കാറ്റാണേ സത്യം അമ്പ്രാട്ടിയുടെ ആ മോഹം ഞാൻ സാധിച്ചു കൊടുക്കും ' . . . ഏറെ പ്രതീക്ഷയോടെ ആരാധകർ കാത്തിരിക്കുന്ന മോഹൻലാൽ ചിത്രം ഒടിയനിലെ ആദ്യഗാനം പുറത്തിറങ്ങി . ശ്രീകുമാര മേനോൻ സംവിധാനം ചെയ്യുന്ന ബ്രഹ്മാണ്ഡ ചിത്രം ഡിസംബറിൽ റിലീസിന് ഒരുങ്ങുകയാണ് . റിലീസിന് മുന്നോടിയായായാണ് . ' കൊണ്ടോരാം ' എന്ന് തുടങ്ങുന്ന ഗാനത്തിൻറെ ലിറിക് വീഡിയോ ആണ് പുറത്തിറങ്ങിയത് . പ്രണാതുരനായി ലാലെത്തുന്ന ഗാനം ഇതിനോടകം വൈറലായിക്കഴിഞ്ഞു . സോഷ്യൽ മീഡിയയിലൂടെ മോഹൻലാൽ ആണ് ഗാനം പുറത്തിറക്കിയത് . റഫീക്ക് അഹമ്മദിന്റെ വരികൾക്ക് എം ജയചന്ദ്രൻ ആണ് ഈണം പകർന്നിരിക്കുന്നത് . സുദീപ് കുമാറും ശ്രേയാ ഘോഷലും ചേർന്നാണ് ആലാപനം . പാലക്കാട് പ്രദേശത്തെ പഴയ കാല നാടൻ കഥ പറയുന്ന ചിത്രത്തിൽ മോഹൻലാൽ ഒടി വിദ്യ വശമുള്ള മാണിക്യൻ എന്ന കഥാപാത്രമായി എത്തുന്നു . നായിക മഞ്ജു വാര്യർ . നടൻ പ്രകാശ് രാജും പ്രധാന വേഷത്തിൽ എത്തുന്നു . ആന്റണി പെരുമ്പാവൂർ ആണ് നിർമ്മാണം . തിരക്കഥ ഹരികൃഷ്ണൻ , ക്യാമറ ഷാജി .


യുധിഷ്ഠിരൻറെ അതേ അമ്പരപ്പായിരിക്കും പോസിറ്റീവ് ഫ്രെയിംസിൻറെ തോമ കറിയ കറിയ തോമ എന്ന നാടകം കാണുന്നവൻറെ ഉള്ളിലും ഒരു പക്ഷേ ഉടലെടുക്കുക . കാരണം മനുഷ്യൻറെ ജീവിതവും മരണവും മരണാനന്തര ജീവിതവുമൊക്കെ അത്രമേൽ ലളിതമായി പ്രശ്നവൽക്കരിക്കുകയാണ് തോമയെന്ന അച്ഛനും കറിയ എന്ന മകനും ഈ നാടകത്തിലൂടെ . നാടകത്തെ അതിരറ്റ് സ്നേഹിച്ച മൺമറഞ്ഞ കൂട്ടുകാരൻ ഷിജിനാഥിനുള്ള ഫ്രണ്ടസ് ഓഫ് പോസിറ്റീവ് ഫ്രെയിംസിൻറെ ഈ സമർപ്പണം ആഖ്യാനത്തിലെ ലളിതാത്മകത കൊണ്ടും ആവിഷ്കാരത്തിൻറെ കരുത്തു കൊണ്ടുമാണ് ശ്രദ്ധേയമാകുന്നത് . വട്ടിപ്പലിശക്കാരനായിരുന്ന തോമ . മകനെ ഒന്നു താലോലിക്കാൻ പോലും മറന്ന ജീവിതം . മുപ്പത്തിയൊമ്പതാമത്തെ വയസിൽ തോട്ടിൽ വീണായിരുന്നു അയാളുടെ മരണം . ചോരവാർന്ന് ഏറെ നേരം കിടന്നിട്ടും അയാളെ ആരും തിരിഞ്ഞുനോക്കിയില്ല . അത്രമേൽ ദുഷിച്ചതായിരുന്നു അയാളുടെ ജീവിതം . അന്ന് കറിയ നാലാം ക്ലാസിൽ . അവൻ നല്ലവനായി വളർന്നു . അപ്പനെപ്പോലെ ആവാതിരിക്കാൻ ശ്രമിച്ചു . മകൻ ജോയലിനെ അതിരറ്റു സ്നേഹിച്ചു . സഹജീവികൾക്ക് പ്രിയങ്കരനായി . നീതിമാനെന്നു പേരു കേട്ടു . ശരീരം ദുർബലമായ കാലത്തും അപ്പൻറെയും മകൻറെയും ജീവിതത്തിൽ മധുരം നിറഞ്ഞു നിന്നു . കറിയയുടെ ജീവിത സായാഹ്നത്തിലെ ഒരു പാതിരാമയക്കത്തിനിടയിലാണ് അത് സംഭവിക്കുന്നത് . ആ ഇരുട്ടിലാണ് നാടകം തുടങ്ങുന്നതും . ആറു പതിറ്റാണ്ടുകൾക്കു മുമ്പ് മരണത്തിലേക്കു നടന്നു പോയ തോമ മകൻ കറിയയെ കാണാൻ വന്നു . തലവഴി തോർത്തിട്ടു കെട്ടി പണ്ട് മരിച്ചു കിടന്ന അതേ ഭാവത്തിൽ , മുപ്പത്തൊമ്പത് വയസിൻറെ ഊർജ്ജ്വസ്വലതയോടെ അയാൾ മകൻറെ അരികിലെത്തി . കട്ടിലിനു ചുറ്റും നടന്നു . മകനെ തട്ടിവിളിച്ചു . ഞെട്ടിയുണർന്ന കറിയ അപ്പനെ കണ്ട് നിലവിളിച്ചു . പിന്നെ കൂട്ടുകൂടി . പണ്ട് തോമായുടെ അപ്പൻ ചാക്കോ അയാളെ മരണത്തിലേക്ക് വിളിച്ചു കൊണ്ടു പോയതു പോലെ മകനെയും അങ്ങോട്ടു കൂട്ടിക്കൊണ്ടു പോകുകയാണ് തോമയുടെ ലക്ഷ്യം . എന്നാൽ അപ്പനെ പലവിധത്തിലും കറിയ പ്രതിരോധിച്ചു . വീടിൻറെ നടുമുറ്റത്തു വച്ച് അപ്പനും മോനും കബഡി കളിച്ചു . വയോധികനായ മകൻറെ മുന്നിൽ ചെറുപ്പക്കാരനായ തോമ തോറ്റ് തൊപ്പിയിട്ടു . ഇടയിലെപ്പോഴോ അയാൾ മകൻറെയും കൊച്ചുമകൻറെയും ജീവിതം കണ്ടു തുടങ്ങി . അപ്പോഴാണയാൾ തൻറെ ജീവിതത്തിലെ നഷ്ടങ്ങൾ ഓർക്കുന്നത് . അയാൾ കുറ്റബോധം കൊണ്ടു പിടഞ്ഞു . എങ്കിലും കറിയയെ കൂട്ടാതെ അയാൾക്ക് മടങ്ങാനാവില്ല . പ്രേക്ഷകനെ ചിരിപ്പിച്ചും ചിന്തിപ്പിച്ചും മൂന്നു തലമുറകളുടെ ജീവതവും പ്രണയവുമൊക്കെ പറയുകയാണ് തോമ കറിയ കറിയ തോമ . മനുഷ്യൻറെ മരണവും മരണാനന്തര ജീവിതവുമൊക്കെ കഥയായും നോവലായുമൊക്കെ ഒരുപാട് പറഞ്ഞു പറഞ്ഞ് പഴകിപ്പോയതാണ് . അത്തരമൊരു പ്രമേയത്തെ ആഖ്യാനത്തിലെ പുതുമയും അഭിനയത്തിലെ അനായാസതയും ആവിഷ്കാരത്തിലെ കരുത്തും കൊണ്ട് വേറിട്ടൊരു സൃഷ്ടിയാക്കിയിരിക്കുന്നു അണിയറക്കാർ . കറുത്ത ഹാസ്യത്തിൽ പൊതിഞ്ഞ അവതരണം ആത്യന്തം അനുവാചകരെ ഒപ്പം നടത്തുന്നു . അപ്പൻറെ കൂടെയുള്ള പോക്കൊഴിവാക്കാൻ കറിയ അപ്പനെ കർത്താവെന്ന് പറഞ്ഞ് പുകഴ്ത്തുന്നതും കുരിശിൽ തറയ്ക്കുന്നതും നേർച്ച നേരുന്നതും തോമ കാശ് ചോദിച്ചപ്പോൾ നേർച്ച കടം പറയുന്നതാണ് മലയാളികളുടെ ശീലമെന്നു പറയുന്നതുമൊക്കെ ഉദാഹരണം . നിയമപരമായ മുന്നറിയിപ്പ് വച്ചുള്ള മദ്യപാനം മുതൽ ആധാർ കാർഡ് വരെയുള്ള സമകാലിക വാർത്തകളെ കോർത്തിണക്കി അത്യാധുനിക നരജീവത വേദനകൾ ഹാസ്യരൂപത്തിൽ സന്നിവേശിപ്പിരിക്കുന്നു എഴുത്തുകാരൻ . കേവലം കെട്ടുകാഴ്ചയ്ക്കപ്പുറം ജീവിതത്തിൻറെ മണമുള്ള മുഹൂർത്തങ്ങളിലൂടെയാണ് കറിയയും തോമയും ആസ്വാദകരോട് സംവദിക്കുന്നത് . ചെറിയ സമയത്തിനുള്ളിൽ വന്നു പോകുന്ന ജോയലെന്ന ന്യൂജനറേഷൻ പയ്യനും നരജീവിതത്തിൻറെ നേർക്കാഴ്ചയാകുന്നു . ഈ മൂന്നു പേരായും പകർന്നാടിയ അമൽ രാജ് ദേവിൻറെയും ജോസ് പി റാഫേലിൻറെയും പ്രകടനം യുധിഷ്ഠിരൻറെ അതേ അമ്പരപ്പോടെ മാത്രമേ കണ്ടിരിക്കാൻ സാധിക്കൂ . ഒരു മണിക്കൂറിലധികം സമയം എത്ര അനായാസമായിട്ടാണവർ പ്രേക്ഷകരോട് സംവദിക്കുന്നത് . മരണത്തോടടുക്കുമ്പോൾ കറിയ എന്ന മനുഷ്യനുണ്ടാകുന്ന ഭ്രമാത്മകതകളെ സ്റ്റേജിനു മുന്നിലിരിക്കുന്ന ഒരു കൂട്ടത്തിൻറെ ആത്മാവിലേക്ക് പകരുന്നതിൽ ശ്യാം എന്ന എഴുത്തുകാരനും വിജയിച്ചിരിക്കുന്നു . നാടോടി ശീലു കലർന്ന ചന്ദ്രൻ വെയാട്ടുമ്മലിൻറെ സംഗീതം മറ്റൊരു മുതൽക്കൂട്ടാണ് . നെഞ്ചിൽ തറയ്ക്കുന്ന സംഭാഷണശകലങ്ങൾ ഒരുപാടു പറയുന്നുണ്ട് കറിയയും തോമയും പരസ്പരം . എന്നാൽ നാടകം കണ്ടിറങ്ങുമ്പോഴും കനം കുറയാത്ത വളരെ ലളിതമായ ഒരു ചോദ്യമുണ്ട് . ജരാനരകൾ ഒളിപ്പിച്ച് അപ്പൻറെ മടിയിൽ കിടന്ന് പഴയ നാലാം ക്ലാസുകാരൻറെ അതേഭാവത്തോടെ കറിയ ചോദിച്ച ആ ചോദ്യം . " പുറത്തു കാണിക്കാത്ത സ്നേഹം എന്തോത്തിനാണപ്പാ . . ? " ജീവിതത്തിനും മരണത്തിനുമിടിയിലുള്ള കബഡി കളികൾക്കിടയിൽ നമ്മൾ കേൾക്കാതെ പോകുന്നതും ഇതേ ചോദ്യമായിരിക്കും .